SunOnline: ދަރަނބޫދޫގައި ކަރަންޓު ކަނޑައިލަން އިއުލާންކޮށްފި\nއަހްމަދު އާޒިފް 09 Oct 2011, 23:40\nފ. ދަނރަބޫދޫ އިންޖީނުގޭގައި ހުރި އިންޖީނުތަކަށް ތެޔޮ އެޅޭނެ ގޮތެއް ނެތިގެން މުޅި ރަށުން ކަރަންޓު ކަނޑައިލަން އިއުލާންކޮށްފި އެވެ.\nރަށު ކައުންސިލްގެ ރައީސް މަހުމޫދު ރަޝީދު ވިދާޅުވީ އިއުލާން ކުރެއްވީ މާދަމާ ހެނދުނުން ފެށިގެން ރަށުން ކަރަންޓް ކަނޑައިލާ ގޮތަށް ކަމަށެވެ. މާދަމާ ކަރަންޓް ކަނޑައިލުމަށްފަހު އަލުން ރަށަށް އަލިކަން ގެނެސްދެވޭނެ ދުވަހެއް ނޭނގޭ ކަމަށް ވެސް ރައީސް ވިދާޅުވި އެވެ.\nއެމްޑީޕީގެ މެޖޯރިޓީ އޮންނަ ދަރަނބޫދޫ ކައުންސިލްގެ ރައީސް ވިދާޅުވީ ކަރަންޓް ކަނޑައިލަނީ އިންޖީނުތަކަށް ތެޔޮ އަޅާނެ މާލީ ތަނަވަސްކަން ނެތުމުން ކަމަށެވެ. އަދި ވިދާޅުވީ ކައުންސިލަށް އިންޖީނުގެ ނުހިންގޭނެތީ އިންޖީނުގެ ޔުޓިލިޓީޒް ކުންފުންޏާއި ހަވާލުކުރުމުގެ މަސައްކަތް ވެސް ކުރަމުންގެންދާ ކަމަށެވެ.\n"އިންޖީނުތަކަށް ތެޔޮއެޅޭނެ މާލީ ތަނަވަސްކަމެއް ނެތް. އަދި މިރަށު އިންޖީނުގެ ހިންގުމަކީ ކައުންސިލަށް ކުރެވޭނެ ކަމެއް ނޫން. އަޅުގަނޑުމެން މިހާރު މިއުޅެނީ އިންޖީނުގެ ޔުޓިލިޓީޒް ކުންފުންޏާއި ހަވާލުކުރަން. އެކަމަކު ރައީސް އޮފީހުން ޔުޓިލިޓީޒް ކުންފުންޏަށް އަންގާފަވަނީ މިރަށު އިންޖީނުގެއާއި ހަވާލުވެގެން ނުވާނެކަމަށް،" ކައުންސިލްގެ ރައީސް ވިދާޅުވި އެވެ.\nއާބާދީގައި 400 އަށްވުރެ ގިނަ މީހުން ދިރިއުޅޭ ރަށުގެ ކަރަންޓާ ބެހޭ ގޮތުން ރަޝީދު ވިދާޅުވީ ކަރަންޓުގެ މައްސަލަ ހައްލުކޮށް ދިނުމަށް އެދި ސަރުކާރުގައި ދަންނަވާފައިވާކަމަށާއި ނަމަވެސް އެއްވެސް އިދާރާއަކުން ޖަވާބެއް ނުލިބޭ ކަމަށެވެ.


Terrosit jamaaaithakuge nishanthaka liyuntha shaaiukuraa meehaku hayarukofi | ThePress\nޓެރަރިސްޓް ޖަމާއަތްތަކުގެ ނިޝާންތަކާއި ލިޔުންތައް ޝާއިއުކުރި މީހަކު ހައްޔަރުކޮށްފި\n13 October 2019, 00:11\nފުލުހަކު މަގުމަތީގައި ހަރަކާތްތެރިވަނީ / ފޮޓޯ: ޕޮލިސް\nޓެރަރިސްޓް ޖަމާއަތްތަކުގެ ނިޝާންތަކާއި ލިޔުންތައް ޝާއިއު ކުރި މީހަކު ހައްޔަރުކޮށްފިއެވެ.\nފުލުހުން ބުނީ، މުޖުތަމައު ތެރޭގައި ބިރުވެރިކަން އުފެދޭގޮތަށް މީހުންގެ ފުރާނައަށް ގެއްލުން ދިނުމަށާއި އަނިޔާވެރި އަމަލުތައް ހިންގުމަށް ގޮވާލައި ޓެރަރިސްޓް ޖަމާއަތްތަކުގެ ނިޝާންތަކާއި ލިޔެކިޔުންތައް ސޯޝަލް މީޑިއާގައި ޕޯސްޓް ކޮށް ހާމަކުރަމުން ދިޔަ މީހަކު ހައްޔަރުކޮށްފައިވާ ކަމަށެވެ. އެގޮތުން ފުލުހުން ހައްޔަރު ކޮށްފައި ވަނީ 27 އަހަރުގެ ދިވެހި ފިރިހެނެއް ކަމަށް ބުނެއެވެ. އޭނާ ހައްޔަރު ކުރި ވަގުތަކާއި އޭނާގެ ނަމެއް ފުލުހުން ހާމައެއް ނުކުރެއެވެ.\nބޮޑެތި ބާރުތައް ލިބިދޭ ގޮތަށް ޓެރަރިޒަމްގެ ގާނޫނަށް ގެނައި އިސްލާހު މިދިޔަ ބުރާސްފަތި ދުވަހު ރައީސް އިބްރާހިމް މުހައްމަދު ސޯލިހް ތަސްދީގު ކުރެއްވުމަށް ފަހު މިއީ ހައްޔަރު ކުރި ފުރަތަމަ މީހާއެވެ. އޭނާ ހައްޔަރު ކުރީ އެގާނޫނުގެ ދަށުން ކަމަކަށް ފުލުހުން ނުބުނެއެވެ.\nޓެރަރިޒަމް ގާނޫނަށް ގެނައި އިސްލާހު ތަކުގައި ބޮޑެތި ބާރުތައް ފުލުހުންނަށް ލިބިދެއެވެ. އެގޮތުން މީހަކު ނުވަތަ ބަޔަކު ޓެރަރިޒަމްގެ އަމަލެއް ހިންގާ ކަމަށް ތުހުމަތު ކުރެވެންޏާވެސް އެ މީހަކު ނުވަތަ ބަޔަކު ހިފާ ހައްޔަރު ކުރެވޭނެއެވެ. ކޯޓު އަމުރެއް ބޭނުމެއް ނުވެއެވެ.\nހަބަރު ޓެރަރިޒަމް ޕޮލިސް\nކޮބާހޭ އެންޑީއޭ؟ ޢެމީހުން ހައްޔަރު ނުވެގެން މި އުޅެނީ ކިއްވެހެއްޔޭ؟\nތިއޭ ތިކުރަން އުޅޭ ކަމަކީ ކޮބާ ލާދީނީ މީހުން...


Felivaru maskaaruhaanaa bodukuran bin hikkan iulaanukohfi - One Online\n--- ފޮޓޯ: ފެލިވަރު ވެބްސައިޓް\nފެލިވަރު މަސް ކާރުހާނާ ބޮޑުކުރަން ބިން ހިއްކަން އިއުލާނު ކޮށްފި\nފެލިވަރު މަސް ކާރުހާނާ ބޮޑުކުރުމަށް ބިމެއް ހިއްކުމަށް ޓަކައި އެންވަޔަރަމެންޓަލް އިމްޕެކްޓް އެސެސްމަންޓް (އީއައިއޭ) ހަދާނެ ފަރާތެއް ހޯދަން އިއުލާނުކޮށްފި އެވެ.\nމިފްކޯގެ ދަށުން ޅ. ފެލިވަރުގައި ހިންގާ ފެލިވަރު ފިޝަރީޒް ކޮމްޕްލެކްސްއިން ފަސް ހެކްޓަރުގެ ބިން ހިއްކަން ނިންމާފައިވަނީ އެ ކާރުހާނާގެ އިރުމަތީ ފަރާތުން އެ ރަށާ ގުޅޭ ގޮތަށެވެ.\nމިފްކޯއިން ބުނީ އީއައިއޭ ހަދަން ޝައުގުވެރިވާ ފަރާތްތަކުން މިފްކޯގެ ހެޑްއޮފީހަށް ގޮސް ރަޖިސްޓްރީ ކުރުމުގެ ސުންގަޑި ހަމަވާނީ މި މަހުގެ 18 ވާ އަންގާރަ ދުވަހުގެ މެންދުރު 2:00 އަށެވެ. ރަޖިސްޓްރީ ނުކުރާ ފަރާތްތަކަށް ބީލަމުގައި ބައިވެރިވުމުގެ ފުރުސަތު ނުލިބޭނެ ކަމަށެވެ.\nރަޖިސްޓްރީ ކުރާ ފަރާތްތަކަށް މި މަހުގެ 20 ވަނަ ދުވަހުގެ ކުރިން އީމެއިލް މެދުވެރިކޮށް އާރްއެފްކިޔު ދޫކުރާނެ ކަމަށާއި މައުލޫމާތު ދިނުމަށްޓަކައި މި މަހުގެ 23 ވަނަ ދުވަހު މިފްކޯ ހެޑް އޮފީހުގައި ބައްދަލުވުމެއް ބާއްވާނެ ކަމަށް މިފްކޯއިން ބުންޏެވެ.\nއީއައިއޭ ހެދުމަށް އަގު ހުށަހެޅުމުގެ ސުންގަޑި ހަމަވާނީ މި މަހުގެ 27 ވަނަ ދުވަހުގެ މެންދުރު 2:00 ގައެވެ. އަދި އަގު ހުށަހެޅި ފަރާތްތަކުގެ ހާޒިރުގައި އަގުތައް ހުޅުވުން އޮންނާނީ މިމަހުގެ 27 ވަނަ ދުވަހު މެންދުރު ފަހު 02:00ގައި މިފްކޯ ހެޑްއޮފީހުގަ އެވެ.\nބިދޭސީންއަތުގައި ބޯޑާކޮންޓްރޯލް ސިސްޓަމްގެ ލޮގިން އޮތްކަށް، ވިދާޅުވެ މޫސަ ދައްކަވަނީ ހަގީގަތާހިލާފު ވާހަކައެއް: ހަލީލު\nސިޔާސީ މަންފާއެއް ހޯދުމަށް ކޮވިޑް 19 ބޭނުން ނުކުރުމަށް ޑަބްލިޔުއެޗްއޯއިން އިލްތިމާސްކޮށްފި


ޗެމްޕިއަންސް ލީގު – ތަފާތު ފަހަރެއް | Landhooinfo\nޗެމްޕިއަންސް ލީގު – ތަފާތު ފަހަރެއް\nކުރީ އަހަރުތަކާއި ޚިލާފަށް މިފަހަރުގެ ޗެމްޕިއަންސްލީގު ވެގެން މިދަނީ ވަރަށް ތަފާތު މުބާރާތެއްގެ ގޮތުގައެވެ. ދުނިޔޭގެ އެންމެ ނަން މަޝްޙޫރު އެންމެ ވަރުގަދަ ޓީމްތައް ތަމްސީލް ކުރާ މުބާރާތުގެ ފައިނަލަށް އެއްޓީމް ހޮވިފައިވާ އިރު އެންމެފަހު މުބާރާތުގެ ޗެމްޕިއަންޓީމް މިވަނީ މުބާރާތުން ކަޓާފައެވެ.\nމުބާރާތުގެ ސެމީއަށް ޓީމްތައް ހޮވުމާއިއެކު ފުޓްބޯޅައިގެ ތަޖުރިބާކާރުން ބުނަމުން ދިޔައީ ފިސާރި ފަސޭހަކަމާއިއެކު އެންމެފަހުގެ ޗެމްޕިއަން ސްޕޭނުގެ ބާސަލޯނާ މި އަހަރުވެސް އެއްކޮޅުން ފައިނަލް ކުޅޭނެކަމުގައެވެ. ނަމަވެސް ގިނަބަޔަކު ހީކުރި ގޮތާއި ޚިލާފަށް ސެމީފައިނަލްގެ ދެވަނަ މެޗު ނިމުނުއިރު ބާސާ ކަޓްވާލުމަށްފަހު މުބާރާތުގެ ފައިނަލްގެ ފުރަތަމަ ޖާގަ ކަށަވަރު ކޮށްފައިމިވަނީ މިއަންނަ އަހަރުގެ ޗެމްޕިއަންސްލީގުގެ ފުރުޞަތެއް ލިބުމުގެ ޖާގަ މުޅިންކަހަލަ ގޮތަކަށް ގެއްލިފައިވާ އިގިރޭސިވިލާތުގެ ޗެލްސީ އެވެ.\nވޭތުވެދިޔަ6އަހަރު ދުވަހުގެ ތެރޭގައި އެންމެގިނަ ކޯޗުން ބަދަލްކުރެވުނު ޓީމެއްގެ ގޮތުގައި ފާހަގަކުރެވޭ ޗެލްސީ ފައިނަލްގެ ފުރަތަމަ ޖާގަ ކަށަވަރު ކޮށްފައިވާއިރު ފައިނަލްގެ ދެވަނަ ޖާގަ ހޯދުމަށްވެސް ނިކުންނަނީ ސަހަލް ދެޓީމެއް ނޫނެވެ. ސެމީގެ ދެވަނަ މެޗަށް ޖަރުމަނުގެ ބަޔާން މިޔުނިކާއި ސްޕޭންގެ ރިއަލް މެޑްރިޑް މިރޭ ނިކުންނައިރު ބަޔާން މިޔުނިކަށް ފުރުޞަތު ބޮޑުވިނަމަވެސް މިމެޗް ރިއަލްގެ ދަނޑުގައި ކުޅެވޭތީ އެޓީމަށް ހޯމްއެޑްވާންޓޭޖު ނެގިދާނެއެވެ.\nމިރޭގެ މެޗުން ރިއަލް މޮޅުވެ ޗެލްސީ އާއިއެކު ފައިނަލްގައި މިދެޓީމް ކުޅެންޖެހިއްޖެނަމަ މިފަހަރުގެ ފައިނަލް ވެގެންދާނީ މިވަގުތު ރިއަލް މެޑްރިޑްގެ ކޯޗުގެ މަޤާމުގައި ހުރި ހޯސީ މޮރީނިއޯގެ ފައިނަލަށް ކަމުގައެވެ. ސަބަބަކީ ޗެލްސީ ޗެލްސީއަކަށް ހަދައިދިން މީހަކީ މޮރީނިއޯ ކަމަށްވާތީއެވެ.\nއަނެއްކޮޅުން ރިއަލް ކަޓްވާލުމަށްފަހު ބަޔާން މިޔުނިކް ފައިނަލަށް ގޮއްސިނަމަ މި ފަހަރުގެ ފައިނަލް ވެގެންދާނީ ގިނަބަޔަކު އުއްމީދު ނުކުރާ ދެޓީމެއްގެ މެދުގައި ކުޅެވިގެންދާނެ ފައިނަލްމެޗެއްކަމުގައެވެ. އަނެ ބަލަން ތިބެމާ ހިނގާށެވެ.


ޤިޔާމަތަށް ބިރުވެތިވެބަލަ!- ނާސާގެ ސައިންސްވެރިން ރަސޫލް (ޞޢވ)ގެ މި ޙަދީޘްފުޅު ޔަޤީންކޮށް އެދިނީ ކީއްވެ؟\nޢަރަބި ޤަމުތަކުގައި ނުވަތަ މެދުއިރުމަތީގައި ގިނަ އަދަދެއްގެ ކޯރުތަކާއި ދަނޑުބިންތައް ފޮރުވިފައިވާ ކަމާއި އެ ކޯރުތައް ފެނި، ދަނޑުވެރިކަން ކުރާ ބިމަކަށް ބަދަލު ނުވަނީސް ޤިޔާމަތް ނުވާނެ ކަމަށް ރަސޫލް (ޞޢވ) ވަނީ މީގެ 1400 އަހަރުކުރިން ޙަދީޘްފުޅުކުރައްވަވައިފައެވެ.\nމިއަދު އެކަންކަން ހާމަކުރަމުން އެގެންދަނީ ނާސާގެ ސައިންސްވެރިންނެވެ. އެމީހުން ނަގާ ސެޓެލައިޓް ފޮޓޯޓަކުންނާއި ހޯދާ ހޯދުންތަކުގެ އަލީގައެވެ! އަހަރެންގެ ސުވާލަކީ މާކުރީގެ ޒަމާންތަކެއްގައި ޢަރަބިކަރަ އޮތް ގޮތާއި އެގޮތަށް އަލުން ޢަރަބި ކަރަ ރުޖޫޢަވާނެކަން މީގެ 1400 އަހަރުކުރިން ދުނިޔޭގައި އުޅުއްވެވި ރަސޫލް (ޞޢވ) އަށް އެނގިވަޑައިގަތީ ކިހިނަކުން ހެއްޔެވެ؟\n(ޢަރަބި ކަރައިގައި މިހާރުވެސް އެވަނީ ފުޅައު ދާއިރާއެއްގައި ދަނޑުވެރިކަން ކުރަން ފެށިފައެވެ. ދުވަހެއް ދުވަހަކަށް އެދަނީ ދަނޑުވެރިކަން ކުރުން އިތުރުވަމުންނެވެ. އަދި ޖަނަވާރު ގެންގުޅުންވެސް ދަނީ އިތުރުވަމުންނެވެ.)\nމި ވީޑިއޯގައި ދެން ބަޔާންކޮށްފައިވަނީ މުޅި ދުނިޔެއަށް އިސްލާމް ދީން ފެތުރިގެންދާނެ ކަމަށް ކުރައްވަވާފައި އޮތް ޙަދީޘްފުޅުގެ ތެދުކަންވެސް ހާމަވެ ފެންނަމުންދާ ކަމާއި އިސްލާމް ދީން ނުފޯރާ ނުވަތަ ނެތް ޤައުމެއް މިހާރު ދުނިޔޭގއި ނެތްކަމުގެ ވާހަކައެވެ. އަދި 2025 އަންނައިރު ދުނިޔޭގެ އެންމެ ގިނަ ބައަކު ތިބޭނީ އިސްލާމް ދީނުގައި ކަމަށް ކާފިރުންގެ ތެރޭގައި ތިބި ސައިންސްވެރިން ބުނަމުން އަންނަ ވާހަކައެވެ.\nގުޅުންހުރި ވީޑިއޯ ބައްލަވާ ލައްވާ!


COVID-19: Quarantine facility ge gothugai kuda bandos aai ithuru3resort eh | Mihaaru\nކޮވިޑް-19: ކަރަންޓީން ފެސިލިޓީގެ ގޮތުގައި ކުޑަ ބަނޑޮހާއި އިތުރު ތިން ރިސޯޓެއް\n21 މާޗް 2020 - 17:443comments\nކޮވިޑް-19އާ ގުޅިގެން ބާއްވަމުން އަންނަ ސިލްސިލާ ނޫސްވެރިންގެ ބައްދަލުވުމުގައި، ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލްއަޒީޒް މިއަދު ވިދާޅުވީ، ކަރަންޓީން ފެސިލިޓީގެ ގޮތުގައި އިތުރު ހަތަރު ރިސޯޓެއް ހަމަޖައްސާފައިވާ ކަމަށެވެ. އެއީ މަލަހިނި ކުޑަބަނޑޮސް، ބިޔާދޫ އައިލެންޑް ރިސޯޓު، ނަކަތް ދިއްގިރި އާއި ހޮލިޑޭ އައިލެންޑް ރިސޯޓެވެ.\nމި ހަތަރު ރިސޯޓާ އެކު، މިހާރު ރާއްޖޭގައި ހުރި ކަރަންޓީނު ފެސިލިޓީގެ ޖުމްލަ އަދަދު ވަނީ ނުވަ އަކަށް އަރައިފަ އެވެ. މިހާތަނަށް ކަރަންޓީން ފެސިލިޓީގެ ގޮތުގައި ބޭނުން ކުރަމުން އައީ ހުޅުލެ އައިލެންޑް ހޮޓެލް (އެޗްއައިއެޗް) ފަން އައިލެންޑް ރިސޯޓު، ވެލިދޫ އައިލެންޑް ރިސޯޓް، ފަރުކޮޅުފުށި އަދި ކ. ވިލިވަރުގައި ގާއިމް ކޮށްފައިވާ ކަރަންޓީން ފެސިލިޓީ އެވެ.\nމި ކަރަންޓީން ފެސިލިޓީތަކުގެ ތެރެއިން ވިލިވަރުގައި 28 މީހުން ތިބިއިރު، އެޗްއައިއެޗްގައި 126 މީހުން، ވެލިދޫގައި 16 މީހުން އަދި ފަން އައިލެންޑްގައި 59 މީހުން މިހާރު އެބަތިބި ކަމަށް މަބްރޫކް ވިދާޅުވި އެވެ.\nއޭނާ ވިދާޅުވި ގޮތުގައި، އިތުރަށް ހޯދަމުން އަންނަ ކަރަންޓީން ފެސިލިޓީތަކަކީ ޓުއަރިޒަމް މިނިސްޓްރީ އާއި ޓުއަރިޒަމް އިންޑަސްޓްރީން ގުޅިގެން ކޮށްފައިވާ މަސައްކަތްތަކުގެ ނަތީޖާ އެވެ.\nއެޗްޕީއޭ އިން އަންގާފައިވާ ވަރަށް ކަރަންޓީނު ފެސިލިޓީގެ އެނދު ހަމަކުރުމަށް ޓޫރިޒަމް މިނިސްޓްރީގެ އިސްނެގުމުގެ މަތިން ކުރަމުން އަންނަ މަސައްކަތަށް ޓުއަރިޒަމް އިންޑަސްޓްރީގެ ފުރިހަމަ އެހީތެރިކަމާއި އެއްބާރުލުން ލިބިފައިވާ ކަމަށް ޓުއަރިޒަމް މިނިސްޓަރ އަލީ ވަހީދާ ހަވާލާ ދެއްވައި މަބްރޫކް ވިދާޅުވި އެވެ.\nއޭނާ ވިދާޅުވީ ކުރިއަށް އޮތް 24 ގަޑިއިރު ތެރޭގައި އިތުރު ކަރަންޓީން ފެސިލިޓީތައް ވެސް ހަމަޖެހޭނެ ކަމުގެ ޔަގީންކަން ޓުއަރިޒަމް މިނިސްޓަރު ވަނީ ދެއްވާފައި ކަމަށެވެ.\nއަދި މިއިން އެއްވެސް ފެސިލިޓީ އަކީ ސަރުކާރުން އެއްވެސް ފީއެއް ނުވަތަ ކުއްޔެއް ދައްކަން ޖެހޭ ތަންތަނެއް ނޫން ކަން ފާހަގަކުރައްވައި ރިސޯޓުތަކާއި މުޅި އިންޑަސްޓްރީން ވެސް ދެމުން އަންނަ ފުރިހަމަ އެއްބާރުލުމަށް މަބްރޫކް ވަނީ ޝުކުރު އަދާކުރައްވައިފަ އެވެ.\n"އެ ބޭފުޅުން، އެ ބޭފުޅުންގެ އިސްނެންގެވުމުގެ މަތިން، މި ވަގުތު ދިވެހިރާއްޖޭގެ ރައްޔިތުންނަށް ކޮށްދެއްވަމުން ގެންދަވާ ކަމެއް އެ ރަށްތައް ހުޅުވާލުމަކީ،" މަބްރޫކް ވިދާޅުވި އެވެ.\nއަދި ދައުލަތުގެ ފަރާތުން އެ ތަންތަނުގައި ކުރާ ހަރަދަކަށް ވާނީ ނޭޝަނަލް ޑިޒާސްޓާ މެނޭޖްމަންޓު އޮތޯރިޓީން ކުރާ ހަރަދުތައް އެކަނި ކަމަށް މަބްރޫކް ވިދާޅުވި އެވެ.\nރާއްޖެ އިން ކޮވިޑް ބައްޔަށް މިހާތަނަށް 13 މީހަކު ޕޮޒިޓިވްވެ، މިހާރު ތިން މީހަކު ވަނީ ބަލިން ރަނގަޅު ވެފަ އެވެ. ނަމަވެސް ރާއްޖެ އަންނަ ޓުއަރިސްޓުން ނޫން އެހެން ހުރިހާ އެންމެން ކަރަންޓީން ކުރަން ނިންމާފައި ވާތީ، އިތުރު ކަރަންޓީން ފެސިލިޓީތައް ބޭނުންވާ ކަމަށް ސަރުކާރުން ބުނެފައިވެ އެވެ.\nއިތުރު ލިޔުންތައް ސިއްހަތު ޓޫރިޒަމް މިނިސްޓްރީ ހެލްތު ޕްރޮޓެކްޝަން އެޖެންސީ ކުޑަ ބަނޑޮސް މުހައްމަދު މަބްރޫކް އަޒީޒް (ރައީސް އޮފީސް) ރިސޯޓްތައް


SunOnline: Yoga dhuvahuge ge hamanujehun hingi kamuge thuhumathugai shaikh nishan ves hayyaru koffi\nޔޯގާ ދުވަހުގެ ހަމަނުޖެހުން ހިންގި ކަމުގެ ތުހުމަތުގައި ޝައިހް ނިޝާންވެސް ހައްޔަރު ކޮށްފި\nއަހްމަދު އިޒްމީމް 22 Jun 2022, 21:24\nއިއްޔެ ގަލޮޅު ދަނޑުގައި އިންޓަނޭޝަނަލް ޔޯގާ ޑޭ ފާހަގަކުރަމުން ދަނިކޮށް އެކަމަށް ހުރަސްއަޅައި ހިންގި ހަމަނުޖެހުމާ ގުޅިގެން މަޝްހޫރު ދީނީ އިލްމުވެރިޔާ އައްޝައިޚް އާދަމް ނިޝާން ބިން އަލީ އާދަމްވެސް ހައްޔަރު ކޮށްފިއެވެ.\nހައްޔަރު ކޮށްފައިވާ މީހުންގެ ތެރޭގައި އައްޝައިޚް ފަޒްލޫން ބިން މުޙައްމަދާއި ރައްޔަތިންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު މުޙައްމަދު އިސްމާޢީލް ވެސް ހިމެނެއެވެ.\nމީގެ އިތުރުން ޕީޕީއެމްގެ އެކްޓިވިސްޓް މުޙައްމަދު ރައްޒާން ވެސް ފުލުހުން ވަނީ މިރޭ ހައްޔަރުކޮށްފައެވެ.\n"ސަން"އަށް އެނގިފައިވާ ގޮތުގައި ޝައިޚް ނިޝާން ހައްޔަރުކޮށްފައިވަނީ އޭނާ ދިރިއުޅުއްވާ ރެހެންދި ފްލެޓްގައި ހުންނަވަނިކޮށެވެ. އަދި މުޙައްމަދު އިސްމާޢީލް ހައްޔަރުކޮށްފައިވަނީ ކާނިވާ ސަރައްޙައްދުގައި ހުންނަ ލެވެންޑާ ކެފޭގައި ހުއްޓައެވެ.\nއެ މައްސަލައާ ގުޅިގެން ހައްޔަރުކޮށްފައިވަނީ ކ. ތުލުސްދޫ، ވީނަސް، މުޙައްމަދު ނަދީމް (43އ) އާއި ކ. މާލެ، މއ. ކަނުހުރާ، މުޙައްމަދު ޛިލްޔަން (37އ) އާއި ކ. މާލެ، ދަފްތަރު ނަންބަރު ދރ 1105، ޝާމީ ރަޝާދު އިދްރީސް (30އ) އާއި ތ. މަޑިފުށި، ހެޕީސައިޑް، މުޙައްމަދު މަޢުޞޫމް (40އ) އާއި ހއ. ތުރާކުނު، ގްރީންހައުސް، މުޙައްމަދު ޙުސައިން (47އ) އަދި ގދ. ރަތަފަންދޫ، ލިލީޕާރކް، އަމީން އަޙްމަދު (35އ) އެވެ.\n"މައްސަލަތައް ތަހުގީގުކުރުމުގައި ބަދަލުތަކެއް ގެނެވިއްޖެ"


Meghan ge 38 vana ufandhuvas Rani aaeku heydha kurumuge dhauvathu aruvaifi - One Online\nމޭގަންގެ 38 ވަނަ އުފަންދުވަސް ރާނީއާއެކު ހޭދަކުރުމުގެ ދައުވަތު އަރުވައިފި\nމިދިޔަ އަހަރުގެ މެއި މަހު ކައިވެނި ކުރި މޭގަން މާކަލް އަދި ޕްރިންސް ހެރީ ގެންދަވަނީ ފަަލަ ސުރުހީތަކުން ޖާގަ ހޯއްދަވަމުންނެވެ. ދެބޭފުޅުންނަށް މިހާރު ވަނީ ކުއްޖަކުވެސް ލިބިވަޑައިގެންފައެވެ.\nޕްރިންސް ހެރީ ވަނީ ދަރިފުޅަކު ލިބިވަޑައިގަތުމާ އެކު ޝާހީ ޒިންމާތައް އަދާކުރެއްވުމަށް މަސައްކަތަށް ނުކުންނަވަން ފައްޓަވައިފައެވެ. މޭގަން އަދިވެސް ހުންނެވީ މެޓާނަޓީ ލީވް ގައެވެ. އަދި ވަރަށް އަވަހަށް ޕަބްލިކް އެންގޭޖްމަންޓްތައް ފައްޓަވާނެ ކަމަށް ވެއެވެ.\nމޭގަން އަދި ޕްރިންސް ހެރީ ވަނީ ވަރަށް ފަހުން، ކައިވެނީގެ އެނިވާސަރީވެސް ފާހަގަ ކުރައްވައިފައެވެ. ކުރިއަށް ދެން އޮތީ މޭގަންގެ 38 ވަނަ އުފަންދުވަހެވެ.\nފަހުގެ ރިޕޯޓްތައް ބުނާ ގޮތުގައި ރާނީ އެލިޒަބަތް މިވަނީ ސްކޮޓްލޭންޑް ގައި ހުންނަ އެބޭފުޅުންގެ ބަލްމޯރަލް އެސްޓޭޓްއަށް ވަޑައިގަތުމަށް މޭގަން އަށް ދައުވަތު ފޮނުއްވާފައެވެ. އެއީ މޭގަން ގެ 38 ވަނަ އުފަންދުވަސް ފާހަގަކުރުމަށް އެރުވި ދައުވަތެކެވެ. ބަލްމޯރަލް އެސްޓޭޓް އަކީ ޗުއްޓީ ހޭދަކުރެއްވުމަށް ރާނީ އެންމެ ހިތްޕުޅާވާ އެއް ތަނެވެ. އެހެން ކަމުން އެތަނަށް މޭގަން އަށް ދައުވަތު އެރުވުން ވެގެން ގޮސްފައިވަނީ ވަރަށް ބޮޑު ކަމަކަށެވެ.\nމޭގަން އެ ދަތުރު ވަޑައިގަންނަވާ ނަމަ، އެވާނީ އެބޭފުޅުންގެ ދަރިފުޅު އާޗީގެވެސް ފުރަތަމަ ޗުއްޓީ ދަތުރުފުޅަށެވެ.\nޝާހީ އާއިލާއާ ގުޅުން އޮތް މީހެއް "ދަ ސަން" އަށް ބުނިގޮތުގައި ރާނީ އެލިޒަބަތް އަދި އެކަމަނާގެ ފިރިކަލުން ޕްރިންސް ފިލިޕް މޭގަން އަދި ޕްރިންސް ހެރީ ދެކެ ވަރަށް ލޯބިފުޅު ވެއެވެ. އޭގެ އިތުރުން އެބޭފުޅުންގެ މާމަ އަދި ކާފަ ދަރި އާޗީ ދެކެވެސް އެހާމެ ލޯބިފުޅުވާކަމަށެވެ. އެބޭފުޅުންނަށް ބަލްމޯރަލް އެސްޓޭޓަށް ދައުވަތު އެރުވީވެސް އެހެން ވެގެނެވެ. ހާއްސަ ވުމުންނެވެ. މިއީ އެރުވޭ ވަރަށް ބޮޑު ޝަރަފެެކެވެ.\nމޭގަން ގެ އުފަންދުވަހަކީ އޯގަސްޓް ހަތެރެކެވެ. ރިޕޯޓްތައް ބުނާ ގޮތުގައި މިހާރުއްސުރެ މޭގަން އަށް އަޅާނެ ކޭކަކާ މެދު ވެސް މަޝްވަރާތައް ވަނީ ފެށިފައެވެ.\nމޭގަން އަދި ޕްރިންސް ހެރީ މަސައްކަތަށް ނުކުންނެވުމުގެ ކުރީން މިހާރު ވަނީ ބޭބީ އާޗީ ބެލުމަށް ނެނީއެއް ހަމަޖައްސަވައިފައެވެ. ބޭބީ އާޗީ ލިބިވަޑައިގަތުމުން ޝާހީ އާއިލާގެ ހުރިހާ ބޭފުޅުން ތިއްބެވީ ވަރަށް އުފާފުޅުވެފަ އެވެ


މި ސަރުކާރުން މިހާތަނަށް ރ. އަތޮޅުގައި 113 މަޝްރޫޢު، ޖުމްލަ 257 މިލިއަން ރުފިޔާ! – Meedhoo Times\nމި ސަރުކާރުން މިހާތަނަށް ރ. އަތޮޅުގައި 113 މަޝްރޫޢު، ޖުމްލަ 257 މިލިއަން ރުފިޔާ!\nMarch 31, 2021 | އިބްރާހިމް ރަފްހާން\nރައީސް އިބްރާހިމް މުޙައްމަދު ޞާލިހުގެ ސަރުކާރުން ރ. އަތޮޅުގެ ރަށްތަކުގައި 113 މަޝްރޫޢުއެއްގެ މަސައްކަތް ކުރިއަށް ގެންދާކަމަށް ސަރުކާރުން ހާމަކޮށްފިއެވެ.\nމީގެ ތެރޭގައި ހިމެނެނީ ނިމިފައިވާ 10 މަޝްރޫޢުއަކާއި ހިނގަމުންދާ 35 މަޝްރޫޢުއަކާއި ކޮންޓްރެކްޓްކޮށްފައިވާ7މަޝްރޫޢުއަކާއި ޓެންޑަރކުރެވިފައިވާ7މަޝްރޫޢުއެއްގެ އިތުރުން ޕްރީ ޓެންޑަރިންގައިވާ 35 މަޝްރޫޢުއަކާއި ޕްލޭންކޮށްފައިވާ 13 މަޝްރޫޢުއެއްގެ އިތުރުން މިވަގުތު ހުއްޓިފައިވާ 1 މަޝްރޫޢުއެވެ.\nސަރުކާރުން ހާމަކޮށްފައިވާ ގޮތުގައި ސަރުކާރުގެ ހިލޭ ޑިގްރީ ޕްރޮގުރާމުގެ ދަށުން ރ. އަތޮޅުގެ 597 ފަރާތެއް މިހާރު ދަނީ ޑިގްރީއަށް ކިޔަވަމުންނެވެ. އަދި ރ. އަތޮޅުގެ ރަށްތަކުގެ ސްކޫލްތަކުގައި ހިންގަމުން ގެންދާ ބްރެކްފާސްޓް ޕްރޮގުރާމަށް ސަރުކާރުން9މިލިއަން ރުފިޔާ މިހާތަނަށް ހަރަދުކޮށްފައިވާއިރު އިންކަމް ސަޕޯޓުގެ ގޮތުގައި ރ. އަތޮޅުގެ 1289 ފަރާތަކަށް ޖުމްލަ 18 މިލިއަން ރުފިޔާ ވަނީ ދޫކުރެވިފައެވެ.\nރައީސް ސޯލިހުގެ ސަރުކާރުން ރ. އަތޮޅުގައި ކުރިއަށް ގެންދާ ބައެއް ބޮޑެތި މަޝްރޫޢުތަކަށް ބަލާލާއިރު ރ. އުނގޫފާރު ރީޖަނަލް ހޮސްޕިޓަލް ޓާޝިއަރީ ފެންވަރުގެ ހޮސްޕިޓަލަކަށް ބަދަލުކުރުމާއި ރ. ދުވާފަރުގެ ބިން ހިއްކުން ފާހަގަކޮށްލެވެއެވެ.


VIDEO - Ibu aa medhu aanmunge unmeedhu thah bandun vanee\nރާއްޖޭގެ އާ ރައީސެއްގެ ގޮތުގައި އިބްރާހިމް މުހައްމަދު ސޯލިހް (އިބޫ) އިންތިހާބުވެގެން ދިއުމާއެކު ގިނަ އަދަދެއްގެ އާންމުން ދަނީ އުފާ ފާޅުކުރަމުންނެވެ. އިބޫ އަކީ މިހާތަނަށް ވަކި ކެންޑިޑޭޓަކަށް އެންމެ ގިނަ ވޯޓު ލިބިވަޑައިގެންނެވި ހަމަ އެކަނި ރިޔާސީ ކެންޑިޑޭޓަށް ވާއިރު، އިބޫއާ މެދު ރައްޔިތުންގެ އުންމީދުތައް ވެސް ވަރަށް ފޮންޏެވެ.\nއިލެކްޝަން ކޮމިޝަން (އީސީ) އިން އާންމުކޮށްފައިވާ ވަގުތީ ނަތީޖާއަށް ބަލާއިރު މި އަހަރުގެ ރިޔާސީ އިންތިހާބުގައި ވޯޓުލި 233،877 މީހުންގެ ތެރެއިން 134،616 މީހުން ވަނީ އިބޫ އާ އެކޭ ބުނެފަ އެވެ. މި އެންމެންނަކީ ބަދަލަކަށް ބޭނުންވެ، އަނިޔާވެރިކަމުން ސަލާމަތްވެފައިވާ އަމާން، މިނިވަން މުޖުތަމައެއްގެ އުންމީދުގައި އިބޫއަށް ވޯޓުދިން ރައްޔިތުން އެވެ. އިބޫގެ ސަރުކާރާ މެދު އާންމުން ދެކޭ ހުވަފެންތައް ބައެއް މީހުން އަވަސްއާ މިއަދު ހިއްސާކުރި އެވެ.\nއެ ރައްޔިތުން އިބޫގެ ފަރާތުން އެދެނީ، ވަކި ސިޔާސީ ވިސްނުމަކަށް ބުރަވުމެއް ނެތި ހަމަހަމަ ކަމާއެކު ހުރިހާ ރައްޔިތުންނަށް އެއް މިނެއްގައި އިންސާފު ލިބިދޭ އަދުލުގެ ނިޒާމެއް ރާއްޖޭގައި ގާއިމްކޮށްދިނުމެވެ. މުއައްސަސާތައް ސިޔާސީ ނުފޫޒުން އެއްކިބާކޮށްދީ، ބިރުވެރި ކަމެއް ނެތި ހިޔާލާއި ޝުއޫރު ފާޅުކުރެވޭނެ މިނިވަން މާހައުލެއް ގައުމުގައި ފަހިކޮށްދިނުމަށެވެ. އަނިޔާވެރިކަމާއި ނުހައްގު ގޯނާތަކުން އާއިލާތަށް ސަލާމަތްކޮށްދީ އިންސާފަށް އެދިއެދި ތިބި އެތަކެއް އާއިލާއެއްގެ އުންމީދުތައް އަލުން އާކޮށްދިނުމަށެވެ. ފޮނި އުންމީދުގައި ރައްޔިތުން ދިން ފުރުސަތު އަނެއްކާވެސް ސިޔާސީ ހަލަބޮލިކަމާއި ނުތަނަވަސްކަމުގެ ތެރޭގައި ދުއްވާނުލައި ގައުމު އަމާންކަމުގެ އައްސޭރިއަކަށް ގެންގޮސްދިނުމެވެ.\nއާ ބަދަލަކާއެކު ކުރިއަށް އޮތް ފަސް އަހަރަށް ގައުމުގެ ހުންގާނަށް އިބޫ ވަޑައިގަންނަވާއިރު ތިޔަ ބޭފުޅުންގެ ޝުއޫރަކީ


Dheenah Furassaara Kurun Ok, Ekamaku Dheenuge Dhifaaugai Vaahaka...\nދީނަށް ފުރައްސާރަކުރުން އޯކޭ އެކަމަކު ދީނުގެ ދިފާޢުގައި ވާހަކަ ދެއްކުން އޯކޭ އެއް ނުވި!\n5 މަސް,6ދުވަސް,7ގަޑި, 15 މިނެޓް, 32 ސިކުންތު ކުރިން 2670މަރިޔަމް އިސްއާދާ\nއިސްލާމް ދީނަށް ފާޑު ކިޔާ އަދި ދީނީ ޝިއާރުތަކާއި އުސޫލުތަކަށް ފާޑު ކިޔާ ފަރާތްތަކަށް އިންޒާރު ދޭ ފަރާތްތަކާ މެދު ފިޔަވަޅު އަޅާނެ ކަމަށް މޯލްޑިވްސް ޕޮލިސް ސަރވިސް އިން ވިދާޅުވެއްޖެއެވެ\nމިކަމާ ގުޅޭގޮތުން ފުލުހުން ނެރެފައިވާ ބަޔާނެއްގައި ވިދާޅުވީ އިސްލާމްދީނަށް ތައުހީނުކުރުމުގެ ނިޔަތުގައި އިސްލާމް ދީނަށް ފާޑު ކިޔުމާއި، ދީނީ ޝިއާރުތަކާއި އުސޫލުތަކަށް ފާޑު ކިޔާ ފަރާތްތަކާއި އަދި އެފަދަ އަމަލުތަކާއި ގުޅިގެން ވަކި ވަކި ފަރުދުންގެ މުދަލާއި ނަފްސާއި މުދަލަށް ގެއްލުން ދިނުމަށް ގޮވާލާ ފަރާތްތަކުގެ ތަހުގީގުކޮށް އަޅަން ޖެހޭ ފިޔަވަޅުތައް އަޅާނެ ކަމަށެވެ. އަދި އެބަޔާނުގައި އިތުރަށް ބުނެފައިވަނީ، ބައެއް ފަރާތްތަކުން މީސް މީޑިޔާގައި ހިންގާ ބައެއް މުއާމަލާތްތަކުގައި ރައްޔިތުންގެ ތެރޭގައި އޮންނަ އެއްބައިވަންތަކަމާއި މަސްލަހަތަށް ބުރު އަރާފަދަ ބަސް މަގު ބޭނުން ކުރާކަން ފާހަގަ ކުރެވިފައިވާ ކަމަށާއި އެފަދަ ބައެއް މުއާމަލާތްތަކަށް ރައްދު ދިނުމުގެ ގޮތުން އަނިޔާވެރިކަމާއި ނަފްރަތު އުފެއްދުމަށް ހިތްވަރު ލިބޭފަދަ ބަސްމަގު ބޭނުންކުރާ ކަމަށެވެ.\nފުލުހުން އެ މޭރުމުން ބަޔާނެއް ނެރެފައިވާއިރު، މީސް މީޑިޔާގައި މަޝްހޫރުކަން ހޯދާފައިވާ، ރާއްޖޭގައި ހިނގާ ދީނީ ކަންކަމާ ބެހޭ ގޮތުން ހިޔާލު ފާޅުކުރާ ފޭސްބުކް ޕޭޖެއް ކަމަށްވާ "ސިރޫ އާޓްސް" ހިންގާ މުހައްމަދު ސިރުހާން ވަނީ ފުލުހުންގެ އިދާރާއަށް ހާޒިރުކޮށްފައެވެ. ސިރުހާން ހާޒިރުކޮށްފައި ވަނީ ރުޅިވެރިކަން އުފެދޭ ވާހަކަތަކާއި ބިރު ދެއްކުމުގެ ވާހަކަތައް ސޯޝަލް މީޑިއާގައި ފަތުރާކަން ފާހަގަ ކުރެވިފައިވާ ކަމަށް ފުލުހުން ބުނިތާ ދެ ދުވަސް ފަހުންނެވެ.\nސިރުހާންގެ "ސިރޫ އާރޓްސް" އިން އާންމު ގޮތެއްގައި ޚިޔާލު ފާޅުކޮށްފައިވަނީ ދީނާ ޚިލާފަށް ޚިޔާލުފާޅު ކުރާ މީހުންނަށް ރައްދު ދޭ ޕޭޖެއްގެ ގޮތުގައެވެ. ނަމަވެސް ފާހަގަކޮށްލަން ޖެހޭ ކަމަކީ ފުލުހުން އެހެން ވިދާޅުވެފައިވަނީ، އިސްލާމް ދީނަށް ފާޑު ކިޔުމުގެ ކަންކަން ވަރަށް ބާރަށް ކުރިއަށް ގެންދާ ދުވަސްކޮޅެއްގައި ކަމެވެ. އެގޮތުން ބައެއް ފަރާތްތަކުން މީސް މީޑިޔާގައި އަދި ވަކިން ޚާއްޞަކޮށް ޓްވިޓަރގައި ވެސް ދަނީ ދީނާ ޚިލާފު އެތައް ވާހަކައެއް އާއްމު ކުރަމުންނެވެ. އެގޮތުން، މިސްކިތްތަކާއި ބެހޭގޮތުންނާއި ދީނީ ޢިލްމުވެރިންނާ ބެހޭ ގޮތުން ދައްކަން ނުވާނެ ފަދަ އެތައް ވާހަކަތަކެއް އެތައް ފަރާތަކުން ދަނީ ދައްކަމުންނެވެ.\nއޭގެ ތެރެއިން ވެސް ފާހަގަކޮށްލެވޭ އެކަކަކީ އެމްޑީޕީގެ އެކްޓިވިސްޓެއް ކަމުގައިވާ އައިޝަތު އާނިޔާއެވެ. ސޯޝަލް މީޑިޔާ މެދުވެރިކޮށް ފާޅުގައި އިސްލާމްދީނުގެ ކަންކަމަށް އާނިޔާ ބަސް ބުނަމުން ގެންދާއިރު އެއިން އެއްވެސް ކަމަކާ ގުޅޭގޮތުން އޭނާ ފުލުހުންގެ އިދާރާއަށް ހާޒިރުކޮށްފައި ނުވެއެވެ.\nސައްތައިން ސައްތަ އިސްލާމީ ޤައުމެއްގައި ދީނަށް ފުރައްސާރަކޮށް އެކި އެކި ޕްލެޓް ފޯމްތަކުގައި ވާހަކަ ދައްކަމުންދާ މީހަކާ އެކަމާމެދު ސުވާލުކުރުމުގެ ބަދަލުގައި ދީން ހިމާޔަތްކޮށް ދީނުގެ ދިފާޢުގައި ވާހަކަ ދައްކާ މީހާ ފުލުހަށް ހާޒިރުކުރުމަކީ ބަލައިގަނެވޭނެ ކަމެއް ނޫން ކަމަށް ދީނީ އިލުމުވެރިން ގެންދަވަނީ ބުނަމުންނެވެ. އެގޮތުން އައްޝައިޚް މުހައްމަދު ޝާފިއު ވިދާޅުވެފައިވަނީ، ދީނަށް ފުރައްސާރަކުރާ އެއްވެސް މީހަކު ފުލުހަށް ހާޒިރުނުކޮށް، ދީނަށް ފުރައްސާރަކުރުން ހުއްޓުވުމަށް މަސައްކަތް ކުރާ މީހަކު ފުލުހަށް ހާޒިރުކުރުމުން ލިބޭ މެސެޖް ވަރަށް ސާފު ކަމަށެވެ.\nމީގެ 800 އެތައް އަހަރެއް ކުރިން މި ޤައުމުގައި ދިއްލިގެން އައި އިސްލާމީ ނޫރުގެ އަލިކޮޅު ފަނޑުވަމުންދާކަމުގެ އިހުސާސް މިވަނީ ކުރެވެން ފަށާފައެވެ. ދީނުގެ ދިފާއުގައި ބަސްބުނާ މީހާގެ ދިފާޢުގައި ނުކުތުމުގެ ބަދަލުގައި ދީނަށް ފުރައްސާރަކޮށް ދީނީ ކަންކަމަށް ހަޖޫޖަހާ މީހާ ހިމާޔަތްކުރުމަށް މިއަދުގެ ސަރުކާރާ އަދި ދިވެހި ފުލުހުންވެސް ފާޅުގައި ނުކުންނަމުންދާ މަންޒަރު މިދަނީ ފެންނަމުންނެވެ.\nކަންމިހެން އޮތްއިރު ފާހަގަކޮށްލަން ޖެހޭ ކަމަކީ މިއަދު މިޤައުމުގެ އިސްތިގުލާލާ މިނިވަންކަމާ ސިޔާދަތު ހިމާޔަތްކުރަން އެންމެ އިސްކޮށް މަސައްކަތް ކުރަން ޖެހޭ ބަޔަކީ މިޤައުމުގެ ފުލުހުން ކަމަށްވެފައި އެ އިދާރާ ހަވާލުވެވަޑައިގެން ހުންނެވި ބޭފުޅާއަކީ މިޤައުމުގައި ދީނީ ގޮތުން ފުންނާބު އުސް ބޭފުޅެއް ކަމެވެ.\nނަމަވެސް ހިތާމަޔަކީ ފުލުހުންގެ އެފަދަ ބަޔާންތަކާ ދެކޮޅަށް ބަހެއް ވިދާޅުވާން އެ މިނިސްޓަރަށް ކެރިވަޑައިނުގަންނަވާ ކަމެވެ. މަޤާމު ގެއްލިދާނެތީ ކަމަށްވެސް ވެދާނެއެވެ. ނަމަވެސް ރާއްޖޭގައި ދީނީ ކަންކަމުގައި ބަސް ބުނުމަށް އުފައްދާފައިވާ ޕާޓީއެއްގެ ގޮތުގައި އޮތް އަދާލަތު ޕާޓިގެ ރައީސެއްގެ ހައިޞިއްޔަތުންވެސް ޝައިޚު އިމްރާނަށް ބަސްފުޅެއް ވިދާޅުވާން ކެރިވަޑައިނުގެންނެވިއެވެ.\nފެނިގެން މިދަނީ ދީނަށް ފުރައްސާރަކުރާ މީހާ މިސަރުކާރަށް އޯކާވެގެން ދިޔަ މަންޒަރެވެ. އަދި އެފަދަ މީހުންގެ ދިފާޢުގައި ފުލުހުން ނުކުންނަ މަންޒަރެވެ. އަދި ދީނުގެ ހިމާޔަތުގައި ބަސްބުނާ ރައްޔިތުމީހާ ހުރަގެއަަށް ހާޒިރުކުރެވިގެންދާ މަންޒަރެވެ. މިއީ މި ސަރުކާރުން ދީނީ ކަންކަމަށް އަހައްމިއްޔަތުކަން ދެއްވާ އުޞޫލުބާއެވެ؟\nދީނީ ޢިލްމުވެރިން މޯލްޑިވްސް ޕޮލިސް ސަރވިސް ސިރު އާރޓްސް


BREAKING: Islam Dheenugai Huddha Noon Kameh Ge Dhifaau Gai Maumoon Thedhuvehje - Vaguthu\nއަންހެނުން ފަނޑިޔާރުކަން ކުރުމަކީ އިސްލާމް ދީނުގައި ހުއްދަ ކަމެއް ނޫން ކަމަށް، އިސްލާމީ ފަތުވާ މަޖިލީހުން ކަނޑައަޅާފައި ވަނިކޮށް، ރާއްޖޭގައި އަންހެނުންނާއި ފަނޑިޔާރުކަން ހަވާލު ކުރުމަށް ކުރަމުންދާ މަސައްކަތުގެ ދިފާޢުގައި ކުރީގެ ރައީސް މައުމޫން އަބްދުލްޤައްޔޫމް ތެދުވެއްޖެއެވެ.\nމައުމޫން މިއަދު ވަނީ، އިސްލާމީ ފަތުވާދޭ އެންމެމަތީ މަޖިލީހުގެ މެންބަރުން ކީރިތި ޤުރުއާނާއި ކީރިތި ރަސޫލާގެ ސުންނަތާއި އިލްމުވެރިންގެ އިޖުމާޢުއާއި އިލްމުވެރިންގެ ބަސްފުޅުތަކުގެ އަލީގައި ކަނޑައަޅާފައިވާ އެކަމަކީ، އިސްލާމްދީނުގައި ހުއްދަ ކަމެއް ކަމުގައި ވިދާޅުވެ ޓްވީޓް ކުރައްވާފައެވެ.\nއަންހެން ފަނޑިޔާރުކަން ކުރުމާއި ބެހޭގޮތުން އިސްލާމީ ޝަރީޢަތުގައި އޮންނަ ގޮތާއި މެދު ހޯދި ހޯދުންތަކަށްފަހު، އެއީ އިސްލާމް ދީނުގައި ހުއްދަ ނޫން ކަމެއް ކަމަށް ފަތުވާ މަޖިލީހުން ނިންމާފައި ވަނީ މިއަހަރުގެ ޖުލައި މަހުގެ9ވަނަ ދުވަހުއެވެ. ނަމަވެސް މިއަދު މައުމޫން ވިދާޅުވެފައި ވަނީ، އަންހެނުން ފަނޑިޔާރުކަން ކުރުމަކީ އިސްލާމް ދީނުގައި ހުއްދަ ކަމެއް ކަމަށް އިލްމުވެރިން ވިދާޅުވެފައިވާ ކަމަށެވެ.\nAnhenun fan’diyaarukan kurumakee Islam dheenugai hudhdha kameh kamah kureege ilmuveringe therein Al-Tabari, Ibn Hazm, Hasanul Basri fadha beyfulhun vidhaalhu vefai vey. Yusuf al-Qaradhawi, Abdul Kareem Zaidan, Saeed Ramadan fadha mihaaruge gina ilmuverin ves vidhaalhuvanee ehen.\n— Maumoon Abdul Gayoom (@maumoonagayoom) August 23, 2019\nސުޕްރީމް ކޯޓުގެ ފަނޑިޔާރުކަމަށް ޑރ. އަޒްމިރަލްދާ ޒާހިރު އަދި އައިޝާ ޝުޖޫން މުހައްމަދު އައްޔަންކުރުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން، ރައީސް އިބްރާހީމް މުޙައްމަދު ސޯލިހުއަށް މިއަދު ލަފާ ދެއްވާފައި ވަނިކޮށެވެ. މިކަމުގައި އިއްޔެ ޖޭއެސްސީގެ ލަފަޔަކަށް އެދިވަޑައިގަތްކަން ރައީސް އިބްރާހީމް މުޙައްމަދު ސޯލިހު ހާމަކުރެއްވީ އިއްޔެ ކުރެއްވި ޓްވީޓެއްގައެވެ.\nއަންހެނުން ފަނޑިޔާރު ކަމަށް އައްޔަން ކުރުމަކީ އިސްލާމީ ޝަރީއަތާ ހިލާފުކަމެއް ކަމަށް މަޝްހޫރު ދީނީ އިލްމުވެރިޔާ ޝެއިހް އަލީ ޒައީދު ވެސް ވިދާޅުވެފައި ވާއިރު، ޑރ. އިޔާޒް، އާއި ޝެއިހް އިއްލިޔާސް ޓެގް ކުރައްވައި ޝެއިހް އަލީ ޒައިދު ކުރެއްވި ޓްވީޓުގައި ވިދާޅުވީ، އަންހެނުން ޝަރުއީ ކޯޓުތަކުގެ އެއްވެސް މަރުހަލާއެއްގައި، ގާޒީކަމަށް އައްޔަން ކުރުމަކީ އިސްލާމީ ޝަރީއަތާއި، މި ޝަރީއަތުގެ އުސޫލުތަކާއި، ހަމަތަކާއި ކަނޑައެޅިގެން ހިލާފުކަމެއް ކަމަށެވެ.\nއަންހެނުންނާއި ފަނޑިޔާރުކަން ހަވާލުކުރުން ހުއްދަ ނޫންކަމަށް ކަނޑައަޅާފައިވާ ނިންމުމުގައި ވަނީ، އިސްލާމީ ފަތުވާދޭ އެންމެމަތީ މަޖިލީހުގެ މެންބަރުން ކީރިތި ޤުރުއާނާއި ކީރިތި ރަސޫލާގެ ސުންނަތާއި އިލްމުވެރިންގެ އިޖުމާޢުއާއި އިލްމުވެރިންގެ ބަސްފުޅުތަކުގެ އަލީގައި އަންހެން ފަނޑިޔާރުކަން ކުރުމާއި ބެހޭގޮތުން އިސްލާމީ ޝަރީޢަތުގައި އޮންނަ ގޮތް ހޯދުމަށް ކުރި ދިރާސާ އިން ހާމަވެ އެނގުނީ އަންހެނުން ފަނޑިޔާރުކަން ކުރުމާއި ބެހޭ ގޮތުން އިސްލާމީ ޝަރީޢަތުގައި ތިން ރައުޔެއް އޮންނަ ކަމަށެވެ.\nއޭގެ ތެރެއިން ފުރަތަމަ ރައުޔަކީ ސުންނަތް ޖަމާޢަތުގެ ހަތަރު މަޒުހަބު ކަމުގައިވާ މާލިކީ މަޒުހަބައި، ޝާފިޢީ މަޒުހަބައި، އަންބަލީ މަޒުހަބާއި، ޙަނަފީ މަޒުހަބުގެ ގިނަ އިލްމުވެރިންނާއި ސުންނަތް ޖަމާޢަތުގައު ނުހިމެނޭ ޝީޢާއިންގެ އަލްއިމާމިއްޔާއިންނާއި، ޒައިދީންނާއި ހަވާރިޖުންގެ ތެރޭގައި ހިމެނޭ އިބްޟީންގެ ރައުޔެވެ.\nދެވަނަ ރައުޔަކީ ދަލީލުގެ ގޮތުން ބަލިކަށިވެފައި އިސްލާމީ ޝަރީޢަތުގައި ހިމެނޭ ހުރިހާ ބާވަތެއްގެ މައްސަލަތައް ޝާމިލްވެފައިނުވާ ރައުޔަކަށް ވާތީ އެރައުޔުގައި ބުރަދަނެއް ނުވާކަމަށް ފާހަގަ ކުރެވޭ ކަމަށާއި އަދި ތިންވަނަ ރައުޔަކީ ދަލީލެއް ނެތިފައި، އަލްއިމާމުއްޠަބަރީގެ ބަސްފުޅެއް ކަމާމެދު ޝައްކު އުފެދިފައިވާ ރައުޔެއް ކަމަށްވާތީ އެރައުޔުގެ ވެސް ބުރަދަނެއް ނެތް ކަމަށް ރާއްޖޭގެ ފަތުވާ މަޖިލީހުގެ ނިންމުމުގައި ވެއެވެ.\nމިވަގުތަކީ އެންމެން ގައުމަށްޓަކައި އެއްގަލަކަށް އަރަންވީ ވަގުތު: ރައީސް މައުމޫން\nއޮގަސްޓް 23, 2019 17:49\nމިއީ ލާދީނީ ސަރުކާރު\nއޮގަސްޓް 23, 2019 17:52\nތިމައުމޫނު ނޫންތޯ ކީރިތި ޤްރުއާންގެ ތަރުޖަމާ އަކީ ހުއްޖަތެއްނޫނޭބުނީ\nއޮގަސްޓް 23, 2019 20:09\nއެއްވެސް ތަރުޖަމާއަކީ އަސްލެއް ނޫން. އެއީ ތަރުޖަމާ ކުރާ މީހާ މޮޑެފަ އޮންނަ ފުށްގަނޑެއް. ބޯ ކޮބާ ކަލޭމެންގެ؟\nއޮގަސްޓް 23, 2019 21:17\nތި މުސްކުޅި ކަލޭގެއަށް މި ލާދީނީ ބައިގަނޑަށް ސަނާކިޔުން ނޫންގޮތެއް ނޯނަނާނެ. އެހެންނޫންނަމަ ތިކަލޭގެ ވެސް އޮންނަންޖެހޭނީ ކުޑަގޮޅީގަ.\nއޮގަސްޓް 23, 2019 17:56\n"މައުމޫނުގެ ސިޔަރަތު" އަޑުއަހާލާފަ އިބުރަތް ހާސިލްކޮށްލާ.\nއޮގަސްޓް 23, 2019 17:59\nދީނީ ކަމެއްގަ ވަކި ގޮތެއް ނިއްމޭވަރު މީހަކު ވަގުތު ނޫހުގަ އުޅޭބަ؟ ސުރުހީ އޮތް ގޮތުން މި އަހާލި\nއޮގަސްޓް 23, 2019 18:07\n30 އަހަރުގެ ޑިކްޓޭޓަރު އަދި އަނބިމީހާ އާއި ދަރިން ބުރުގާ ނާޅުވާ އުޅޭ ފަލަކީ އިލްމުވެރިޔާ އަލްއިމާމުލް މާލްދީފީ ތިއޮތީ އެއްވެސް ހުއްޖަތެއް ދަލީލެއް ނުބުނެ ބަސްބުނެފައި...\nއޮގަސްޓް 24, 2019 00:13\nތި މައުމޫނު ބުނީ ރާއްޖެ ކަހަލަ ހޫނު ގަދަ ގައުމެއްގައި ކޮންމެހެން ބުރުގާ އަޅާކަށް ނުޖެހެއޭ ވެސް. ﷲ ވަހީ ކުރައްވާފައު ވަނީ އައުރަ ނިވާ ނުކުރާ އަންހެނާއަށް ސުވަރުގޭގެ ވަސްވެސް ނުޖެހޭނެ ކަމަށް. މިހާރު ވެސް ތި މައުމޫނަށް ވުރެ އަހަރުމެންނަށް ދީނީ ކަންތައް އިގޭ\nއޮގަސްޓް 23, 2019 18:18\nއަނޅުގަޑުގެ ފިރިމީހާ ވަނީ އުމުރުން ދުވަސް ވުމާ ގުޅިގެން ކިޔޭ ނުކިޔޭ ހާލަތަށް ބޯގޯސްވެފައެވެ.\nއޮގަސްޓް 23, 2019 18:47\nއަޅެ އަންހެނަކައް ދީބަލަ\nއޮގަސްޓް 23, 2019 19:51\nސުވާލަކީ ގްރުއާނުގެ ކޮންއާޔަތެއްގަހޭއޮތީ ބުރުގާނާޅާ އަންހެނުންނަށް ސުވަރުގޭގެ ވަސްވެސް ނުޖެހޭނެ ކަމަށް.\nއޮގަސްޓް 24, 2019 10:45\nއެބަ އޮތް. ނޭގޭ ކަމުގައި ވަނީ ނަމަ ޢިލްމުގެ އަހްލުން ގާތުގައި އަހައި އޮޅުން ފިލުވާލާތި . އެހެން ނޫނީ މީހާ މުރުތައްދުވެދާނެ\nއޮގަސްޓް 23, 2019 18:10\nކާފަ އަބަހައްދަވި ވަރަކަށް ވަނީ ނުލަފާ!\nއޮގަސްޓް 23, 2019 18:16\nތިޔަ މީހާގެ ޙަޔާތް ބައްޓަން ކޮަށްފަ ހުރި ގޮތަށް ބަލާލީމަ ތިކަމާ ހައިރާން ވާކަށް ނުޖެހޭ. ތިމާއަކީ ދިނާ ދުނިޔޭގައިވާ ހުރިހާ ކަމަކަށް "އެންމެ މޮޅު މީހާ" ކަމަށް ވެގެން އުޅުނީ. ތިމާ ބޭނުން ގޮތަކަށް ދީނުގަ ކަނޑައެޅިފަ ހުރި ހުކުންތައްވެސް "އެޑިޓް" ކޮށްގެން ފަތުވާ ދެމުން އައީ. ހެއްކަކަށް ފުދޭނެ މުސްކުޅި އަނބިމީހާއާ އަންހެން ދަރިންނާ ފިރިހެން ދަރިންގެ އަނބިންގެ ތެރެއިން އެއްވެސް މީހަކު އައުރަ ނިވާ ނުކުރާކަން. އެމީހުން ނަމޫނާއަކަށް ބަލައިގެން ބުރުގާ ނާޅާ ކިތަންމެ ބަޔަކު ރާއްޖޭގަ އަދިވެސް އެބަ އުޅޭ. ހާއްސަކޮށް މާލޭގަ..! ފަހުގެ ޖީލުތަކުގެ ދިވެހިން ދިނާ މެދު މީހުން ޝައްކު ކުރުން ފެށުނީވެސް ތިޔަމީހާގެ "ސެކިއުލާ" ވިސްނުމުގެ ސަބަބުން..!\nއޮގަސްޓް 23, 2019 18:22\nކިޔެވި ކިޔެވި ހެން ކާފަރުވަނީ. ތިޔަ ޢާއިލާއަށް ބެލިއަސް އެނގިގެންދޭ އެކަން\nބަލަ މައުމޫނު ކައޭ ޖާބިރު އަތުން ނެގި ލާރި ދައްކަންވީނު ފާޑުފާޑުގެ ޓްވީޓްނުކޮށް. ދަރަނިބޯ ހިބަރުވަދުގެ ޑައިރެކްޓަރު. ލަދެއްވެސް ގަންނަ ދަރަނި ބޮލެއްނޫން. އަދިވެސް ވެރިކަން ކުރަން ޕާޓީ ނެހެދިގެން. ތީ އަސްލު ދަރަނި ދައްކަން ހަދާ ޕާޓީއެއްތަ.\nއޮގަސްޓް 23, 2019 18:30\nއިބޫ ސޯލިހައް މާތް ރަސްކަލާނގެ ހަތް އުޑުމަތީން ލައުނަތް ބަންޑުންކުރައްވާށި..އަދި މިކަމައް ހިތުންރުހުމުން ތާއީދުކުރި ކޮންމެ ދިވެއްަަކައްވެސް ލައުނަތްހުރި. މައުމޫނަކީ ތިކަން ފެށިމީހަކީ..\nއޮގަސްޓް 23, 2019 19:55\nމައުމޫނަކީ ގައުމުގެވަލިއް ޔުލް އަމްރުކަން ވެސް އަންހެެނަކަށް ކުރެވޭނޭ ބުނެ ހުއްޖަތް ދެއްކިމީހާ އަދި ޤުރުއާނު ގަ މޫނާ ދެއަތްތިލަ ފިޔަވައިއެހެެން ތަންތަން ފޮރުވަންއޮތަސް އެއީ އިޚްތިޔާރީ ކަމެކޭ ވެެސް ބުނި މީހާ ދެން މިމީހާ ދައްކާފާ ނުދައްކާ ނެެެ ވާހަކަޔަކީކޮބާ\nއޮގަސްޓް 23, 2019 21:20\nއަނާރާ އަނާރާ އަނާރާ\nއޮގަސްޓް 23, 2019 18:31\nދެންމިރާއްޖޭގަވެސް މިއަންނަ ދައުރުގަ މިފަދަ ކަމެކުރަންވެއްޖެނަމަ ބުނާނީ މިގައުމުގެ އިލްމުވެރިން ކަމުގަވާ މައުމޫނާ ގާސިމާ ނަޝީދާ އިބުރާހިމާ ވަނީ މިއީ ކުރަން ރަގަޅު ހުއްދަކަމެ ކަމަށް ދައްކަދީފައޭ.. އެހެންވީމަ ހުރިހާ ގޮނޑިއެއްގަ އަންހެނުންތިބޭނީ. ވަރިކުރުމުގެ ބާރާ ވަލީ ދިނުމުގެ ބާރުވެސް އަންހެނުންނަ ދޭނީ.. މިއީ ރަސޫލާ ދުއާ ދެއްވިފަދަ މީހުން ކަންކުރާގޮތްތަ؟އަނާރާ..... އިލްޔާސް.... މިސަރުކާރަށް ތާއިދުކުރާ ޝޭޙުންތަކާ.. މިޝޭހުންތަކުގެ އިލްމައްޓަކާ ގޯސްބަހެ ނުބުނެވޭތޯ ހާދަ ކެތްކުރަމޭ...\nއޮގަސްޓް 23, 2019 18:32\nއިބޫ ސޯލިހައް މާތް ރަސްކަލާނގެ ހަތް އުޑުމަތީން ލައުނަތް ބަންޑުންކުރައްވާށި..އަދި މިކަމައް ހިތުންރުހުމުން ތާއީދުކުރި ކޮންމެ ދިވެއްަަކައްވެސް ލައުނަތްހުރި.\nއޮގަސްޓް 23, 2019 18:33\nއެންމެ ރަނގަޅު މައުމޫން! އަންހެނާގެ އައުރަޔަކީ ކޮބައިހެއްޔެވެ؟\nއޮގަސްޓް 23, 2019 18:39\nމައުމޫނަށް އިސްލާމްދީނުގަ އޮންނަ ރަގަޅުގޮތާ ސުންނަތް އެގޭވަރު އެގޭނެ ބުރުގާ އަޅުމާ އަތްކެޑުމަށް މީނަދިން ޖަވާބުން... އެހުރީ 3ނޮވެމްބަރުގެ ޝަރީއަތުގަ މީނަ ބާޢީންނަ ކުރި ހުކުމްތަ.. 19ޝަހީދުންގެ ވާރިސުންކުރެ ހޭވެސް އަހާނުލާ 25އަހަރުގެ ޖަލުހުކުމަކަށް އެބާޢީން ފޮނުވީ.. ގިސޯސްހިފުން މިއީ މީނައާ މީނަގެ ދަރިން ގަބޫލުކުރާ ކަމެނޫން.. މިދިޔަ ސަރުކާރުން ގިސޯސްހިފަން އުޅުމުން އެކަމާ އެއްމެ ދެކޮޅުހެދި ބަޔަކަށްވާނެ މީނައާ މީނަގެ ދަރިން.. މީނަގެ މިސަރުކާރުންކުރާ ހުރިހާ ނުބައެއްގެ ޒިންމާ ނަގަންޖެހޭނެ.. ކަޝްމީރުގެ މައްސަލައިގަ އެއޮތީ މިސަރުކާރުން ދިންޖަވާބު..\nއޮގަސްޓް 23, 2019 18:44\nއެއީވާނެވަރު އެހުރީ ބޯގޮވާފަ ކަންނޭނގެ!\nއޮގަސްޓް 23, 2019 18:48\nމައުމޫން ގޮޅާ ވެސް ތިބުނީތާ ހުއްދަކަމެކޭ. އެހެން ވީމަ ތިކަހަލަ ކިތަންމެ މީހުންނެއް ބުނެފަ ހުރެދާނެ. ބަލަންޖެހޭނީ ދަލީލަށް.\nއޮގަސްޓް 23, 2019 18:53\nމިބޭފުޅާ ކުރިންވެސް ހިތުހުރިގޮތަކަށް ފަތުވާދެއްވަަަާ ،ޒުވަަާންޖީލަށް އިސްލަާމީތަޢުލީމު ފުރިހަމަ ކޮށް ނުދެއްވީ ގަސްތުގަ .އެގެ ނަތީޖާ ލާދީނީ ސަރުކާރަށް މީހުން އަާާއެކޭ ބުނުން އިބޫ. އަންނި .ސުޖޫން އަދި ވެލިޒިނީ ތައް ގައުމުގައި ގިނަވުން\nއޮގަސްޓް 23, 2019 19:03\nތިޔަބޭގެ ވާހަކަ އުޑުދަށުގައި ދައްކަން ހެޔޮނުވާނެ.އޭނާގެ އަންހެން ދަރިންނާއި އަނބިމީހާގެ ހެދުންއެޅުމަށް ބަލައިލިއަސް އެނާގެ މޮޅުކަން ދޭހަވޭ.\nއޮގަސްޓް 23, 2019 19:07\nއޮގަސްޓް 23, 2019 19:09\nމައިމޫނަކީދީން އެނގިކާފަރުވެފައިވާމީހެއް. އަންހެނުން ބޯނިވާކުރުމަށްކީރިތި ގުރުއާނުގައި އަންވާފައިވާއިރު މައުމޫނުގެ އަނބިމީހާއާއި އަންހެން ދަރިންގެ ބޯނިވާނުކުރާކަމީމައުމޫނު ގުރުއާނަށް ގޮންޖެހުންނޫން އެހެން ކޮންކަމެއް؟\nއޮގަސްޓް 23, 2019 19:12\nދެން ބުނާނެ ހިންދޫއިން އަޅުކަނެ ކުރާ އެތަށް ސަޖިދަ ޖެހުމަކީވެސް ހުއްދަ ކަމެކޭ.\nއޮގަސްޓް 23, 2019 19:17\nމިހާރު މަ ބިރުވެސް ގަންނަށް ފަށައިފި ތިބޭބެ ދެކެ ކޮންމެ ފަދަ ފަތުވާ އެއްވެސް ނެރެފާނެވިއްޔަ\nއޮގަސްޓް 23, 2019 19:23\nމީނަ ދޯ ތެދުވެދާނެ އޮއްޓުއަޅައިގެން ކޮންމެފަދަ ކަމެއްގެ ދިފާޢުގަވެސް ކަބަލުންގެ ކަމެއްގަވެއްޖިއްޔާ\nއޮގަސްޓް 23, 2019 19:53\nމައުމޫނުތިހެން ވިދާޅުވާނެތާ މިރާއްޖޭގަ ފުރަތަމަ ދެއަންހެނުން ފަޑިޔާރުކަމަށް އެރުވީ އެބޭޅާވިއްޔަ. ދެންއެކަން ރަނގަޅުކަމަކަށް ހެދޭތޯ ބަލަން އުޅެނެތާ. ޢަނބިކަނބަލުން ބުރުގާ ނޭޅީމަ އެކަންވެސް ދިފާއުކުރިގޮތަށް. ތީ މަމެން ދަންނަ ވައްތަރެއް.\nއޮގަސްޓް 23, 2019 19:57\nބަލަގަ މޫން! މިހާރު ތިޔަހުރީ ރަނގަޅު ނުބަޔަށް ވެފަ. ނުބައި ރަނގަޅަށް ވެފަ. އެހެންވީމަ ކަލޯ ބުނާ ވަަހަކައެއް ވިއްޔާ އަނެއްކޮޅަށް ޓްރާންސްލޭޓް ކުރީމަ އެއްއޮންނާނީ އަސް ކަލޯބުނާ ވާހަކަ އެނގެން. ދެންވެސް ރަގަޅުވާނީ އަންހެނުންނާއި ދަރިންގެ އައުރަ ނިވާކުރަން އުޅުނިއްޔާ. ކަލެއަށް ހަލާކު ހުރި ހާމާން.\nއޮގަސްޓް 23, 2019 20:07\nމައުމޫނު ތަފްސީލުކޮށެއް ނުދެއްވާ. އެއްމެ މަތީ ޣާޒީ ކަމަށް އަންހެންބޭފުޅަކު ނުލެވޭނެ ކަމަށް އިނގިފައި އޮންނަނީ.\nއޮގަސްޓް 23, 2019 20:13\nޖާހިލުން ތިމަންމެން މީ އިސްލާމުންނޭ ތިމަންމެންގެ ގޮތ ނޫންގޮތެއް ނެތޭ ކިޔާފަ ތަންތަން އަންދައި މީހުން މަރައި އަމިއްލަ އަށް މަރުވެ ހަދަމުން ދާނެ. އެއީ ޝައްކެއް ނެތް ގޮތުގައި ޝައިތާނާގެ ލާހި ދަރީން.\nއޮގަސްޓް 23, 2019 20:15\nއެހެންވީއިރު 30 އަހަރުގެ ވެރިކަމުގެތެރެއިން 15 އަހަރު އަންހެނަކަށް ވެރިކަން ނުދީހުރީ ކީއްވެބާ؟ އަންހެނުން ބޮލާއިކަނދުރާމައްޗާއި މޭމަތި ނިވާކުރުމަށް އަންގަވާފައި އޮތްއޮތުމާދެކޮޅަށް އަނބިދަރިން ހެދުން އެޅުމަށް ހުއްދަދީގެން އުޅޭމީހަކު ކޮންމެފަދައެއްޗެއްވެސް ބުނެފާނެ.\nއޮގަސްޓް 23, 2019 20:19\nބައްޕަބުނީބުރުގާއަޅަންވެސް ނުޖެހޭނެއޭ. އެހެންވެ އަހަރެމެން ނާޅަން.\nއިޔާޒުއަށްވުރެ ބޮޑަށް ދީން އެނގޭނީ މައުމޫނަށް. ޚަވާރިޖުން ވާހަކަ ދައްކާނީ އިސްލާމްދީނުގެ ވާހަކައެއް ނޫން.\nއޮގަސްޓް 23, 2019 20:36\nކަލޭމެން ތިޔަ ލިޔުނު މީހާ ތިއީ ކޮންތާކުން އިސްލާމް ދީނުގެ އިލްމު އުގެނިގެން ހުރި މީހެއްތަ؟\nއޮގަސްޓް 23, 2019 21:14\nސުންނަތުގެ ކަންފުޅަކަށް ވެސް ތަބަޢަނުވެ ހުރި ޖާހިލެއް\nއޮގަސްޓް 23, 2019 21:50\nމައުމޫނުގެ 30 އަހަރުން ފެށިގެންވެސް ލާދީނީ ވީތާ އަހަރެމެން ދޯ ؟؟ ހުރި ހަލާކެއްގެ ބޮޑު ކަމާ !!\nއޮގަސްޓް 23, 2019 21:51\nމިހާރު މާ މައްޗަށް ތި ދަނީ. އެއްޖިންސުން ގުޅުން ހިންގުމާ އެއްޖިންސުން ކައިވެނި ކުރަން ހުއްދަ ކުރުމާ ނިކަމެތި މީހާ ނިކަމެތި ކޮށްލުމަށް ހުކުމް ކުރުމާ ކަތީބު އާއިލާއަށް ހަތަރު ފަސް ގޯތި ގަނޑުކޮށް ވެދުން ކުރުމާ އެންމެ ފަހުން އިސްލާމީ އުސޫލްތަކަށްވެސް ގޮންޖެހީ؟ އިސްލާމީ ޘަޤާފަތު ހަމަ އެއްކޮށް ފޮހެލަނީ؟ އިންޑިޔާއަށް ކުޑަ ކަކޫ ޖެހިޖެހިނުން ގޮސް އެމީހުން ގޮތަށް ގެރި ބަކަރި ހަލާލު ގޮތުގައި ކަތިލައިގެން ކައި އުޅޭ މުސްލިމުންނަށް ނާއިންސާފުން ޝަރީއަތް ހިންގާ ގަތުލު ކުރުމަށް ހުކުމް ކުރަނީ؟މި ދީނުގެ އެންމެ ނާޒުކު ދާއިރާ ޢަދުލު އިންޞާފުގެ ދާއިރާ އަށް އަންހެނުންވެސް އިސްކުރީ؟ ހަނދާން ކުރާތި! ވިސްނާތި! ތިއީ އަންހެނުން ބާރުވެރި ކުރުވުމަށް ނޫން. ތިއީ އަންހެނުން ފާފަވެރިކުރުވުން. ތިކަމުގައި ބައިވެރިވި އެންމެން ޝާމިލުވާނެ. ފާފަވެރިވާނެ. ފާފަވެރިން ނިކަމެތި ގޮތުގައި ވޭން ލިބެނިވި ގޮތުގައި ހަލާކުވެގެން ދާތަން އަހަރެމެން އެންމެންވެސް ދެކެމު.\nއޮގަސްޓް 23, 2019 21:57\nމިބޭ އަދިވެސް ދީނޭ ކިޔާތީ ލަދުގަނޭ... މިކަލޭގެ ގަބޫލުކުރާ ދީނެތް އޮތްނަމަ ނަސްރީނާ ބުރުގާ އެޅުވީސްތާދޯ\nއެއްޖިންސުން ކައިވެނި ކުރެވިދާނެ ކަމަށް މިދިވެހިރާއްޖޭގަ ކަނޑައެޅިޔަސް ތިޔަ މުސްކުޅި މީހާބުނާނެ އެެއީ އިސްލާމްދީނުގަ ހުއްދަ ކަމެކޭ. ބަޔަކުމީހުންގެ ހައްގު ގެއްލިދާނެތީވެ.\nއޮގަސްޓް 23, 2019 22:01\nޢަންހެނަކަށް2ފިރިހެނުންނާ އެއްފަހަރާ އިދެވޭނޭ ނުބުނެފިއްޔާ ކިތަންމެހާވެސް ރަގަޅު ނޭގެއިނެވިއްޔާ ބިރުވެސް ގަނޭ މީނަ ދެކެ މިހާރު ސަންތިމަރިޔަބަށް ވުރެވެސް\nއޮގަސްޓް 23, 2019 22:10\nމައުމޫނު ދުނިޔެއަށްޓަކައި ދީނާ ޚިލާފު ކިތައްމެ ވާހަކައެއްވެސް ދައްކަފާނެ.\nއޮގަސްޓް 23, 2019 22:12\nލަދުޙަޔާތް ކެނޑި އަވަދިވެފައިއިން މީހެއް! މިކަލޭގެޔަށް ހަމަ އެކަނި އޮތް ގޮތަކީ މި ލާދީނީ ބައިގަނޑު ކުރާ ކޮންމެ ކަމަކަށް ތާއީދުކޮށް އެބައިގަނޑުގެ ލާދީނީ ޢަމަލުތައް ދިފާޢުކޮށްދިނުން. ރައީސް ޔާމީން ވިދާޅުވި ތަން އަތުވެއްޖެނަމަ އެއީ މިބޭގެ ލަދުގައި ދެން އޮތް އެތިކޮޅުވެސް ގެއްލޭދުވަސްކަން މިބެޔަށްވެސް އެނގޭނެ!\nއޮގަސްޓް 23, 2019 22:18\nބުރުޤާ އަޅަން ވާޖިބު ނޫން ކަމަށް ބުނި މައުމޫނު އަނެއްކާވެސް ދީނީ ކަމެއް ގަސްތުގައި އޮޅުވާލައިފި ...\nއޮގަސްޓް 23, 2019 22:21\nކޮން ތެދުވުމެއް ތެދުވާކަށް މިހުރިހާ ގޯހެއް ހައްދުވާފަ މިހެން މިކަން ކުރިޔަސް ހެޔޮކަމަށް ބަލާފައެއްނު މިލާދީނީ ބައިގަނޑާ މިގައުމު ހަވާލުކުރީ މަނިކުފާނާ ތިހިރަ އިމްރާނާ އިލިޔާސްވެސް މިކަމުގަ ބައިވެރިވި މިހާރުރަގަޅެއްނު ގައުމާ ދީން ވިއްކާލާ އެތައް މުސްލިމަކަށް އަދި 100 ޕަސެންޓް މުސްލިމްގައުމެއްގެ މޫނުމަތީ ތަފާލެއް ތިޔަޖެހީ އެވެސް ދީން ވެރިކަމުގެ ކުޑަވެސް އަގަލެއް ނެތި އިތަ ލަދެއްނެތޭ އުތަ\nއޮގަސްޓް 24, 2019 01:54\nއެހެންވީމާ މައުމޫނު ދެކޭގޮތް ގަބޫލު ކުރާނަމަ އަންހެނުންނައް ހުކުރު ނަމާދު އިމާމުވެ ކުރެވޭނެތާ.. އަދި ހުކުރު ޚުތުބާއާއި އީދު ނަމާދުވެސް އިމާމުވެ ހުރެ ކުރެވޭނެތާ..؟\nއޮގަސްޓް 24, 2019 02:58\nމިނުލަފާ މުސްކުޅި ހިބަރުގެ ކިބައިން މިޤައުމު މިންޖުވާކަށް ނެތް.\nއޮގަސްޓް 24, 2019 03:10\nމީ ހާދަ ލަދުހަޔާތް ކުޑަ މީހެކޭ.


ހެނދުނުގެ ކަސްރަތަށް މުހިންމުކަން ދޭން ޖެހެނީ މިހެންވެ – Haftha\nMon, 30 November, 2020, 4:41 pm\nހެނދުނުގެ ކަސްރަތަށް މުހިންމުކަން ދޭން ޖެހެނީ މިހެންވެ\nދުވަހުގެ ފެށުން ފުރިހަމަ ކޮއްލުމަށް ހެނދުނުގެ ކަސްރަތުގެ މުހިންމުކަން ބޮޑުކަަމަށް ދިރާސާތަކުން ދައްކާފައިވާއިރު ރަގަޅު ސިއްޚަތެއްގައި ހުރުމުގެ އިތުރުން ހެދުނު އޮފީހަށް ދާ މީހަކަށް ނަމަ އޭނާގެ އެދުވަހެއްގެ މަސައްކަތް ފަށައިގަތުމަށްވެސް މިއީ މުހިންމުކަމެކެވެ.\nއެހެންނަމަވެސް މިއަދު ގިނަބަޔަކު ހެދުނު ހޭލައިގެން އޮފީހަށް ދިޔުމުގެ ކުރިން ކަސްރަތަށް ދިޔުމަކީ އެހާ އާންމުކަމެއްނޫނެވެ. މީހާ ވަކިއުމުރަކަށް ގޮސް ނުވަތަ މީހާ ބަނޑުލައި ފަލަވުމުން ކަސްރަތު ކުރަން ކޮންމެވެސް ވަރަކަށް މަސައްކަތް ކުރިނަމަވެސް ވަގުތު ފާއިތުވުމުގެ ސަބަބުން އެކަމަށް އޮންނަނީ އެކަށީގެންވާ މުހިންމުކަން ނުދެވިއެވެ. އެހެންކަމުން މިއަދު އަޅުގަނޑުމެން އާދަޔަކަށް ހަދަންވީ ހެދުނުހޭލައިގެން ފަތިސްނަމާދު ކޮށްލުމަށްފަހު އޮފީހަށް ދިޔުމުގެކުރިން ކަސްރަތު ކޮށްލުމަށެވެ. އަދި ރަގަޅަށް ސައިބުއިމަށްފަހު އޮފީހަށް ދިޔުމަކީ ކޮންމެ ދުވަހެއްގެވެސް އާދަޔަކަށް ހެދުމެވެ. މިކަން ނުކޮއް ދޫކޮއްލުމުން ގިނަ ގޮންޖެހުންތަކާ ކުރިމަތިލާން ޖެހޭއިރު ހެނދުނުގެ ކަސްރަތު ކުރުމުން ލިބޭ ފައިދާތަށްއެތަށްގިނަގުނައެވެ.\nބަލިތަކުން ސަލާމަތް ވުމަށްވެސް އެންމެ މުހިންމު އެއްކަމެއްގެ ގޮތުން ބެލެވިފައިވާ ކަސްރަތުގެ ސަބަބުން އެތަށް ފައިދާތަކެއްވެ އެވެ. ދުޅަހެޔޮ ސިއްހަތެއްގައި ހުރުމަށް ތިބާ ކުރާ މަސައްކަތް ވެސް ފުރިހަމަ ވެފައި ފައްކާވާނެ އެވެ. އަދި މަސަށްކަތަށް ބޮޑެތި ފައިދާތަކެއް ލިބިގެންދާނެއެވެ. އެކުރާ މަސައްކަތް ފުރިހަމަވާނެ އެވެ. އެދުވަހަކަށް ނިންމަންޖެހޭ މަސައްކަތްތަށް އެންމެ ފުރިހަމަކޮއް ގަޑިއަށް ނިންމުމަށް އިތުރަށް ހިތްވަރު ލިބިގެން ދާނެއެވެ.\nހަމައެއާއިއެކު ހެދުނު ހޭލައިގެން ކަސްރަތު ކޮއްލައިގެން އޮފީހަށްދާ މީހާގެ މޫނުމަތިން ފެންނާނީ އުފާވެރިކަމެވެ، ހިތްހަމަޖެހުމާއި ތާޒާކަމެވެ. އަދި އެދުވަހެއްގައި އެމީހަކު މަސައްކަތް ކުރާނީ ވަރަށް ވެސް ހަމަޖެހިލައިގެން ހިންހަމަޖެހުމާއިވެސް އެކުއެވެ.\nމީގެއިތުރުން މީހާ ދުޅަހެޔޮކޮށް ރީތި ހުރުމަށްވެސް އެންމެބޮޑަށް ކަސްރަތުން އެހީ ފޯރުވައިދޭ އެއްވަގުތަކީ ހެދުނު ކަސްރަތެވެ. އެހެންކަމުން މިއީކީ ދޫކޮށްލައިގެން ހުރުން ރަގަޅުކަމެއް ނޫނެވެ. ހެދުނުގެ ކަސްރަތަށް އިސްކަން ދޭންވީއެވެ.\nފާހަގަ: ހަފްތާ, ކަސްރަތު


"ޓަބިބޫޔާ ރޯސީ"އާއެކު މާލެއަށް ބަހާރު މޫސުން "ޓަބިބޫޔާ ރޯސީ"އާއެކު މާލެއަށް ބަހާރު މޫސުން\n"ޓަބިބޫޔާ ރޯސީ"އާއެކު މާލެއަށް ބަހާރު މޫސުން\nމާމެލާމެއްޔަކީ ހިތްތަކަށް ފިނިކަމާއި އުފާވެރިކަން ގެނެސްދޭ އެއްޗެކެވެ. ތަފާތު ޙަފްލާތަކުގައާއި ޚާއްސަ ދުވަސްދުވަހު އެކަކު އަނެކަކަށް މާ ހަދިޔާކުރުމަކީ ރާއްޖޭގައިވެސް މިހާރު ޢާންމުކަމެކެވެ.\nދުނިޔޭގެ އެހެން ޤައުމުތަކެކޭ އެއްގޮތަށް ރާއްޖޭގައި ބޮޑެތި މާބަގީޗާތައް ނެތްކަމުގައި ވީނަމަވެސް މަދުންނަމަވެސް އަތޮޅުތަކުގެ ރަށްތަކުގައި ތަފާތު ވައްތަރުގެ މާގަސް އިންދައި ހެއްދުމައި އެފަދަ ގަސްގަހުގައި ތަފާތު ބާވަތްތަކުގެ މާ އަޅާފައި ހުންނަ މަންޒަރު ފެންނެއެވެ. ހުވަނދުމަލާއި ފިނިފެންމަލާއި ބޯގަންވިލާފަދަ މާތަކަކީ ރާއްޖޭގެ ކޮންމެރަށަކުންހެން ޢާއްމުކޮށް ފެންނަން މާމެލާމެއްޔެެވެ. މީގެ އިތުރުން ފަހަކަށް އައިސް ކުރިން ރާއްޖެއިން ޢާއްމުކޮށް ފެންނަން ނުހުންނަ ވައްތަރުތަކުގެ ގަސްތައް އިންދައި ހެއްދުމުގެ މަސައްކަތް ކުރަމުންދާ މަންޒަރު ފެނިގެންދެއެވެ.\nމަލަކީ އެހާ އުފާވެރިކަން ގެނެސްދޭ އެއްޗަކަށް ވީނަމަވެސް އޭގެ އަސްލު ރީތިކަމާއި ހިތްހަމަޖެހުން އިތުރަށް ގެނުވަނީ އެގަހެއްގައި މާ އާޅާފައިވާ މަންޒަރު ފެނުމުންނެވެ.\nފޫހިފިލުވާލަން ކުރާ ކަމެއްގެގޮތުގައި ގިނަބަޔަކު ގަސްއިންދައެވެ. ބައެއް މީހުން ގޭގެ ވަކި ސަރަޙައްދެއްގައި ކުޑަ ބަޤީޗާއެއް ހަދައިގެންވެސް މި މަސައްކަތް ކުރާ މީހުން ވަކި މަދެއް ނޫނެވެ. މީގެ ތެރޭގައި ބައެއް މީހުން މިފަދަގަސް ހައްދާ ވިއްކައެވެ.\nކޯވިޑް-19ގެ ފުރަބަންދުގައި ގޭގައި ބަންދުވެފައި ތިބެންޖެހުމުން ހިތްހަމަޖައްސާލަން ކުރި މަސައްކަތްތަކުގެ ތެރެއިން ތަފާތު ވައްތަރުގެ ގަސްއިންދައި ހެއްދުމަކީ ޢާއްމުވެގެންދިޔަ ކަމެކެވެ.\nފުރަބަންދުގެ ދުވަސްތައް ފަހަނައަޅާގޮސް އެންމެ ފަހުން މާލޭގެ ކޮންކްރިކްޓް ޖަންގަލިން ފެނިގެން ދިޔައީ ތަފާތު ވައްތަރުގެ ގަސްގަހާ ހެއްސާއި މާމެލާމެއްޔެވެ.\nމިހާރު އަނެއްކާވެސް މާލެއަށް މިވަނީ "ބަހާރު މޫސުން" އައިސްފައެވެ. މާލޭގެ މަލަމަތި ބަދަލުކޮށްލި "ޓަބިބޫޔާ ރޯސީ"އާއެކު އެތަކެއްބައެއްގެ ހިތައް އުފާވެރިކަން ގެނެސްފިއެވެ. އަތައްބަޔަކު އެ ގަސްތައް ބަލާލަންގޮސް ސެލްފީތަކާއި ފޮޓޯތައް ސޯޝަލް މީޑިއާއަށް ދޫކޮށްލުމުން އެތައްބައެއްގެ ހިތްވަނީ އެއަށް ދަމައިގެންފައެވެ.\nމިފޮޓޯތަކާ ގުޅިގެން ބައެއް މީހުން ޚިޔާލީ ފޮނި ހުވަފެންތައް ދެކެމުން އަންނައިރު އަނެއްބަޔަކު ވަނީ އެގަސްތައް ހިމާޔަތް ކުރުމަށްވެސް ގޮވާލާފައެވެ. އަނެއްބަޔަކު މާލެއާއި ހުޅުމާލޭގެ ވަށަމަގުގައި މިފަދަ ގަސްތައް އިންދުމަސްވެސް ވަނީ ޚިޔާލު ހުށަހަޅާފައެވެ. އަނެއްބަޔަކަށް ހީވަނީ މާލެއަށް ޗެރީ ބްލޮސަމް އައީހެންނެވެ.\nމާލޭގެ އެކި ސަރަޙައްދުތަކުގައި ހުރި މިގަހުގައި އަޅާ މަލަށް ޢާއްމުކޮށް ކިޔައި އުޅެނީ "ޓަބިބޫޔާ ރޯސީ" އެވެ. މި މަލަށް "ޕިންކް ޕުއީ"އާއި "ރޯސީ ޓްރަމްޕެޓް ޓްރީ"ވެސް ކިޔާއުޅެއެވެ. އެކި ޤައުމުތަކުން މި މަލަށް ތަފާތު ނަންތައް ކިޔާއިރު މިވައްތަރުގެ ގަހަކީ ހުޅަނގުގެ ޤައުމުތަކުގައުވެސް ޢާންމުކޮށް ހެދޭ ވައްތަރުގެ ގަހެކެވެ. މިގޮތުން ސްޕެއިންގެ މީހުން މިގަހަށް "ރޮބްލޭ ޑި ސަބާނާ" ކިޔައެވެ.\nސެންޓްރަލް އެމެރިކާގެ ޤައުމެއް ކަމަށްވާ އެލް ސެލްވޭޑާގެ ޤައުމީ ގަހަކީ މިއެވެ. އާންމުކޮށް މި ގަސް އެންމެ ބޮޑަށް ހެދެނީ 98 ފޫޓަށެވެ. އަދި އެންމެ ބިޔަކޮށް ހެދިފައި ހުންނައިރު، މި ގަހުގެ ބުޑު ތިން ފޫޓަށް ފުޅާވެއެވެ. މި ގަހުން ރީތި މާތަކެއް ފޮޅޭއިރު ޢާއްމުކޮށް ހުންނަނީ މަޑު ފިޔާތޮށި ކުލައެވެ. އަދި ގަހުގައި އަޅާ މަލަކީ ރީތި މަލަކަށް ވާއިރު އެ މާތައްހުންނަނީ ބޮޑިއަށްކަށެވެ. މިގަސް އިންދުމަށްފަހު މާ އަޅަން ފަށަނީ ގާތްގަޑަކަށް3އަހަރުދުވަހުގެ ތެރޭގައެވެ.\nމިއީ މޭވާއަޅާ ގަހަކަށް ނުވިނަމަވެސް މިގަހުގައި އަޅާ މަލާއި ގަހުގެ ލަކުޑިއަކީ ބޭނުންތެރި އެއްޗެކެވެ. މިގޮތުން ލޭ މަދުވުމާއި ވަރުބަލިވުމާއި ޓޮންސިލްގެ ބަލިތަކަށް މިގަހުގެ މަލާއި ފަތް ބޭނުންކުރެވޭކަމަށް ބައެއް ހޯދުންތަކުން ދައްކައެވެ.\nމީގެގަސް މާލެއާއި ހުޅުމާލޭގައި އެތައްދުވަހެއް ވަންދެން ހުރިއިރު މިދުވަސްވަރު މާލެއަށް ބަލާލުމުން ފެންނަނީ ބަހާރު މޫސުން އައިސްފައިވާ މަންޒަރެވެ. ބޮޑުތަކުރުފާނު މަގާއި މަލޭ އަމީނިއްޔާ ސްކޫލްގައި ހެދިފައިހުރި މިގަހުގައި ވަނީ މާއަޅާ ބަރާވެފައެވެ. މިގަސްތަކުގައި ހުރީ ހުދާއި މަޑުފިޔާތޮށި ކުލައިގެ މާތަކެކެވެ. ބެލެވޭ ގޮތުގައި މިދުވަސް ވަރަކީ މިގަސްތަކުގައި މާއަޅާ ފުރޭ މޫސުމެވެ.\nމިފަދަ ރީތި މާތަކެއް އަޅާފައިވާ މަންޒަރު މާލެއިން ޢާއްމުގޮތެއްގައި ފެންނަނީ ވަރަށް މަދުންނެވެ. އެހެންނަމަވެސް ދާދިފަހުން މާލޭގައި މިވަނީ އެކި ބާވަތްތަކުގެ މާގަސް އިންދައިގެން ލޮނުޒިޔާރަތް ޕާކުގެ ނަމުގައި ހިތްގައިމު ޕާކެއް ހުޅުވާފައެވެ.\nމިފަދަ ޕާކްތައް ހިތްގައިމު ތަންތަނުގެ ގޮތުގައި ބޭއްވުމަކީ އެންމެންގެ ހިތްހަމަޖެހުމަށްޓަކައި ކޮންމެހެން ބޭނުންތެރިކަމެކެވެ. ޕާކުތަކާއި މާމެލާމެލި ފޮޅޭ ގަސްގަހުގެ "ބަހާރު މޫސުން" އަންނާނީ އެންމެންވެސް މިފަދަކަންކަމަށް ތަރުޙީބުދީގެންނެވެ.


ކޯވިޑް 19: ކާތިކް އަދި ކެޓްރީނާ އަމިއްލައަށް އެކަހެރިވުމަށްފަހު ތެލި ދޮވުމުގައި – Dhen.mv\nކޯވިޑް 19: ކާތިކް އަދި ކެޓްރީނާ އަމިއްލައަށް އެކަހެރިވުމަށްފަހު ތެލި ދޮވުމުގައި\nMarch 24, 2020 - 1:53 am\nޗައިނާގެ ވުހާން ސިޓީއިން ފުރަތަމަ ފެނުނު ނުރައްކާތެރި ވައިރަސް ކަމަށްވާ ކޯވިޑް 19 މިހާރު ދަނީ ވަރަށް ހަލުވިކަމާއިއެކު ދުނިޔޭގެ އެކި ހިސާބުތަކުގައި ފެތުރެމުންނެވެ. އިންޑިއާއިން ވެސް ފެންނަ ކޯވިޑް 19ގެ ޕޮޒިޓިވް ކޭސްތަކެއް އިތުރުވަމުން ދާތީ ރައްކާތެރިވުމުގެ ގޮތުން އެގައުމުން ދަނީ އާންމުން އަމިއްލައަށް ގޭގައި ބަންދުވުމަށް އިލްތިމާސް ކުރަމުންނެވެ.\nބޮލީވުޑްގެ މަގްބޫލު ތަރިން ދަނީ ގޭގައި އަމިއްލައަށް އެކަހެރިވެގެން ތިބޭ ދުވަސްތަކުގައި ފޫހިފިލުވުމަށްޓަކައި ތަފާތު އެކި ކަންކަން ކުރަމުންނެވެ. އެހެންނަމަވެސް ބެލުންތެރިންގެ ލޯތްބާއި ބޮޑު ސަޕޯޓެއް ހޯދާފައިވާ ދެތަރިން ކަމަށްވާ ކާތިކް އާރްޔަން އަދި މަޝްހޫރު ބަތަލާ ކެޓްރީނާ ކައިފް މިވަނީ މުޅިން ތަފާތު ކަމެއް ކޮށްފައެވެ. މިދެތަރިން ގޭގައި ކުރާނެ ކަމެއް ނެތުމުން ބަދިގޭގައި ހުރި ތެލިތައް ދޮވެލީއެވެ.\nކާތިކް ގޭތެރޭގެ ބައެއް މަސައްކަތްތަކާއި ތެލި ދޮންނަ ވީޑިއޯ މީސްމީޑިއާގައި ފޭނުންނަށް ހިއްސާ ކުރަމުން ބުނެފައި އޮތީ " ކަހާނީ ގަރްގަރް ކީ" މިހެންނެވެ. ކާތިކްގެ އިތުރުން ކެޓްރީނާ ވެސް މިވަނީ އޭނާ ގެންގުޅޭ ނޯކަރަށް މަސައްކަތަށް ނާދެވުމުން ގޭތެރެ ސާފުކޮށް ތެލިތަށި ދޮވެފައެވެ.\nކޮރޯނާ ވައިރަސް ފެތުރުން ހުއްޓުވުމަށްޓަކައި އެއް ދުވަހަށް މުޅި އިންޑިއާ ބަންދުކޮށް އާއްމުން ގެއިން ނިިކުތުން ވެސް މަނާ ކުރިއެވެ.


India Out Harakaathaa Hedhi Niumaiythakun Mahuroom Vedhaane: Andhun - Vaguthu\nއިދިކޮޅު ޕީޕީއެމްއާއި ޕީއެންސީއިން އިސްވެ ކުރިއަށް ގެންދާ "އިންޑިއާ މިލިޓަރީ އައުޓް" ކެމްޕޭން ހަރަކާތުގެ ސަބަބުން ރާއްޖެއަށް ލިބެމުންދާ "ނިއުމަތްތަކުން މަހުރޫމު" ވެދާނެ ކަމަށް އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު ހުސައިން ޝަހީމް (އަނދުން ހުސައިން) ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި، ދައުލަތުގެ ބަޖެޓްގެ ބަހުސްގައި، އަނދުން ހުސައިން ވިދާޅުވީ އިންޑިއާއާ މި ސަރުކާރުން އޮންނަ ޚާރިޖީ ގުޅުމުގެ ސަބަބުން ރާއްޖެއަށް ފައިދާ ނުވާ ކަމަށް އިދިކޮޅު ފަރާތްތަކުން ބުންޏަސް ބަޖެޓަށް އެންމެ ބޮޑު ލުޔެއް ލިބެނީ އިންޑިއާގެ އެހީގެ ސަބަބުން ކަމަށެވެ.\nއަނދުން ހުސައިން އިޝާރާތް ކުރެއްވީ އިންޑިއާއިން ދިވެހި އަސްކަރިއްޔާއަށް ދީފައިވާ ދެ ހެލިކޮޕްޓަރާއި ޑޯނިއާ މަތިންދާ ބޯޓަށެވެ. އެ ތަކެތި ބަލަހައްޓައި މަރާމާތުކޮށް ހިންގަނީ ވެސް އިންޑިއާގެ ޚަރަދުން ކަމަށް ވާތީ ދިވެހި ދައުލަތުގެ ބަޖެޓަށް ލުއިތަކެއް ލިބިގެންދާނެ ކަމަށެވެ.\n"އެއިން ދަތުރުކުރަނީ ރައީސުލްޖުމްހޫރިއްޔާއެއް ނޫން، ވަޒީރުންނެއް ނޫން، އަޅުގަނޑުމެން އިއްޒަތްތެރި މެންބަރުންނެއް ވެސް ނޫން، އަޅުގަނޑުމެންގެ މެންބަރުންގެ ދާއިރާތަކުގައި ތިބި ނިކަމެތި ރައްޔިތުން، ބަލިހާލު ބޮޑުވާ ކޮންމެ ރައްޔިތެއް،" އަނދުން ވިދާޅުވިއެވެ.\nއިދިކޮޅު ފަރާތްތަކުގެ ހަރަކާތަށް އިޝާރާތް ކުރައްވައި އަނދުން ވިދާޅުވީ އެ ހަރަކާތުގެ ސަބަބުން އިންޑިއާއާ ދެމެދު ގުޅުން ހީނަރުވެއްޖެނަމަ ދެން އެ ބުރަ ވެސް އުފުލަން ޖެހެނީ ދިވެހި ދައުލަތަށް ކަމަށެވެ.\n"އަޅުގަނޑު އެދެނީ އެފަދަ ނިއުމަތްތަކުން ރާއްޖޭގެ ރައްޔިތުން މަހްރޫމްވާ ފަދަ ގޮތަކަށް ނޭނގި ނަމަވެސް މަގުތަކުގައި މުޒާހަރާކޮށް ނެހެދުމަށް،" އަނދުން ވިދާޅުވިއެވެ.\nރާއްޖޭގައި އިންޑިއާ ސިފައިން ގާއިމްވެ ތިބުމާ ދެކޮޅަށް "މިނިވަން ކަމުގެ ދިފާއުގައި ދިވެހީން" އަދި "އިންޑިއާ މިލިޓަރީ އައުޓް" ޝިއާރުގައި ކުރިއަށް ގެންދާ ކެމްޕޭންގެ ތެރެއިން އިންޑިއާ ސިފައިން ބާލަން ގޮވާލައި ޕެޓިޝަނެއް ވެސް ވަނީ ތައްޔާރުކޮށްފައެވެ. އަދި ހުކުރު ދުވަސްތަކުގައި ގިނަ އަދަދެއްގެ މީހުނާއެކު، ހިނގާލުން ދަނީ ބާއްވަމުންނެވެ.\nނޮވެމްބަރު 15, 2021 15:30\nއިންޑޔާ މިލިޓަރީ މީހުން މިގައުމުން ބޭރުނުކޮށްފިނަމަ އިންޑިޔާއިން ކަސްމީރު އަޅުވެތިކޮށް އިސްތިއުމާރުކޮށްގެން ހިންގާ ޖަރީމާތަކާއި ލާއިންސާނީ އަމަލުތައް މިތާގައި ހިގާނެ. ކޮންމެ މީހެއްގެ ވާޖިބަކަށް ވަނީ އިންޑިޔާ ސިފައިން ބޭރުކުރަން ޖެހުނުކޮންމެ މަސައްކަތެއް ކުރަން ނޫނީ ފަހުން މިކަންވެސްނުކުރެވޭނެ އިންޑިޔާ އައުޓް އިންޑިޔާއަޓް\nނޮވެމްބަރު 16, 2021 07:38\nކޮއެފުޅާ ތީން ކޮންމެ ޕާޓީއެއް ވެސް ރައްޔިތުން ވާވައްދަނީއެވެ. އޭގެތެރެއިން ކޮންމެ މީހަކުވެސް ހަންބޮނޑި ބޮޑުކުރެވޭތޯ ބަލަނީއެވެ.\nނޮވެމްބަރު 15, 2021 15:31\nޢިންޑިއާއިން ތަ ނިއުމަތް ދެނީ؟؟ މި އެއްތާމެންނަށް ކިޔޭ ނިކިޔޭ އެއްތަކަސް ނިޔެންގެއި ދީ.\nނޮވެމްބަރު 16, 2021 07:28\nއިންޑިޔާއަށް ކުރި ދަތުރެއްގައި ބާޠިލުއަޅުކަމެއްގައި ދެއަތްމައްޗަށް އުފުލައިގެން ހުރި ފޮޓޯތައްވަނީ އާންމުވެފައި. ވީމާ، ނިއުމަތްދެއްވާ ފަރާތް މައުރިފާކުރަން އެނގޭނެކަމާމެދު ސުވާލުއުފެދޭ.\nނޮވެމްބަރު 15, 2021 15:37\nމިހިރަ ގަމާރާ އަހަރުމެންނައް ނިޢުމަތްދެއްވަނީ އިންޑިއާގެ ހިންދޫންކަމައްހީކުރަނީތަ؟ އަޅޭމިކަހަލަމީހުން ލާރިކޮޅެއްދިނަސް މިފަދަ މަގާމުތަކަށް ނުހޮވަބަލަ\nނޮވެމްބަރު 15, 2021 15:50\nކަލޯ މުރުތައްދު ނުވާތި\nނޮވެމްބަރު 15, 2021 16:08\nނިޢުމަތްދެއްވަވާފަރާތަކީވެސް އަދި އެނިޢުމަތްތައް ގެންދަވާފަރާތަކީވެސްﷲ! އިންޑިއާއެއްނޫން! އަހަރުމެންމިގޮވަނީ އިންޑިއާގެމިލިޓަރީންބޭރުކުރާށޭ އިންޑިއާ ރައިއްޔަތުންބޭރުކުރާށެކޭނޫން! ހެންވޭރުސަހަރާގެވަށައިގެން ގަރާޖުސިޓީދޫކޮށްގެންރުފިޔާފައިސާހޯދީ އިންޑިއާގެމިލިޓަރީން ދީގެންތޯ؟\nނޮވެމްބަރު 15, 2021 16:10\nނިއުމަތް ދެނީ އިންޑިޔާއިންތަ، ބީތާޔާ؟\nނޮވެމްބަރު 15, 2021 16:13\nއަނދުން ހުސޭނަކީ އިންޑިޔާގެ އަޅެއްތަ ނުވަތަ މާތްﷲ ގެއަލެއްތަ؟ އަނދުންހުސޭނަށް ރިޒުގު ދެއްވަނީ އިންޑިޔާ މޯދީތަ؟ ނުވަތަ މާތް ﷲ ތޯ ވިދާޅުވެދެއްވަ ބައްލަވަ. ދިވެހި މުސްލިމްގައުމުގަ އިންޑިޔާގެ ކާފަރު މިލިޓްރީން ގާއިމުކުރުމަކީ މާތްﷲ ގެ ނިއުމަތުން ދިވެހިގައުމު މަހުރޫމް ކުރުން ނޫންކަމަކަށް ނުވާނެ. މިހާރުވެސް އިންޑިޔާގެ މުސްލިމުންނަށް އުނަދަގޫކުރަމުންދާ ކާފަރުން ދިވެހިގައުމަށް ގެނެސް ދިވެހިގައުމުގަ ބޭތިއްބުމަކީ އިސްލާމްދިނަށާ މުސްލިމް ރައްޔިތުންނަށް ކުރެވޭ ފުރައްސާރައެއް ކަމުގަ ނޫނީ ނުވާނެ. އެއީ މިހާރުވެސް އިންޑިޔާ ސަރުކާރުންދަނީ އިންޑިޔާގަ އޮތް މުސްލިމް އަބާދީ ނައްތަލުމުގެ ހަރަކާތް ހިންގަމުން. ދަދި މިދާކަށްދުވަހުވެސް މުސްލިމުން އީދު ނަމާދާ ހުކުރު ނަމާދު ޖަމާއަތުގަ ކުރާ ބިމެއް އިންޑިޔާ ސަރުކާރުން އެހީވެދީ ބޯޖޭޕީގެ އިސްވެރިނަވަނީ އެތަނަށް ވަދެ ހުކުރުނަމާދަށް ހުރަސްއަޅާފަ.\nނޮވެމްބަރު 15, 2021 16:16\nނިއުމަތް ދެވަނީ އިންޑިޔާއިން ތޯ\nނޮވެމްބަރު 15, 2021 16:32\nﷲ ތައާލާއާ އެއިލާހާ ދެކޮޅު ހަރަކާތެއްނޫން އިނޑިޔާ އައުޓް އަީ. އަދި ކިއެއްތަ އެއީ ހައްދުފަހަަ އެޅި ހިންދޫންކަމުގައިވާއާރްއެސްއެސް/ހިންދުވަތާ/ބީޖޭޕީއާ ދެކޮޅަށް ހިންގާ ހަރަކާތެއް. މިޖަމާއަތާ ދެކޮޅުވުމަކީ މުސްލިމުންނަށް ވާޖިބު ކަންތައް. އެންމެ ފަހުން މިމީހުން ރަސޫލުﷲ ސއވ ގެ ޝަހްސިއްޔަތަށް މަލާމަތްކޮށް ފޮތްނެރުނީ. މިވަރުގެ ބަޔަކާ އެއކޮޅުވާނީ ލާދީނީ ލާ ގައުމީ އިބިލީހުން ކަމުގައިވާ އަނދުނޭމެން އެކަނި.\nނޮވެމްބަރު 15, 2021 16:36\nޔަގީންތާ އޮޅިގެންވެސް ކަލެޔަށް ތިބުނެވުނީ ރަނގަޅަށް ހުރިހާކަމަކުން ގައުމު މަހުރޫމް ވެއްޖެ ހާއްސަކޮށް ނިއުމަތްތަކުން ސަބަބަކީ ކަލޭމެންދީނަށް ފުރަށްސާރަކުރާތީ .\nނޮވެމްބަރު 15, 2021 16:44\nތިބުނީ ރަނގަޅަށް ނިއުމަތްތަކުންވެސް މިގައުމު މަހުރޫމް ވެއްޖެ ސަބަބު އެނގޭތޯ ދީނަށް ފުރަށްސާރަކުރާމީހުން ކަލޭމެންގެ ސަރުކާރުގައި ގިނަވުން އަދިއިސްލާމްދީން ދެކެ ރުޅި އަރާ މޯދީ ބުނާގޮތަށް މިސަރުކާރުން ކަންތަށްކުރުން ދޮގެއްތޯ......!\nނޮވެމްބަރު 15, 2021 16:50\nމީ އަންހެނުންގެ ޕެޑަށް މަލާމާތްކުރި ޕެޑް ހުސެއިން. ޕެޑް ކައިރިން އަހާލަން ބޭނުންވަނީ ނިއުމަތްތައް ދެނީ އިންޑިއާ ކަމަށް ހީވާނަމަ ތައުބާ ވެލައްވާ. ނިއުމަތްތައް ދެއްވަނީ މާތް ﷲ ސުބްހާނަހޫ ވަތައާލާ. މިހިރީ މިމީހުން އިންޑިއާއަށް ވިކި އިންޑިއާގެ ފައިސާގެ ދަޅާގައި ޖެހިފައިވާ މިންވަރު. ޕެޑަށް ހެޔޮ ވިސްނުން ދެއްވާށި!\nނޮވެމްބަރު 15, 2021 16:51\nއާނ ރިސޯޓު ފަޅުތެރަށް ތަށިތައްހިފައިގެން އެރެތިބީވެސް މިންވަރުކުރެއްވި ނިޢުމަތުން.\nނޮވެމްބަރު 15, 2021 17:08\nމިއީ ލާދީނީ ނަޝީދުގެ އަވައިގައި ޖެހިގެން އުމްރާނީ ތަރައްގީ ބޭނުމެއް ނޫނޭ ކިޔައި ގެނައި ސަރުކާރެއް. މިޔަދު އެކަމުގެ ގެއްލުން އެ ފެންނަނީ. މިހާރު ނިއުމަތްތަކޭ ކިޔަނީ ދަރަނިވެރި ވުމަށް. އިންޑިޔާ އައުޓް\nނޮވެމްބަރު 15, 2021 17:23\nބެންޖަމިން އަދުން ހުސޭނަށް ހީވެލައްވާ ނިޢުމަތްދެއްވަނީ އިންޑިޔާކަމަށް! ކޮންމެވެސް މީހަކު މީނައަށް އަލުން ޝަހާދަތްލާދީބަލަ!\nނޮވެމްބަރު 15, 2021 17:27\nނިޢުމަތްތައް ދެއްވަނީމާތްﷲ، އެކަލާނގެއަށް އުރެދޭ ބަޔަކަށް ރަނގަޅު ގޮތެއް މެދުވެރި ނުކުރައްވާނެ.\nނޮވެމްބަރު 15, 2021 17:36\n"އިންޑިއާ މިލިޓަރީ އައުޓް" ކެމްޕޭން ހަރަކާތުގެ ސަބަބުން ރާއްޖެއަށް ލިބެމުންދާ "ނިއުމަތްތަކުން މަހުރޫމު" ވެދާނެ ހުސައިން ޝަހީމް (އަނދުން ހުސައިން) ވިދާޅުވެގެން ހައިރާނެއްނުވޭ،\nއެހެންޏަ އިންޑިޔާއަކީ ދެއްވާ ފަރާތް ވިއްޔަ؟ އަދުން ހުސައިނަށް ކިޔޭ ނުކިޔަ ނޭގޭ ދޯ\nނޮވެމްބަރު 15, 2021 17:41\nއިންޑިއާ ސިފައިން ހަމަ މިހާރު ބޭރުކުރޭ.\nނޮވެމްބަރު 15, 2021 17:51\nނިއުމަތަކީ ﷲ ދެއްވާ އެއްޗެއް އިންޑިޔާގެ މޯދީ ދޭއެއްޗެއްނޫން!\nނޮވެމްބަރު 15, 2021 18:57\nބަލަ ނިއުމަތަކީ ެިެިެިެިންޑިޭ ައެއްޗެއް ނޫން. އެއީ ﷲ ތައާލާ ދެއްވާ އެއއޗެއް. މިކަހަލަ ތަންދޮރު ނޭގޭ ގަމާރުން އަދިވެސް ހޮވާ.\nނޮވެމްބަރު 15, 2021 19:09\nﷲގެ ނިއުމަތުން ބޭރުވާނީ ލާދީނީ މީހުން.\nނޮވެމްބަރު 15, 2021 19:16\nނިޢުމަތް ދެއްވަނީ އިންސީންނާއި އެހެނިހެންވެސް މަޚްލޫޤުން ހައްދަވައި މި ދުނިޔެއަށް ފޮނުއްވި ފަރާތުން. ގާތް އަވަށްޓެރިންނާއި ދުރު އަވަށްޓެރިންނަށް އަދި މުސްލިމު އަވައްޓެރިންނާއި މުސްލިމުނޫން އަވައްޓެރިންނަށް ކަމޭހިތުމާއި އެބައިމީހުންގެ ފަރާތުން އެހީއާއި ވާތްގަށް އެދުމަކީ ހުއްދަ އަދި ކުރުން ރަނގަޅު ކަންކަން\nނޮވެމްބަރު 15, 2021 19:45\nނިއުމަތްދެއްވަނީ އިންޑިޔާއަކުންނޫން ހެއްދެވިފަރާތުން. އިންޑިޔާއިން ރިސްވަތުގެގޮތުގަދިން ލާރިއަށް އަދުންގަނެގެން ލޮލުގަ އަޅައިގެން ކަލޭހުރޭ.\nނޮވެމްބަރު 15, 2021 20:16\nނިޢުމަތް ތައް ދެއްވާ ފަރާތް ވެސް އިއްޒަތްތެރިކަން ބޮޑުވެގެން ގޮސް ހަނދުމަފުޅު ނެތީތޯ.\nނޮވެމްބަރު 15, 2021 20:42\nމުރުތައްދުވެ ދީނުން ބޭރުވާ އިރުވެސް މި ލާދީނީ ބައިގަނޑައް ސަޕޯޓް ކުރާ މީހުނައް އެއްޗެއް ވިސްނޭކައް ނުވޭބާ؟\nނޮވެމްބަރު 15, 2021 20:47\nމޮޅު ވާހަކަ ދައްކަން ހަދައިގެން މިފަހަރު ވެސް ތިދެއްކުނީވާ ހާދަހާ ޖާހިލު މީހުން ދައްކާ ކަހަލަ ވާހަކައެކެވެ.\nތިހެންވެގެން އަހަރުމެން މިބުނަނީ ތިޔައި ސިޔާސި ޖާހިލުންނެވެ.\nނޮވެމްބަރު 15, 2021 21:01\nރާއްޖެއަށް ލިބޭ ނިއުމަތްތަ ، ނޫނީ ކަލޭމެން ޖީބުތަކަށް ނޫނީ އެކައުންޓްތަކަށް ލިބޭ ނިއުމަތްތަ ،\nނޮވެމްބަރު 15, 2021 21:20\nކޮންމެވެސް އެއްޗެއް ހިއްޕަވައިގެން ކަންނޭގެ މިކަލޭގެ މިހުރީ ،\nނޮވެމްބަރު 15, 2021 21:29\nމުރުތައްދު ވެވޭއިރު ވެސް މިމީހުންނަށް ނޭނގޭނެ.\nނޮވެމްބަރު 15, 2021 21:30\nނިއުމަތް ދެއްވަނީ އިންޑިޔާތޯ.؟\nނޮވެމްބަރު 15, 2021 21:36\nއެންމެހާ ނިއުމަތަކާއި ތިބާގެ ހިތުގެ ވިންދު ދެއްވީ މާތްﷲ އިނގޭތޯ. ސަމާސާއަކައް ވިޔަސް ސިޔާސީ ބަހުސަކައް ވިޔަސް މިނުންގޮތަކައް މިވާހަކަ ނުދައްކާތި. އެ ނިއުމަތް ދެއްވިފަރާތުން އެނިއުމަތްތައް އަނބުރާ ކޮންމެ ވަގުތެއްގައިވެސް ގެންދަވާފާނެކަން ހިތުގެ އަޑިން ގަބޫލުކޮއްގެން ހުންނަވާށެވެ. ނިދައިފިއްޔާ ހޭލާނެކަމެއް ވެސް ނޭގޭ އިންސާނާ އަށް ކޮންމެ ދުވަހެއްގެ އަލިކަމަށް ވާސިލް ކޮއްދެއްވަނީ އެކަލާނގެއެވެ. ކިތަންމެ ޑޮކްޓަރުންނަކާއި ނަރުހުންތަކަކާއި ޓެކްނޮލޮޖީއެއް ބޭނުންކުރިޔަސް އެކަލާނގެ ތިބާގެ ހިތުގެ ވިންދުގެންދަވާފިއްޔާ އެވިންދު އަނބުރާހޯދަދެވޭނެ ދެވަނަފަރާތެއް ނެތްކަން ހިތުގެ އަޑިން ކަށަވަރު ކުރައްވާށެވެ. މަޖިލީހުގެ މެމްބަރުކަމަކީ ތިމާއަށް ނިއުމަތްތައް ލިބި ލިބި ހުންނާނެކަމުގެ ގެރެންޓީއެއް ލިއްބައިދޭ އެއްޗެއް ނޫނެވެ.\nނޮވެމްބަރު 15, 2021 21:51\nނިއުމަތްތައް ދޭ ފަރާތް އިނގި ލައްވާތޯ\nނޮވެމްބަރު 15, 2021 21:57\nކަލޯ އަނދިރިމީހާ . ނިއުމަތާއި ރިޒުޤު ދެއްވަނީ ﷲ\nނޮވެމްބަރު 15, 2021 23:35\nރާ..އެއީ ހުރިހާ ނުބައި ކަމެއްގެ މަންމަ\nޙުސެނަށް ވިސްނޭނެ ކަމަށް ހީކުރަން....\nނޮވެމްބަރު 16, 2021 00:28\nއަނދުނަށް އިނގޭބާ ތިކެޔޭ އެއްޗެއް! ލޮލުގަ ރަނގަޅަށް އަނދުން އަޅާފައި ކިޔާބަލަ ތި ކިޔާ އެއްޗެއް! ނިއުމަތްތައް ލިބޭނީ އިންޑިއާއިންވިޔަ. ބޯގޯސް\nނޮވެމްބަރު 16, 2021 00:34\nނިއުމަތް ދެއްވަނީ އަނދުން ހުސޭނެއް ނޫން! އިންޑިޔާއަކުން ނޫން...އެއީ ﷲ ދެއްވާ އެއްޗެއް...އިންޑިޔާގެ އަނދުން އަޅާބަލަ ލޮލުގަ!\nނޮވެމްބަރު 16, 2021 00:46\nޢިންޑިއާ ދެކެ ލޯބިންގޮސް ދީނުން ބޭރުނުވާތި، ޖާހިލް ކަމުން ސަލާމަތްވޭތޯ އުޅެބަލަ\nނޮވެމްބަރު 16, 2021 01:03\nކަލޭމެނަށް ލިބޭ ނިޢުމަތް ތޯއްޗެ\nގައުމަށް ލިބޭ ނިޤުމަތްތަކެއް އެއީ\nނޮވެމްބަރު 16, 2021 01:16\nރިޒުގުދެއްވަނީﷲ އިންޑާއަކުންނޫ ހުސެން ކަލޭމޮޔަވެ ބަލަ އިންޑިއާ އައުޓްގޮވާނައް\nނޮވެމްބަރު 16, 2021 01:28\nސުބުހާނަﷲ. ނިއުމަތް ދެއްވާނީ ﷲ. އިންޑިޔާއަކުން ނޫން. މިތިބީ މިމެންބަރުން ގެ ހާލަތު. ފިސާރި ގަނެފަ އެބަތިބި. މިމީހުންނަށް ހަލާކުހުރި\nނޮވެމްބަރު 16, 2021 01:30\nނޮވެމްބަރު 16, 2021 03:45\nމިކަހަލަ ގަމާރުން ހައްތާވެސް //ނިއުމަތް ދެއްވަނީ މޯދީތަ؟ ބުރާންތި؟\nނޮވެމްބަރު 16, 2021 05:58\nޢޭތި މީތި ބޮއެގެން ތިބެ އަރާ ރައްޔިތުން ނަށް މި ކިޔާ ދެނީ ނިއުމަތުގެ ވާހަކަ. މިދެން ކާކު ތަ؟؟\nނޮވެމްބަރު 16, 2021 07:31\nނިޢުމަތަކީ އިންޑިޔާއިން ދޭ އެއްޗެއް ނޫން. ނިއުމަތްތައް ދެއްވަނީ ކީރިތިވަންތަ ﷲކަން މިމީހުންނަށް ނޭންގެނީބާ، ނޫ ނީ އެކަން ޤަބޫލު ނުކުރަނީބާ؟\nނޮވެމްބަރު 16, 2021 07:32\nނިއުމަތްތައް ދެއްވަނީ އިންޑިއާއިންތަ؟ ލާދީނީ\nނޮވެމްބަރު 16, 2021 08:14\nކަލޯގަޔާ! ދިވެހިރާއްޖޭގެ ރައްޔިތުން މަޖްލިހަށް ހޮވާފަ މިތިބީ ހުސް މުރުތައްދުންތަ؟


59 meehun alah positive, balin faseyhavee 37 meehun - vNews.mv\n59 މީހުން އަލަށް ޕޮޒިޓިވް، ބަލިން ފަސޭހަވީ 36 މީހުން\nސައިފް އަޒްހަރު 13 January 2021, 22:56\nއެކްޓިވް ކޭސްގެ އަދަދު 783 އަށް މައްޗަށް، ހޮސްޕިޓަލްތަކުގަ 55 މީހުން\nއަމީނިއްޔާ ސްކޫލްގެ ޓީޗަރަކު މިއަދުވަނީ ޕޮޒިޓިވްވެފައި\nޓީޗަރު ޕޮޒިޓިވްވި ނަމަވެސް އެއްވެސް ދަރިވަރަކު ކޮންޓެކްޓެއްގެގޮތުގައި ނުބެލެވޭ: އެޗްއީއޯސީ\nރާއްޖެއިން ކޮވިޑް-19 އަށް 59 މީހުން އަލަށް ޕޮޒިޓިވް ވެއްޖެއެވެ.\nއެޗްޕީއޭއިން މިރޭކުރި ޓްވީޓެއްގައި ބުނެފައިވަނީ، އިއްޔެގެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ޓެސްޓު ކުރެވުނީ 3،318 ސާމްޕަލް ކަމަށާއި، މީގެ ތެރެއިން ޕޮޒިޓިވް ވެފައިވަނީ 59 މީހުން ކަމަށެވެ.\nއަލަށް ޕޮޒިޓިވްވި މީހުންގެ ތެރެއިން 17 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ.9މީހަކު ނިސްބަތްވަނީ އަތޮޅުތެރޭ ރަށްތަކަށެވެ. 33 މީހުން ނިސްބަތްވަނީ ރިސޯޓްތަކަށެވެ.\nމިއަދު ރާއްޖެއިން ޕޮޒިޓިވްވި 59 މީހުންނާއެކު، މިހާތަނަށް ކޮވިޑް-19 އަށް ރާއްޖެއިން ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 14،277 އަށް އަރާފައެވެ.\nމިއަދު އަލަށް ޕޮޒިޓިވްވި މީހުންގެ ތެރޭގައި އަމީނިއްޔާ ސްކޫލުގެ ގްރޭޑް3ގެ ޓީޗަރަކުވެސް ހިމެނެއެވެ.\nއެހެންވެ، އރ ޓީޗަރުންގެ ކްލޯސް ކޮންޓެކްޓުން ގޮތަށް ދިމާވެފައިވާ އިތުރު ޓީޗަރުން މިހާރު ކަރަންޓީން ކުރެވިފައިވާ ކަމަށް އެޗްއީއޯސީން ބުނެފައި ވެއެވެ.\nނަމަވެސް، އެޗްއީއޯސީން ބުނެފައިވަނީ، ކަރަންޓީން ކުރެވުނު އިތުރު ޓީޗަރުންނާއި ޕޮޒިޓިވްވި ޓީޗަރު ދިމާވެފައިވަނީ ސްކޫލުން ބޭރުގައި ކަމަށާއި، ސްކޫލުގައި ރައްކާތެރިކަމުގެ ފިޔަވަޅުތައް އެޅިފައިވާތީވެ އެއްވެސް ދަރިވަރެއް ކޮންޓެކްޓްއެއްގެ ގޮތުގައި ނުބެލެވޭ ކަމަށެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން ބަލިން ފަސޭހަވެފައިވަނީ 36 މީހުން ކަމަށެވެ. މިއާއެކު، ރާއްޖެއިން މިހާތަނަށް ބަލިން ފަސޭހަވި މީހުންގެ އަދަދުވަނީ 13،438 އަށް އަރާފައެވެ.\nމިވަގުތު އެކްޓިވް ކޭސަސްގެ ގޮތުގައި ތިބީ 783 މީހުންނެވެ. މީގެތެރެއިން 55 މީހަކަށް ހޮސްޕިޓަލުގައި އެޑްމިޓްކޮށްގެން ފަރުވާދެމުން ގެންދާ ކަމަށް އެޗްޕީއޭއިން ބުނެފައިވެއެވެ.


Vaahaka: Shikaayath (Part 15) - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! -9މިނެޓް ކުރިން\nވާހަކަ: ޝިކާޔަތު - ފަނަރަވަނަ ބައި\nނިހާދު ހުރީ ދޮރުމަތީގައެވެ. ފިރާޝާއަށް ހޭލެވިގެން އަތުވެދާނެކަމަށް ފާރަވެރިވެގެންނެވެ. ޝަފްރާޒާއި އަދުހަމް ހަޅޭލަވައިގަތް އަޑު ވަރަށް ސާފުކޮށް ނިހާދަށް އިވުނެވެ. އެއާ ވިދިގެން ރީޝާގެ އަޑު ވެސް އިވުނެވެ. ނިހާދަށް ލިބުނު ސިހުމާއެކު ފިރާޝާ ކޮޓަރިއާ ދިމާއަށް ނަޒަރު ބަދަލުކޮށްލެވުނެވެ.\n"ކާކު؟ ކާކު؟" ރީޝާ ބުނި އަޑު ނިހާދަށް އިވުނެވެ. އެޔާއެކު އަނެއްކާ ވެސް ރީޝާ ނިކަން ބާރަށް "މަންމާ" އޭ ކިޔާ ހަޅޭލަވައިގަތް އަޑު އިވުނެވެ.\n"ނިހާދު މި ދޮރު ހުޅުވާ." އަދުހަމް ހަޅޭލަވަމުން ބުނެލިއެވެ. އެތެރޭގައި ހިނގަމުން ދިޔައީ ކޮން ކަންތައްގަނޑެއް ކަމެއް ނިހާދަކަށް ނޭނގެއެވެ. އޭނައަށް ފެންނަނީ ތަޅު ނިކަން ބާރަށް އެނބުރޭތަނެވެ. އިވެނީ ޝަފްރާޒާއި އަދުހަމް އެ ދޮރު ހުޅުވުމަށް އެދި ގޮވާ އަޑެވެ. ނިހާދު ހިތްހަމަނުޖެހިފައި ހުރެ، ކުރިޔަށް ޖެހިލިއެވެ. ތަޅުގައި ހިފައި އަނބުރައިލިއެވެ. ދޮރެއް ނުހުޅުވުނެވެ. އެކަމަކު ދޮރު ހުރީ ތަޅުލައިފައެއް ވެސް ނޫނެވެ. ނިހާދަށް ލަފާކުރެވުނު ގޮތުގައި އެ ދޮރު ހުރީ ތާށިވެފައެވެ. އޭރުވެސް އެތެރެއިން އެ ދޮރު ހުޅުވުމަށް މަސައްކަތްކުރަމުން ދިޔައެވެ. ހިނދެއްހިނދަކަށް އެމީހުންގެ އަޑު ގަދަވަމުން ގޮސް ކުއްލިއަކަށް ދޮރު ހުޅުވިއްޖެއެވެ. ހަޅޭލަވަމުން ޝަފްރާޒް ބޭރަށް ނުކުތެވެ. މުޅި މީހާ ވަނީ ދަލުން ފެންވެރިފައެވެ.\n"ކޮޓަރީ. ކޮޓަރީގައި. ރީޝާ." މާނޭވާލަމުން ދިޔަ ޝަފްރާޒް ބުނަން އުޅުނު އެއްޗެއް ވެސް ނިހާދަކަށް ނުވިސްނުނެވެ. އޭނާ ދެފަޔަށް ލެވުނުހައި ބާރެއްލައިފައި ދުއްވައިގަނެއްޖެއެވެ. އަދުހަމް ކޮބައިތޯ ބަލައިލިއިރު އޭނާ ވެސް އެހައިމެ ބާރަށް ކޮޓަރިން ނުކުތެވެ. އަދުހަމް މަޑުކުރާކަށް ނުހަދައެވެ. އޭނާ ދިޔައީ ނިހާދުގެ ކޮނޑުގައި ބާރަށް ޖެހިގަނެ، އިދިފުށަށް ވައްޓައިލައިފައެވެ. ނިހާދުގެ ބުރަކަށްޓަށް އެރި ތަދާއެކު އަނގައިން ވޭނީ އާޚުގެ އަޑު ނުކުމެގެން ދިޔައެވެ.\nސަރައްކާލީގައި ހުރި ހޮޅިބުރި ފިޔަޖަހަންފެށީ އެވަގުތެވެ. ނިވިދިއްލެމުން ދިޔައިރު "ކަރަންޓް" ފާޑު އަޑެއް ވެސް ކިޔަމުން ދިޔައެވެ. ނިހާދު މަޑުމަޑުން ތެދުވިއެވެ. ކުއްލިއަކަށް އެ ހޮޅިބުރި ބަޑިޖެހިއެވެ. މުޅި ހިސާބަށް ކަނު އަނދިރިކަން ފެތުރިގެން ދިޔައިރު ނިހާދަށް ވަރުގަދަ ސިހުމެއް ލިބުނެވެ. ކޮޓަރި ތެރެއިން ބުޅަލެއް ހޭރިގަތް އަޑުވެސް އިވުނީ ހަމަ އެ ސިކުންތުގައެވެ. ސިހިފައި ބަލައިލިއިރު ދޮރު މަތީގައި މީހަކު ހުއްޓެވެ. އަނދިރިކަމުން ކާކުކަން ނޭނގުނު ނަމަވެސް އެއީ ރީޝާކަމަށް ނިހާދު ޔަޤީންކުރިއެވެ.\n"މިހިރަ މޮޔަ އިންސާނާ." ރީޝާ ބުންޏެވެ. "ކަލޭ ހީކުރީ ކަލޭގެ ތި ރޭވުން ކާމިޔާބުވިޔަ ދޭނެކަމަށްތަ؟"\nރީޝާގެ އަޑުގައި ކުޑަ ބަރުކަމެއް ހުއްޓެވެ. ނިހާދު އެކަމަށް ސަމާލުކަމެއް ނުދެއެވެ. ބުޅާގޯނިން ބޭރުވުމުން އޭނާގެ ތުންފަތް މައްޗަށް މަލާމާތުގެ ހިނިތުންވުމެއް ވެރިވެގެން ދިޔައެވެ.\n"ކަލޭ މައިތިރި ކުރެވެން އޮތްގޮތަކަށް މައިތިރިކުރާނަން." އެ އަޑުގައި ވެސް ވަނީ މަލާމާތެވެ. "މިރޭ ކަލެޔަށް ސަލާމަތްކަން ލިބިއްޖެ. އެ ދެމީހުން ބިރުގަންނުވާ ފަހައިވެސް ލެވިއްޖެ. އެކަމަކު މަށެށް ކަލޭދެކެ ބިރެއް ނުގަނޭ. އަދިވެސް މި ބުނަނީ ކަލޭދެކެ މަށެށް ބިރެއް ނުގަނޭ."\nނިހާދު ހާމަކުރީ އޭނާއަށް ވިސްނުނު ގޮތެވެ.\n"ކަލޭ ޖެހޭނެ ބިރުގަންނަން." ރީޝާ ކުރިޔަށް ޖެހުނެވެ. "ބިރަކީ ކޯއްޗެއްކަން މިރޭ ކަލެޔަށް ވިސްނައި ދޭނަން."\n"މަ ނޫޅެން ޖަދަލުކުރާކަށް. ލެއްވި ނަސީބަށް ޝުކުރުކޮށްލައިގެން ކޮޓަރިއަށް ވަދޭ." ނިހާދު ހިނގައިގަތެވެ. ރީޝާގެ ދެލޯ ދިއްލިގެން ދިޔައެވެ. ރަތް އަނގުރުގަނޑެއް ފަދައިންނެވެ. ނިހާދަށް އެ މަންޒަރެއް ނުފެނެއެވެ. ރީޝާ ނުހަނު ބާރަށް ގޮސް ނިހާދު ލައިގެން ހުރި ޓީޝާޓުގައި ހިފައި އިދިފުށަށް ދަމައިގަތްގަތީނުން ތަޅުންގަނޑު މައްޗަށް ވައްޓައިލިއެވެ.\n"ބަލާ**ނު." ނިހާދަށް ވީ ތަދާއެކު ބުނެވުނެވެ. ރީޝާ ކުއްލިއަކަށް ތިރިވެފައި ނިހާދުގެ އަނގައިގައި ހިފައި ފިތައިލިއެވެ. ދެވަނަ ސިކުންތުގައި އޭނާގެ އަނެއް އަތުގައި އޮތް ފުޅި ނިހާދުގެ އަނގަތެރެއަށް ކޮއްޕައިލިއެވެ. އަދި އަތުގައި ހުރިއްޔާ ހުރި ބާރެއް ލައިފައި އެޔަށް ފިތައިލުމާއެކު އޭގައި ހުރި އޮލަ ފެންތައް ނިހާދުގެ އަނގަތެރެއަށް އެޅުނެވެ. އެއީ އަދުހަމް ގެންގުޅުނު ވިހަ ފުޅިއެވެ. ނިހާދު ކޮށި އަރައިގަތެވެ. ވިހަތައް ބުރައިގެން ދިޔުމުގެ ކުރިން ނިހާދުގެ އަނގަމަތީގައި ރީޝާ އަތް އަޅައި އޮބައިލިއެވެ.\n"ވިހަ ދީގެން މަށަށް ތި ހަދަން އުޅުނު ގޮތް ދެން ވާނީ ކަލެޔަށް." ރީޝާގެ ބަރު އަޑުން އިއްވައިލިއެވެ. "ކަލެޔަށް މީހުން ވެސް ފެންނާނެ. ނޭވާ ވެސް ލެވޭނެ. އެކަމަކު ޚަރަކާތެއް ނުކުރެވޭނެ. މިހާރު އިޙްސާސްވާނެ ބިރަކީ ކޯއްޗެއްކަން."\nނިހާދުގެ އަނގަޔަށް އެޅި އޮލަ ފެނަކީ ވިހަކަން ވެސް ރޭކާލީ އެ ހިސާބުންނެވެ. އޭރު އަރުތެރެއިން އެތި ފޮދެއް ދިރެންވެސް ދިރިއްޖެއެވެ. ނިހާދުގެ ދެލޯ ބޮޑުވެގެން ދިޔައެވެ. ހިތް ނުހަނު ބާރަށް ތެޅިގަތެވެ. އޭނާ ތެޅިފޮޅިގަތެވެ. ރީޝާ ފުންމައިގެން އަރާ ނިހާދުގެ މޭމަތީގައި އިށީނެވެ. ދެކަކޫ ވިއްދީ ނިހާދުގެ ދެ ކޮނޑުހުޅުގައެވެ. އަނގަމަތީގައި ދެއަތް އަޅައި އޮބައިލިއެވެ. މިހާރު ނިހާދު އޮތީ ރަނގަޅަށް ވެސް ކަސްތޮޅު އެޅިފައެވެ. އޭނާއަށް ދެފަޔާއި ދެ އަތް ނޫން އިތުރު ތަނެއް ގުޑުވައި ވެސް ނުލެވެއެވެ. އެގޮތުގައި އެތައް އިރަކު ރީޝާ އިނެވެ.\nނިހާދު ދެލޯ ބޮޑުކޮށްގެން އޮވެ، ތެޅިތެޅި ވަރުބަލިވީއިރު ވެސް ރީޝާގެ ކިބައިން ސަލާމަތެއް ނުވެވުނެވެ. އޭނާގެ ދެލޮލުން ކަރުނަ އޮހޮރެން ފެށިއެވެ. ތިމާ ފޭހުނު އިލޮށިގަނޑު ތިމާގެ ލޮލަށް ހެރެމުން ދިޔައިރު ރީޝާ އެހައި ބާރުގަދަވީ ކިހިނެއްތޯ ވިސްނައިލާނެ ފުރުޞަތެއް ވެސް އޭނާއަކަށް ނުލިބުނެވެ. އޭނާއަށް ވިސްނެމުން ދިޔައީ ވިހަ އަރުތެރެއިން ގޮސްފިނަމަ ވާނެ ގޮތަކާމެދުއެވެ. ރީޝާގެ ކިބައިން ސަލާމަތްވާނެކަމުގެ އުންމީދު ކުޑަވަމުން ދިޔައެވެ. އަނގަތެރޭގައި ހުރި ތަކެތި ދިރުވައިނުލުމަށް ނިހާދު ވަރަށް މަސައްކަތްކުރިއެވެ. އެހެނަސް ރީޝާ ނިހާދުގެ ބޯ އެގޮތް މިގޮތަށް ތަޅުވައިގަތުމާއެކު އެކަން ވެސް ވެއްޖެއެވެ. އެހައި ބިރުގަތް ވަގުތުކޮޅެއް މުޅި އުމުރުގައި ވެސް އޭނާއަށް ދިމާނުވެއެވެ. ކުއްލިއަކަށް މުޅި މީހާ ފިނިވެ، އައްސިވާ ގޮތްވެއްޖެއެވެ. އެހައި އަވަހަށް އެ ވިހައިގެ އަސަރުކުރަން ފެށީއޭ ނިހާދުގެ ހިތް ބުނެލިއެވެ.\nފިރާޝާ ކޮޓަރީގެ ދޮރު ހުޅުވައިލިއެވެ. ރީޝާ ފުންމައިގެން ތެދުވެ ދުވެފައި ގޮސް ކޮޓަރިއަށް ވަދެއްޖެއެވެ. ނިހާދު ވަގުތުން އަރިއަކަށް ޖެހިލައި އެ ވިހަތައް ބޭރުކުރަން މަސައްކަތްކުރިއެވެ. އަދުހަމް ބުނި ގޮތުންވިއްޔާ އެ ވިހައިގެ އަސަރުކުރާނީ ތިރީސް މިނިޓު ފަހުންނެވެ. އޭގެ ކުރިން އެތަކެތި ބޭރުކުރަން ނިހާދު އަވަސްވެގަތެވެ. އޭނާ ތެދުވެ ގަދަކަމުން ބާރަށް ކެއްސަން ފެށިއެވެ. ކޮޓަރިން ނުކުތް ފިރާޝާއަށް ނިހާދު ފެނުމާއެކު ދުވެފައި ގޮސް ނިހާދު ބުރިކަށީގައި ތަޅަންފެށިއެވެ. ކިހިނެއްވީތޯ ސުވާލުކުރިއެވެ. ނިހާދަށް ޖަވާބު ދެވޭ ވަރެއް ނުވެއެވެ. އޭނާ ދެ އިނގިލި އަނގަތެރެއަށް ކޮއްޕައިލިއެވެ. އޯކަށް ދެމެން ފެށިއެވެ. އެވަރުން ވެސް ހޮޑެއް ނުލެވުނެވެ. ކަރުގެ އެންމެ ފުނަށް އިނގިލިތައް ކޮށްޕައިލުމުން ވެސް އެކަން ކާމިޔާބެއް ނުވިއެވެ. ނިހާދު ތެޅިތެޅި ވަރުބަލިވެއްޖެއެވެ. ބިރުން އަވަދިވާ ވަރުވެއްޖެވެ. ތިރީސް މިނިޓު ފާއިތުވެގެން ދިޔައިރު ވެސް ނިހާދަކަށް ހޮޑެއް ނުލެވުނެވެ.\nނާޔާމެން ގޭގައި އުޅެފައި ރީޝާ ގެއަށް އައިސް ވަންއިރު ގޭތެރެގޭ މަޝްރަހު އޮތީ ހޫނުވެފައެވެ. ޝިހާމްމެން ތިބީ ރީޝާގެ އިންތިޒާރުގައެވެ. ރިޒްމާ އޮތީ ޝިހާމަށް ހުރިހާ ވާހަކައެއް އޮޅުންފިލުވައި ދީފައެވެ. ރީޝާއަށް ރަނގަޅަށް އެތެރެއަށް ނުވަދެވި އުޅެނިކޮށް ޝިހާމް އައިސް އޭނާގެ އަތުގައި އޮތް ފޯނު ޖަހައިގަތެވެ.\n"ކޮބާ ސިޓީއުރަ؟" ޝިހާމް ހަރުކަށި ރާގަކަށް އެހިއެވެ.\nރީޝާ ހިނިތުންވެލިއެވެ. ޖަވާބެއް ނުދެއެވެ. ތަންކޮޅެއް ދުރުގައި މަންޒަރު ބަލަން ހުރި ރިޒްމާއަށް ބަލަމުން ދޮރު ލައްޕައިލިއެވެ. ޝިހާމް ދެވަނަ ފަހަރަށް ސުވާލުކުރިއެވެ.\n"ވީ އެންމެ އަވަހަކަށް އަހަރެން ރަށަށް ފޮނުވައިލާ." ޝިހާމްގެ ސުވާލަށް ޖަވާބުދިނުން ރީޝާއަކަށް މުހިންމެއް ނޫނެވެ.\n"ކޮބައިހޭ އެ ލިޔެކިޔުންތައް." ޝިހާމް ހަޅޭއްލަވައިގަތެވެ. "މަ އަތުން އަނިޔާއެއް ނުވަނީސް އެ ލިޔެކިޔުންތައް ކޮއްޕިތާކުން ނެރެގެން ގެނެސް މަށާ ހަވާލުކުރޭ."\n"މާ ބާރަށް ހަޅޭނުލަވާ." ރީޝާ ބާރަށް ބުންޏެވެ. "ކަލެޔަށް މަ ދޭނީ 24 ގަޑި......."\nރީޝާއަށް ބުނެވުނީ އެވަރަށެވެ. ޝިހާމް ކުއްލިއަކަށް ރީޝާގެ އަނގައިގައި ހިފިއެވެ. އަދި އަތުގައި ހުރި ބާރަކަށް ފިތައި ބާރުކޮށްލަމުން، ފަހަތަށް ގެންގޮސް ފާރާލައި ފިއްތައިލިއެވެ.\n"ކުޑަކުޑަ އިބިލީހާ. ބޭކަރު އަނގަ ނުތަޅާ. އެ ލިޔެކިޔުންތައް ލީ ތާކުން ނެރެގެން ގެނެސް މަށާ ހަވާލުކުރޭ." ޝަހާދަތް އިނގިލި ދިއްކޮށްލަމުން ޝިހާމް އަމުރުކުރިއެވެ.\nޝިހާމް ރުޅިގަދަވެގެން ގޮސް ތުރުތުރު އަޅައެވެ. ދެލޮލުން އަލިފާން ކަނި ބުރައެވެ. އެހެނަސް ރީޝާ ކުޑަކޮށް ވެސް ބިރެއް ނުގަނެވެ. އޭނާ މަސައްކަތްކުރީ ޝިހާމްގެ އަތް ނައްޓުވާށެވެ. އެހެން އުޅުމުގެ ތެރޭގައި ޝިހާމްގެ ޝަހާދު އިނގިލި ރީޝާގެ އަނގަތެރެއަށް ވަނެވެ. ރީޝާ ބަލާކަށް ނުހުރެ އެ އިނގިލީގައި ދަތް އެޅުނުހާ ބާރަކަށް ދަތް އެޅިއެވެ. ޝިހާމަށް ވީ ތަދާއެކު އަތް ދަމައިގަންނަމުން ރީޝާގެ ކަންކަށިމަތީގައި ޖެހިއެވެ. ރީޝާއަށް ވެސް ވަރަށް ތަދުވިއެވެ. އޭނާގެ ލޭ ކެކިގަތް ވަގުތު ކަރުކެހިލައިފައި ކުޅުގަނޑެއް ޝިހާމްގެ މޫނަށް ޖެހިއެވެ. އަނެއްކާ ވެސް ޝިހާމް ޖެހިއެވެ. ރީޝާގެ އިސްތަށިގަނޑު އަތަށް އޮޅައި ވާންކޮށްލިއެވެ.\n"ޝިހާމް. ދެން ހުއްޓައިލާ." ރިޒްމާއަށް ކެތްނުވުމުން ބުންޏެވެ. "އޭނަ ބުނާ ގޮތަށް ކަންތައް ކޮށްބަލަ."\n"ކަލޭ މި ދޭތެރެއަށް އަނގަނުބާނާ ހުރޭ." ރީޝާ ތަޅުންގަނޑު މައްޗަށް ކޮއްޕައިލަމުން ޝިހާމް ބުންޏެވެ. "މި ހުރިހާ ކަމެއްވީ ވެސް ކަލެޔާ ހުރެ. މަ އަތުން މީނަ މަރުވިޔަސް އެކަމުގެ ޒިންމާ ނަގަންޖެހޭނީ ވެސް ކަލޭ."\n"ތަޅައި މަރާލިޔަސް ކަލެޔަށް އެ ސިޓީއުރައެއް ދެނެއް ނުލިބޭނެ." ރީޝާ ކޮޅަށް ތެދުވަމުން ފެލިގަތެވެ. "ވީޑިއޯ ލީކްވާން ބޭނުން ނުވަންޏާ ހަމަ މިހާރު ގޮސް މަ ރަށަށް ދިޔުމުގެ ހުރިހާ އިންތިޒާމެއް ހަމަޖައްސާ. ކަލެޔަށް މަ ދޭނީ 24 ގަޑިއިރު."\n"ދުވަހަކު ވެސް ތިކަމެއް ނުވާނެ." ޝިހާމްގެ އަތުގައި އޮތް ފޯނު ޖީބަށް ކޮށްޕައިލަމުން ބުންޏެވެ. "މި އަތުޖެހިގެންނުން ކަލެޔަށް ތި ކަންވާނީ ވެސް. ނިކަން ވީޑިއޯ ލީކްކޮށްލަބަ. ދެން މިގޭ ހަތަރު ފާރުން ބޭރަށް ވެސް ކަލެޔަކަށް ނުނިކުމެވޭނެ. އަނިޔާއަކީ ކޯއްޗެއްކަން ކަލެޔަށް އިޙްސާސްކޮށްދޭނަން. މަށަށް ބިރުދައްކައިގެން ކަންކަން ވާނެހެން ހީވަންޏާ ތީ ވަރަށް ބޮޑު ކުށްހީއެއް. ރިޒްމާ ބިރުގަތަސް މަށެށް ބިރެއް ނުގަނޭ. އެއްކަމެއް ވެސް ކަލެޔަކަށް ނުކުރެވޭނެ."\nރިޝާ ނިކަން ބާރަށް ހީނގަތެވެ.\n"މަގޭ ލެޕްޓޮޕްގައި ވެސް އޮންނާނެ އެ ވީޑިއޯ. އެ ލެޕް ވެސް ފޮރުވަންވީނު." ރީޝާ ހެމުންހެމުން ކިޔެވެ. "އަދި ކަލޭ ފޯނު ވައިބާއަށް ވަދެ ބަލައިލާ. ވަރަށް ރީތި މަންޒަރެއް ފެންނާނެ."\nޝިހާމް ފޯނުނެގިއެވެ. ވައިބަރއަށް ވަދެ ބަލައިލުމާއެކު އޭނާ ހިމޭންވެއްޖެއެވެ. އޭގައި ހުރި ވީޑިއޯ "ކުލިޕް"ތައް ބަލައި ނިމުނުއިރު އެ މޫނުން ނުތަނަވަސްކަން ފާޅުވެއްޖެއެވެ.\n"މިފަހަރު ތީތި ތިއައީ ވައިބަރއަށް." ރީޝާ ބުންޏެވެ. "ދެން ފޭސްބުކަށް ގޮއްސިއްޔާ ވާނެގޮތް ކަލެޔަށް ވެސް އެނގޭނެ. އެންމެންގެ މަލާމާތް ރައްދުވާނީ ވެސް ކަލެޔަށް. ތި މައްސަލައިގައި ހައްޔަރުކުރާނީ ވެސް ކަލޭ. އެ ހިސާބުން ކަލޭ ތި ހޯދާ ލިޔެކިޔުންތައް ވެސް ފުލުހުންނާ ހަވާލުކުރާނަން. އޭރަށް ހަމަގައިމު ވެސް މިކަން ސާބިތުނުވެ ނުދާނެ. އުމުރުން 11 އަހަރުން ފެށިގެން ގަދަކަމުން މަގޭ ގަޔަށް އަރަމުން އައީތީ ލިބޭނީ ވެސް ކުޑަކުޑަ އަދަބެއްނޫން. އަނބިދަރިންނާ ވަކިވެގެން އުޅޭނެހައި ހިތްވަރު ހުންނަންޏާ މަ ރަށަށް ނުފޮނުވާ މިގޭގައި ހައްޔަރުކޮށްފައި ބައިންދާ. ބަރާބާރު 24 ގަޑިއިރު ކަލެޔަށް އޮތީ. 24 ގަޑިއިރު ހަމަވުމުގެ ކުރިން ތި ފޯނު ވެސް މަ އަތަށް އަރަންޖެހޭނެ. މިހާރު މި ފެށުނީ ވަގުތު."\nބަލި ޤަބޫލުކުރި ފަދައިން ޝިހާމް އިސްޖަހައިލިއެވެ. އޭނާގެ ގަޔަށް އަރާފައިވާ ފޯރިވެސް ކުޑަވެގެން ދިޔައީ ކުއްލިއަކަށެވެ. ޙަޤީޤަތުގައި ރިޒްމާގެ ފަރާތުން ވީޑިއޯގެ ޚަބަރު ލިބިފައި އޮތަސް އެ ވީޑިއޯއަކީ އެހައި ވަރުގަދަ ވީޑިއޯއަކަށް ވާނެކަމަށް ޝިހާމް ހިޔެއްނުކުރެއެވެ. އޭގައި އޭނާ ހިންގި ޖަރީމާ ވަރަށް ސާފުކޮށް ހުރީ ފެންނާށެވެ. ރީޝާ ގަދަދައްކަމުން ދިޔައިރު ވެސް އެކަމާ ފަރުވާނުބަހައްޓައި ޝިހާމް ދިޔައީ އޭނާގެ ބޭނުން ހާސިލުކުރަމުންނެވެ. އެއީ އޭނާއާ ދެކޮޅަށް ރީޝާއަށް ލިބިފައިވާ ވަރަށް ވަރުގަދަ ހެތްކެކެވެ. އެހިސާބުން އޭނާގެ ހަތަރު އުދަރެސް ފެނުޖެހުނެވެ. ރީޝާގެ ވާހަކަތައް ޤަބޫލުކުރެވުނެވެ. ރީޝާ ގޭގައި ހައްޔަރުކޮށްފައި ބޭންދި ނަމަވެސް ގެއިން ބޭރުގައި އޭނާއަށް އެހީތެރިވާނެ މީހެއް ހުރުމުން ޝިހާމަށް ގޮތް ހުސްވިއެވެ. އިތުރު ގޮތެއް ނުވިސްނުނެވެ. އޭނާއަށް މަޖުބޫރުވީ ހިތާ ދެކޮޅަށް ނަމަވެސް ރީޝާގެ އެދުންތައް ފުރިހަމަކޮށްދޭށެވެ. ޝިހާމް 24 ގަޑިއިރު ހަމަވުމުގެ ކުރިން ރީޝާގެ ފޯނު އަނބުރައި ދިނެވެ. އަދި ރަށަށް ދެވޭނެ އިންތިޒާމު ވެސް ހަމަޖައްސައިދިނެވެ.\n"މަ ރަށަށް ދިޔުމަށްފަހު އެނބުރި މަގޭ ދިރިއުޅުމަށް އަންނަން މަސައްކަތްނުކުރާތި. ނޫނީ މުޅި ދުނިޔެއަށް ކަލޭ ބޭޒާރުކޮށްލާނާން." ރީޝާ އެންމެފަހު އިންޒާރު ވެސް ދިނެވެ. ޝިހާމް ރައްދެއްނުދެއެވެ. އޭނާ އިޚްތިޔާރުކުރީ ހިމޭންކަމެވެ.\nރީޝާ ފުރުމުގެ ކުރިން ނާޔާ ބައްދަލުކޮށްފައި ޝުކުރުއަދާކުރިއެވެ. ނާޔާގެ އެހީތެރިކަން ނުލިބުނުނަމަ އޭނާއަށް އެ ނަރަކައިން މިންޖުނުވެވުނީހެވެ.\n"ނާޔާ އަދި އެއްކަންތައް ކޮށްދޭން އެބަޖެހޭ." ރީޝާ އެދުނެވެ. "ނާޔާ އަތުގައި ތި ހުރިހާ ހެކިތަކެއް ރައްކާކޮށްފައި ބަހައްޓައިދީ. މަށަށް އަނިޔާ ދިނުމުގައި ބައިވެރިވި މީހުން ބިރުވެރިކަމެއްގައި ދިރިއުޅެން ދުވަސްކޮޅަކު ބައިތިއްބާ."\n"ކިހިނެއް ހަދަން ތި ވިސްނަނީ." ނާޔާ އެހިއެވެ. "ރީޝްއަށް ލިބުނު އަނިޔާގެ ބަދަލު ނުހިފާނަންތަ؟"\n"އެމީހުންނަށް އެމީހުން ކުރި ކުށުގެ ސަޒާ ލިބޭނެ." ރީޝާ ބުންޏެވެ. "އެކަމަކު މިއަދަކު ނޫން. އެމީހުން ބޭޒާރުވާއިރު މަށަށް ލިބުނު އަނިޔާ މުޅި ރާއްޖެ އެންމެނަށް އެނގެން އަހަރެން ބޭނުން. އެ ދުވަހަށް ތައްޔާރުވެވެންދެއް ތި ރައްކާކޮށްދީ." ރީޝާގެ އެންމެފަހުގެ އެދުން ނާޔާ ފުރިހަމަކޮށްދޭނެ ކަމުގެ ޔަޤީންކަން ދިނުމުން ރީޝާ ފުރައިގެން އެނބުރި ރަށަށް ދިޔައީ ހިތްހަމަޖެހިފައި ހުރެއެވެ.\nރީޝާއަށް ހޭލެވުނީ ފަތިސްނަމާދުގެ ބަންގީގެ އަޑަށެވެ. މަޑުމަޑުން ދެލޯ ހުޅުވައިލުމާއެކު އޭނާއަށް ފުންމައިގެން ތެދުވެވުނެވެ. ދަންވަރު ވަގުތު ހިނގައިދިޔަ ހާދިޘާ އޭނާގެ ހަނދާނަށް އައުމާއެކު ފަރާތްފަރާތަށް ބަލަން ފެށުނެވެ.\nދަންވަރުގެ ވަގުތުގައި ރީޝާއަށް ހޭލެވުނީ ޝަފްޒާރުމެންގެ ހަޅޭކުގެ އަޑަށެވެ. މުޅި ކޮޓަރީގައި ވާ ކަނުއަނދިރިކަމުގެ ސަބަބުން އެތަނުގައި އުޅުނީ ކޮން ބައެއްކަމެއް ރީޝާއަކަށް ނޭނގެއެވެ. ބިރުގެންފައިވާ ހާލުގައި ކޮންބައެއްތޯ ސުވާލުކުރި ވަގުތު އެ އަނދިރިކަމުގެ ތެރެއިން ރަތް ދެލޯ ރީޝާއަށް ފެނުނެވެ. އެ ހިސާބުން ގަތްބިރެއްގެ ސަބަބުން އޭނާގެ ހޭ ހުސްވީއެވެ. ދެން ހޭ އެރިއިރު ރީޝާއަށް ހީވީ ހުވަފެނެއްގައި އުޅެވޭ ހެންނެވެ. ނިހާދަށް ހަމަލާދީ، އަނގަޔަށް އެ ވިހަ އެޅި ހަނދާން ވެސް ރީޝާވެއެވެ.\nރީޝާ އިނީ ވަރަށް ބިރުގަނެފައެވެ. ހިސާބަކަށް ތުރުތުރު ވެސް އަޅައެވެ. އެ ހިނގާދިޔަ ހާދިޘާއަކީ ވެސް ހުވަފެނެއް ނޫންހެން އޭނާއަށް ހީވާން ފެށިއެވެ. ރީޝާ ވަގުތުން ގުޅީ ނަވީލަށެވެ. އެދުނީ ބައްދަލުކުރުމަށެވެ. އެ ގަޑީގައި ބައްދަލުކުރުމަށް ނަވީލް އުޒުރުވެރިވިއެވެ. ބައްދަލުކުރުމަށް ނަވީލް އެއްބަސްނުވުމުން ރީޝާއަށް ދިމާވި ހާދިޘާ އޮޅުންފިލުވައި ދިނެވެ.\n"އިރުއެރީމަ ބައްދަލުކުރާނީ." ނަވީލް އެއްބަސްވިއެވެ. "އަހަރެން މިހާރު ތި ޖިންނީގެ މަޢުލޫމާތުތައް ވެސް ހޯދައިފިން. ރީޝް ހާސްވާނެކަމެއް ނެތް. އިރުއެރީމަ އާދޭ މި ގޭ ކައިރިއަށް."\nއިރުއަރައިގެން އައިސް މުޅި ދުނިޔެ ހުޅުދާންކޮށްފިއެވެ. ރީޝާ ގެއިން ބޭރަށް ނުކުތެވެ. ނަވީލްމެންގޭ ކުރިމަތީގައި ހުންނަ ޖޯލިފަތީގައި ނަވީލް އިނެވެ. ރީޝާގެ އިންތިޒާރުގައެވެ. ރީޝާ މަޑުމަޑުން ހިނގާލައިފައި ގޮސް އިށީނެވެ. ނަވީލް ހިނިތުންވެލިއެވެ. ރީޝާ އިނީ ބިރުގަނެފައެވެ. ޖެހިލުންވެފައެވެ. ހިތްވަރުދިނުމުގެ ގޮތުން ރީޝާގެ އަތުގައި ނަވީލް ހިފައިލިއެވެ.\n"ބިރުނުގަނޭ. އެ ޖިންނި އެއްވެސް އުނދަގުލެއް ރީޝްއަކަށް ނުކުރާނެ." ނަވީލް ބުނެލިއެވެ.\n"ނަވީއަށް ކިހިނެއް އެނގޭނީ." ރީޝާ އެހިއެވެ. "ރޭ ކޮޓަރީގައި އުޅުނީ އޭތި."\nނަވީލް ދެން ކިޔައިދޭން ފެށީ ރޭގައި އޭނާކުރި މަސައްކަތެވެ. އަކްޝަމްގެ އެހީއާއެކު އެ ޖިންނީގެ ހަޤީޤަތް ހޯދުމަށް އޭނާ ސިހުރުވެރިޔެއް ކައިރިއަށް ދިޔައެވެ. އެ ސިހުރުވެރިޔާގެ ފަރާތުން އެ ޖިންނިއަކީ މުއުމިނު ޖިންނިއެއްކަން ވަނީ އެނގިފައެވެ. އަދި އެއީ ރީޝާއާއި ގުޅުންހުރި ޖިންނިއެއްކަމާއި އެ ޖިންނިއަކީ ރީޝާގެ މަދަދު ޤާރެއްކަމަށް ސިހުރުވެރިޔާ ބުނިކަމަށް ނަވީލް ބުންޏެވެ.\n"ތީ ޤަބޫލުކުރެވޭ ވާހަކައެއް ނޫން." ރީޝާއަށް ބުނެވުނެވެ.\n"އެމީހާ ކިޔައިދިން އެހީތެރިވުމުގެ ގޮތުން ކުރި ކަންތައް ވެސް." ނަވީލް އިތުރު ތަފްސީލު ދިނުމުގެ ގޮތުން ބުންޏެވެ. "އެންމެ ފުރަތަމަ އެ ޖިންނި އެހީތެރިވީ ރީޝް ވަރަށް ކުޑައިރު. ހަނދާންވޭތަ ރީޝްގެ ބައްޕަ ޖޭމުގަހުގައި އައްސާފައި ހުރި ރެޔެއްގެ މަތިން. ޖޭމުގަހުގައި އައްސާފައި ހުއްޓައި ފޮތިތައް މޮހެލަ ދީ ރީޝް ސަލާމަތްކުރަން އެ ޖިންނި އައީ. އެކަމަކު ރީޝް ބިރުން ގޮސް ހޭނެތުނީ. ދެން އެ ނިހާދު ރީޝްއަށް ޖިންސީ ގޯނާކުރަން އުޅުނު ދުވަސް. އެ ދުވަހު ނިހާދު އުޅުނީ ފިރާޝާއަށް އެއްޗެއް ވިސްނައިދިނުމަށް އެކަން ވެސް ކުރަން. އެކަމަކު އެކަމަށް ހުރަސް އެޅީވެސް އެ ޖިންނި. ރީޝްއަށް ނޭނގުނަސް އެ ދުވަހު އެކަން ހުއްޓުވީ އޭނަ."\nއެ ދެދުވަހުގެ މަތިން ވެސް ރީޝާ ހަނދާން ނުނެތެއެވެ. ރީޝާ ވިސްނައިލިއެވެ. ކުއްލިއަކަށް އޭނާގެ ނޭވާ ކުރުވެގެން ދިޔައެވެ. ހިތަށް އެރި ސުވާލަކުން ތެޅިގަނެވުނެވެ. އެ ހުރިހާކަމެއް އެހައި ތަފްސީލުކޮށް ނަވީލަށް އެނގުނީ ކިހިނެއް ހެއްޔެވެ؟\n"ތީ ކާކު؟" ރީޝާއަށް ފުންމައިގެން ތެދުވެވުނެވެ. އޭނާއަށް ކުޑައިރު ލިބުނު އަނިޔާގެ ކަންކަން ނަވީލަށް އެނގުމަކީ އަޖައިބެކެވެ. ނަވީލް ޖަވާބެއް ނުދިނެވެ. އިސްޖަހައިގެން އިނީއެވެ. ރީޝާގެ ހިތުގައި ޝައްކު އުފެދުނެވެ. އޭނާގެ ކުރިމަތީގައި އެ އިނީ ނަވީލެއް ނޫނޭ އޭނާގެ ހިތް ބުންޏެވެ.\n"މީ ނަވީލެއް ނޫން. އެކަމަކު މީ ރީޝްގެ އެކުވެރިއެއް." ރީޝާގެ ހިތަށް އެރި ސުވާލުގެ ޖަވާބުގެ އަޑު އިވުނީވެސް ހިތުންނެވެ. ވަސްވާހެއް ގޮތަށެވެ.\n"ތީ ކާކުހޭ؟" ރީޝާ އަނެއްކާ ވެސް އެހިއެވެ. ނަވީލް އިސްއުފުލައިލިއެވެ.\n"އަހަރެން މީ އެ ޖިންނި." ނަވީލްގެ ތުން ޚަރަކާތެއް ނުކުރެއެވެ. ނަމަވެސް ރީޝާއަށް އެ އަޑުއިވުނެވެ. ރީޝާއަށް ހަޅޭލަވައިގަނެވުނެވެ.\n"އަހަރެން ރީޝްއަކަށް ދެރައެއް ނުދޭނަން." އަނެއްކާ ވެސް ރީޝާގެ ސިކުނޑީގައި އެ އަޑުތައް ގުގުމައިލިއެވެ. "ރީޝް ރަށަށް އައިފަހުން ވެސް އެހީތެރިވެވެން އޮތް ގޮތަކަށް އެހީތެރިވަމުން މިދަނީ. ރޭގައި ވެސް ނިހާދުގެ ރައްޓެހިން ކުރަން އުޅުނު ކަންތަކުން ސަލާމަތްވީ އަހަރެންގެ ސަބަބުން. އެ ނޫނަސް ކިތަންމެ ދުވަހަކު އެހީތެރިކަން ދެވިފައި ހުންނާނެ. ނަވީލާއި ރީޝްގެ މައްސަލަތައް ހައްލުކުރުމަށް ވެސް މަސައްކަތްކުރިން. ރީޝްގެ މަންމަ ސަލާމަތްކުރުމަށް ވެސް އެހީތެރިވެ ދިނިން. ރީޝްއަށް ނޭނގުނަސް އެރޭ ތި ކޮޓަރީގެ ދޮރުގައި ތަޅައިގެން ބޭރަށް ނެރުނީ ވެސް އަހަރެން."\n"ނަވީލް" އެ ކިޔާ ރޭ ކަންތައްވީ ގޮތް ވެސް ރީޝާގެ ހަނދާނުގައި ހުއްޓެވެ. ދޮރުގައި ތަޅައިގަތް އަޑަށް ގޮސް ދޮރު ހުޅުވިއިރު އެއްވެސް މީހަކު ފެންނަން ނެތް ސަބަބު ރީޝާއަށް ވިސްނުނީ އަދި ކިރިޔާއެވެ. ރީޝާއަށް އަނެއްކާ ވެސް ހަޅޭލަވައިގަނެވިއްޖެއެވެ. އޭނާ ހަޅޭލަވަމުން ދުވެފައި ވަނީ ނަވީލްގެ ގެއަށެވެ. ނަވީލް ދޮރު ހުޅުވައިލައިފައި ނުކުތީ އެ ވަގުތެވެ. ބޭރު ޖޯލީގައި އިން "ނަވީލް" ބުޅަލެއްގެ ސިފަ ޖެހުނެވެ. ދެން އޭތި ދުވެފައި ގޮސް ކުރިމަތިން ފެންނަން އޮތް ގޯތީގެ ތެރެއަށް ވަދެގެން ހިނގައްޖެއެވެ.\nރީޝާ ރޯމަހެއް ތެޅޭހެން ތެޅެނީއެވެ. ނަވީލް ހަމަޖެހުމަށް އެދުމުން ވެސް ރީޝާ ބޭރު ދޮރާއި ދިމާއަށް އިނގިލި ދިއްކުރަމުން އެއްޗެހި ތަކެއް ކިޔެވެ. ނަވީލް ބޭރަށް ނުކުތެވެ. އެތަނުގައި އެއްވެސް އެއްޗެއް އޭރު ނެތެވެ.\n"ދެންމެ ތި ތާނގައި އިނޭ." ރީޝާއަށް ބޭރަށް ނުކުންނާކަށް ވެސް ނުކެރުނެވެ.\n"ހަމަޖެހިބަލަ." ނަވީލް އައިސް ރީޝާގެ ދެއަތުގައި ހިފައިލިއެވެ. "އެ ޖިންނިއަކީ ރީޝްއަށް ދުއްތުރާކުރާނެ އެއްޗެއް ނޫން. ރޭގަ އަހަރެން އެކަން ބަލައިފިން. ރީޝްގެ މަދަދުޤާރެއް އެއީ. ރީޝްއަށް ނޭނގުނަސް ވަރަށް ހެލްޕުވާކަމަށް އެމީހާ ބުނި. ބިރުނުގަނޭ އެއީ ރަނގަޅު އެއްޗެއް. އެހައި ބޮޑަށް ހާސްނުވޭ. ސިހުރުވެރިޔާ ބުނީ އެ ޖިންނީއަށް އެއްވެސް އުނދަގުލެއް ނުކުރާހާ ހިނދަކު އޭތީގެ ފަރާތުން ވެސް ގެއްލުމެއް ނުލިބޭނެކަމަށް."\nނަވީލްގެ ދުލުން ވެސް އެ އިވުނީ އެ ޖިންނި ކިޔައިދިން ބަސްތަކެވެ. އަނެއްކާ ވެސް ރީޝާގެ ހިތުގައި ޝައްކު އުފެދިއްޖެއެވެ.\n"ތީ ކާކު؟" ރީޝާ ސުވާލުކުރީ މަޑުމަޑުންނެވެ.\n"މީ އެ ޖިންނި." ނަވީލް ދެލޯ ބޮޑުކޮށްލަމުން ސަމާސާކޮށްލިއެވެ. ރީޝާ ރުޅި އައިސްފައި ނަވީލްގެ ގައިގާ ޖެހިއެވެ. ނަވީލްގެ ސަކަ މިޒާޖު ފާޅުވުމުން ރީޝާ ހިސާބަކަށް ހަމަޖެހުން ލިބުނެވެ.\nނިހާދަށް ހޭލެވުނީ ހެނދުނު 10 ޖަހައި ބޮޑުވިފަހުންނެވެ. މަޑުމަޑުން ދެލޯ ހުޅުވައިލަމުން އޭނާ އެންމެ ފުރަތަމަ ވެސް ބަލައިލީ ދެފައި ތިލައަށެވެ. އިނގިލިތައް ޚަރަކާތްކޮށްލިއެވެ. ދެފައި ތަޅުވައިލިއެވެ. ދެން ދެ އަތް މަޑުމަޑުން ހިއްލައިލައި އެ ދެ އަތަށް ވަކިވަކިން ބަލައިލިއެވެ. އޭނާއަށް ބަރާބަރަށް ޚަރަކާތްކުރެވެއެވެ. ނިހާދު ޚައިރާންވިއެވެ. އަޖައިބު އަސްތަރީސްވިއެވެ. އެހެންވާނީ ކިހިނަކުން ހެއްޔެވެ؟ އެ ވިހަ އޭނާގެ ހަށިގަނޑުގެ ތެރެއަށް އެތެރެވި ގޮތަށް ބޭރު ކުރެވިފައެއް ނުވެއެވެ. އެކަމާ ވިސްނާ ބިރުން އަވަދިވާވަރު ވީފަހުން އޭނާއަށް ނިދުނީއެވެ. ހޭލެވުނުއިރު ވެސް އޭނާގެ ޞިއްޙަތު ރަނގަޅެވެ. އެ ވިހައިގެ އެއްވެސް އަސަރެއް އޭނާއަށް ނުކުރަނީ ހެއްޔެވެ؟ އެކަން އެގޮތަށް ހިނގައި ނުދިޔުމުގެ ފަހަތުގައި އޮތީ އެންމެ ސަބަބެކެވެ. އަދުހަމް ބުނި ފަދަ ވިހައަކަށް އެ ވިހަ ނުވުމެވެ. އެމީހުންގެ ސިއްރު އެޖެންޑާއެއް ފުރިހަމަކުރުމަށް ނިހާދަށް އޮޅުވައިލީއެވެ. ނިހާދަށް އެކަން ވިސްނުމުން އޭނާ ގާތަށް ވަރަށް ރުޅިއަޔެވެ.\nއަދުހަމްއާ ބައްދަލުކުރުމަށް ދިޔައިރު އޭނާ އޮތީ ހޮސްޕިޓަލުގައި އެދުމަތިކުރެވިފައެވެ. އެ މޫނުގައި ވަނީ ޒަހަމްތަކެވެ. ބޮޑަށް ވައްތަރީ ވަކީގެ ނިޝާންތަކަކާއެވެ. ބިރުގެންފައިވަރުން ރީޝާގެ ކޮޓަރީގައި ހިނގި ހާދިޘާ އޭނާ ކިޔައެއް ނުދެއެވެ. ނިހާދުގެ ކިބައިން އޭނާ އެދުނީ މާފަށެވެ. ދުވަހަކު ވެސް މާފުނުކުރާނެކަމަށް ބުނެފައި ނިހާދު ނުކުމެގެން ދިޔައީއެވެ.\nދުވަސްތައް ފާއިތުވަމުން ދިޔައީ ލަސްލަހުންނެވެ. ނިހާދަށް ދިމާވި ހާދިޘާއަށްފަހު އޭނާ ހުންނަނީ ކުޑަކޮށް މައިތިރިވެފައެވެ. ރީޝާގެ ކަންކަމާބެހި އެއްޗެހި ބުނެ ނުހެދި ނަމަވެސް އެ ހިތުގައި އޮންނަ ނަފުރަތަކަށް ބަދަލެއް ނާދެއެވެ. ރީޝާގެ ކިބައިން މިންޖުވާނެ ގޮތެއް ހޯދުމަށް އޭނާ އަދިވެސް ދަނީ ވިސްނަމުންނެވެ. ޖިންނީގެ ފަރާތުން އެއްވެސް ގޯނާއެއް ނުލިބޭނެކަމަށް ބުނި ނަމަވެސް ރީޝާ ހުންނަނީ ސިހިސިހިއެވެ. ރޭގަނޑު ވެއްޖެނަމަ އެކަނި ކޮޓަރީގައި ހުންނަން ވެސް އޭނާ ޖެހިލުންވެއެވެ. ނިދަން އަމުދުން ބިރުގަނެއެވެ. ނަފްސާނީ ބޮޑު ބިރުވެރިކަމެއްގެ ތެރެއަށް ރީޝާ ވެއްޓުނެވެ. އެކަމުން އަރައިގަތުމަށް ނަވީލް އެހީތެރިވިއެވެ. ހިތްވަރުގެ ބަސްތަކުން ރީޝާގެ ހިތަށް ފިނިކަން ގެނެސްދެމުން އޭނާއަށް ވެވެން އޮތް ގޮތަކަށް އެހީތެރިކަން ދެމުން ގެންދިޔައެވެ. ރީޝާއަށް ނިދެންދެން ވާހަކަ ދައްކަން ފޯނުގައި އޮވެއެވެ. ނަވީލްގެ އެހީތެރިކަމާއެކު ރީޝާގެ ހިތުން ބިރުވެރިކަން ފިލަމުން ދިޔައީ ލަސްލަހުންނެވެ.\nކަނޑު މަޑު ދުވަހެކެވެ. ވަރަށް ދުރުން ކަނޑުގެ ރާޅުތައް ކަފަމުން ލޯންޗެއް ރަށާއި ދިމާއަށް އަންނަމުން ދިޔައެވެ. ނިހާދު ހުރީ ބަނދަރުމަތީގައެވެ. ލޯންޗު ފަޅުތެރެއަށް ވަނެވެ. ވާޓަރާ ކައިރިކޮށްލިއެވެ. ވާތައް އައްސައި ލޯންޗު ރަނގަޅަށް ހައްޔަރުކޮށްލިއެވެ. ދަބަހެއް ކޮނޑުގައި އަޅުވައިލައިގެން ހުރި މެދުއުމުރުގެ ޒުވާނަކު ލޯންޗުން ފޭބިއެވެ. އެއީ ކަޅުމީހެކެވެ. ތުނބުޅި ދިގެވެ. ބޮލުގައި އިސްތަށި މަދެވެ. އެމީހާގެ ސިނގުބަނޑެއް ވެސް އޮވެއެވެ. ނިހާދު ގޮސް އެމީހާއާ ސަލާމްކޮށްލިއެވެ. ކޮންމެވެސް ވާހަކައެއް ދައްކަމުން ދެމީހުން އެކުގައި އެއްގަމާ ދިމާއަށް ހިނގައިގަތެވެ.\n"ދޮންތީ ދެން ހިނގާބަލަ." ރިޝާމް ކުސްތަޅައިލިއެވެ. ރީޝާގެ ހެދުމުގެ ފަސްބައިގައި ހިފައި ދަމައިލިއެވެ. ރީޝާ ހުރީ ގޭ ދޮރުމަތީގައި ނަވީލާ ވާހަކަ ދައްކާށެވެ. ރިޝާމް އާދޭސްކުރަމުން ދިޔައީ އޭނާ ގޮވައިގެން މޫދަށް ދިޔުމަށެވެ. މެންދުރުގެ އެންމެ އަވިބާރު ވަގުތުކަމަށް ބުނެ ރީޝާ އެކަމާ ދެކޮޅު ހަދަމުން ދިޔައެވެ. ރިޝާމް ކުރެއް ނުކުރިއެވެ.\n"ދޮންތީ ދެން ކޮއްކޮ ގޮވައިގެން މޫދަށް ހިނގާބަލަ." ނަވީލް ވެސް ރިޝާމާ އެއްބައިވުމުގެ ގޮތުން ބުނެލިއެވެ. ރީޝާ ލޯ އަޅައިލިއެވެ.\n"ދޮންތީ ހިނގާބަލަ. ނަވީބޭބެ ވެސް ދާނަމޭ." ނަވީލް ލާނެއް ރާގަކަށް ބުނެލިއެވެ.\n"ދެން ނަވީ. މަންމަ އޮތީ މިގަޑީގައި މޫދަށް ނުދަން ބުނެފައޭ. އޭނައަށް ހިތްވަރު ނުދީބަލަ." ރީޝާ ބުނެލިއެވެ.\n"ދޮންތިއާ ރުޅި." ރިޝާމް ދެލޯ ކުނާކޮށްލަމުން ހަށަންބަނދެލިއެވެ. އޭރު ދެ ތުންފަތް ހުރީ ދިއްވެފައެވެ.\n"ނަވީބޭބެ ވެސް ދޮންތިއާ ރުޅި." ރިޝާމްގެ މޫނަށް ޖެއްސި ވައްތަރު ނަވީލް ވެސް ޖައްސައިލިއެވެ. ރީޝާ ގާތަށް ހިނިއައެވެ. އެހެނަސް އެ ހިނިތުންވުން ކުއްލިއަކަށް އޮބިގެން ހިނގައްޖެއެވެ. އޭނާގެ ދެލޯ ބޮޑުވެއްޖެއެވެ. ރީޝާގެ ނަޒަރު ސީދާވެފައި ވަނީ ނަވީލްގެ ފަހަތުން އަންނަ ދެމީހުންނަށެވެ. އެތަނުން އެކަކަކީ ޝިހާމްހެން ރީޝާއަށް ހީވިއެވެ. މަޑުމަޑުން ކައިރިވަމުން އައިވަރަކަށް އެމީހާގެ ސިފަ ދިޔައީ ސާފުވަމުންނެވެ. އެޔާއެކު އެއީ ޝިހާމްކަން ރީޝާއަށް ޔަޤީން ވެސް ވެއްޖެއެވެ. އޭނާ ހާސްވެއްޖެއެވެ. ބޮލަށް އެނބުރުން އަރާ ގޮތްވެއްޖެއެވެ. ޝިހާމަށް ބިރު ދެއްކުމުން ވެސް އޭނާ ރީޝާ ބަލާ ރަށަށް އައީ ހެއްޔެވެ؟\n"ބައްޕީ. ބައްޕީ." ނިހާދަށް ގޮވަމުން ރިޝާމް ދުއްވައިގަތެވެ. ނަވީލް ވެސް ފަސް އެނބުރި ބަލައިލިއެވެ. އޭރު ޝިހާމް ދުވެފައި އެމީހުންނާއި ދިމާއަށް އަންނަނީއެވެ. ޝިހާމް ނަވީލްގެ ވާތްފަރާތުން ހުރަސްކުރަމުން ރީޝާގެ ނަމުން ގޮވައިލިއެވެ. ނަވީލް އެނބުރުނުއިރު ރީޝާ އޮތީ ޝިހާމްގެ އަތު ތެރެއަށް ދެމިފައެވެ. ޚަރަކާތް ހުއްޓިފައެވެ. ދެލޯ މެރިފައެވެ. ނަވީލް ހާސްވެފައި ރިޝާގެ މޫނުގައި ތަޅައިގަތެވެ. މަޑުމަޑުން ގޮވައިލިއެވެ. ރީޝާގެ ހޭވެރިކަމެއް ނެތެވެ.\nރީޝާގެ ހޭވެރިކަންވީއިރު އޭނަ އޮތީ ހަސްފަތާލުގައި އެނދުމަތިކޮށްފައެވެ. ގާތުގައި އިށީނދެލައިގެން ފިރާޝާ އިނެވެ. އެ މޫނުގައި ކަންބޮޑުވުމާއި ހާސްކަން ވިއެވެ. ނިހާދު ވެސް އެތަނުގައި ހުއްޓެވެ. ބޭރު ދޮރުކައިރީ ނަވީލާއި ޝިހާމް ކޮންމެވެސް ވާހަކަތަކެއް ދައްކަން ތިއްބެއެވެ. އެ މަންޒަރު ފެނުމާއެކު ރީޝާއަށް ދަތްކާރުވައިލެވުނެވެ. އިރުކޮޅަކުން ނަރުސް ކުއްޖާއާއި ޑޮކްޓަރ އައެވެ.\n"ރީޝާގެ މަންމަ ބައްޕަ މަޑުކޮށްލައިފައި އެހެން ބޭފުޅުން ބޭރަށް ނުކުންނަވާ." ނަރުސް ކުއްޖާ އެދުނެވެ.\nޝިހާމާއި ނަވީލް ބޭރަށް ނުކުތެވެ. ނަރުސް ކުއްޖާ ދޮރުލައްޕައިލިއެވެ. ފައިލްތައް ޑޮކްޓަރައަތަށް ދިނެވެ. ދެން ޑޮކްޓަރު ދިން ޚަބަރާއެކު ރީޝާގެ ދެލޯ މުދުނުގައި ޖެހުނެވެ. ލިބުނު ސިހުމާއެކު ފިރާޝާއަށް ބަލައިލެވުނުއިރު ފިރާޝާ ކޮޅަށް ތެދުވެއްޖެއެވެ. އިވުނު ޚަބަރު ޤަބޫލުކުރަން ދަތިވެފައި ހުރި ނަޒަރަކުން ފިރާޝާ ބަލަހައްޓައިގެން ހުއްޓެވެ.\n"ރީޝާގެ ބަނޑަށް ތިން މަސް." ޑޮކްޓަރ ތަކުރާރުކޮށްލިއެވެ.\nފިރާޝާގެ ކަންފަތް ބުޑުގައި ހޮނުގުގުރި އެއް ޖަހައިލިފަދައެވެ. އޭނާގެ މުޅި ހަށިގަނޑަށް އަރައިގެން ދިޔަ ލޮޅުންތަކާއެކު ނިހާދުގެ ކޮނޑުގައި ހިފައިގަނެވުނީ ކިރިޔާއެވެ. އަނެއް އަތުން ހިތާއި ދިމާލުގައި ބާރަށް ހިފަހައްޓައިލެވުނުއިރު އޭނާ ކަނޑައި ވައްޓައިލި ރުކެއްހެން ހުރި ތަނަށް ދެމިއްޖެއެވެ.\nވާހަކަ: ޝިކާޔަތު - ފަހުބައި\nވާހަކަ: ޝިކާޔަތު - އަށާރަވަނަ ބައި\nވާހަކަ: ޝިކާޔަތު - ސަތާރަވަނަ ބައި\nޖޫން 13, 2020 21:42\nވަރަށް ކަޑަވީ ދޯ ތި ..\nޖޫން 13, 2020 22:09\nއޯ ނޯ ނޯ!!\nޖޫން 13, 2020 23:34\nއަޅޭ ތިހަދާލި ގޮތް ކަމަކު ނުދޭ\nޖޫން 14, 2020 00:54\nހުރީމޭ ވާހަކައިގެ 16ވަނަ ބައިގެ އިންތިޒާރުގާ..... ވާހަކަ ވަރައް ވަރައް ރީތި\nޖޫން 14, 2020 11:39\nވަރަށް ރީތި 16 އަވަހަށް ނެރޭ\nޖޫން 15, 2020 19:33\nމި ބައިވެސް ހަމަ އެހާ ފުރިހަމަ..... 16 ވަނަ ބައި އަވަހަށް ގެނެސްދެއްޗެ


"އަންވެއިލިންގ ވިޝަން2020" 70 އާޓިސްޓުންނާއެކު މިމަހުގެ 23ގައި "އަންވެއިލިންގ ވިޝަން2020" 70 އާޓިސްޓުންނާއެކު މިމަހުގެ 23ގައި\n"އަންވެއިލިންގ ވިޝަން2020" 70 އާޓިސްޓުންނާއެކު މިމަހުގެ 23ގައި\n"އަންވެއިލިންގ ވިޝަން2020"ގައި 70އަރޓިސްޓުން ބައިވެރިވޭ. ފޮޓޯ:މޯލްޑިވްސް އަރޓިސްޓްސް ކޮމިއުނިޓީ\n"އަންވެއިލިންގ ވިޝަން"އަކީ 2016ވަނަ އަހަރުން ފެށިގެން މޯލްޑިވްސް އާޓިސްޓް ކޮމިއުނިޓީ އެމްއޭސީން ބާއްވަމުން އަންނަ ކޮންޓެމްޕަރަރީ އަރޓް އެގްޒިބިޝަނެކެވެ. މިއީ ދިވެހި އާޓިސްޓުންގެ ހުނަރު ދައްކާލުމަށް، އެންމެ ގިނަ އާޓިސްޓުން ބައިވެރިވެގެން ދިވެހިރާއްޖޭގައި ބާއްވާ ހަރަކާތެވެ.\n2016ވަނަ އަހަރުން ފަށައިގެން ކޮންމެ އަހަރަކުވެސް މި އެގްޒިބިޝަން އަންނަނީ ބާއްވަމުންނެވެ. އެމްއޭސީން މިއަހަރުވެސް މިވަނީ އެގްޒިބިޝަން ބޭއްވުމަށް ނިންމާފައެވެ. އަދި މިއަހަރަކީ މި އެގްޒިބިޝަންގައި އެންމެ ގިނަ އާޓިސްޓުން ބައިވެރިވާ އަހަރެވެ. މިއަހަރު މައުރަޒުގައި 70 އާޓިސްޓުން ބައިވެރި ވާއިރު،7ކެޓަގަރީއަކުން ކުރެހުންތައް ދައްކާލުމަށް ވަނީ ހަމަޖެހިފައެވެ. މި އެގްޒިބިޝަންގައި ބައިވެރިކުރާ ކުރެހުންތަކަކީ ޒަމާނީ ގޮތްތައް ބޭނުންކޮށްގެން އުފައްދާ ކުރެހުންތަކެކެވެ.\n"އަންވެއިލިންގ ވިޝަން"އަކީ ދިވެހި އާޓިސްޓުންގެ ހުނަރު އިތުރުކޮށް، އެމީހުންގެ އުފެއްދުންތައް އާއްމުންނަށް ދައްކާލައި އިޝްތިހާރުކުރުމަށް ހުޅުވާލާ ފުރުސަތެކެވެ.\nމިއަހަރުގެ އެގްޒިބިޝަން ބޭއްވުމަށް ހަމަޖެހިފައި ވަނީ މިމަހުގެ 23އިން 29އަށް ، އާޓް ގެލަރީގައެވެ. ކޯވިޑްގެ ޙަލަތާއި ގުޅިގެން އާޓް ގެލަރީ ބަންދުކޮށްފައި އޮތުމަށްފަހު، މިއީ އާޓް ގެލަރީގައި ބާއްވާ ފުރަތަމަ އެގްޒިބިޝަނެވެ. އެގްޒިބިޝަން ކުރިއަށްދާނީ ހެނދުނު 10:00އިން ރޭގަނޑު 21:30 އަށެވެ. މިފަހަރުގެ އެގްޒިބިޝަނަށް ވަނުމުގެ ފުރުޞަތު ހުޅުވާލާފައި ވަނީ އެއްވެސް ފީއަކާއި ނުލައެވެ.\n2016ވަނަ އަހަރު ފެށި ފުރަތަމަ އެގްޒިބިޝަންގައި ބައިވެރިވެފައި ވަނީ 23 އާޓިސްޓުންނެވެ. 2017ގައި 32 އާޓިސްޓުން، 2018ގައި 43 އާޓިސްޓުން އަދި 2019ގައި 55 އާޓިސްޓުން ވަނީ ބައިވެރިވެފައެވެ. ކޮންމެ އަހަރެއްގެ އާޓް އެގްޒިބިޝަނަށްވެސް އާއްމުންގެ ބޮޑު ތަރުޚީބެއް ލިބެއެވެ.


Hun balaa camera Dhiraagun tha-arafu kohfi\nދިރާގުން 5ޖީ ދައްކާލަން ބޭއްވި ރަސްމިއްޔާތުގައި އެ ކުންފުނީގެ ސީއީއޯ އިސްމާއިލް ރަޝީދު ފޯނެއް ދައްކާލަނީ -- ފޮޓޯ: އަވަސް\nއިންސާނެއްގެ އެހީއަކާ ނުލައި ހުން ބަލާ ކެމެރާ ދިރާގުން ރާއްޖެއަށް ތައާރަފުކޮށްފި އެވެ.\nދިރާގުން ބުނީ ޓެލެކޮމް މެލޭޝިއާ ކުންފުންޏާ ގުޅިގެން ރާއްޖެއަށް ތައާރަފުކުރި އާލީ ވޯނިންގް އެލާޓް އަދި ރެސްޕޮންސް (އީވާރް) ހިމެނޭ ހުންބަލާ ޓެކްނޮލޮޖީ އަކީ ވިޔަފާރި ތަކަށް ހާއްސަ އާޓިފިޝަލް އިންޓެލިޖެންސް (އޭއައި) ޓެކްނޮލޮޖީގެ އުފެއްދުމެއް ކަމަށެވެ.\nމި ސޮލިއުޝަން މެދުވެރިކޮށް އޭއައި ޓެކްނޮލޮޖީ ބޭނުންކޮށްގެން އިންސާނެއްގެ އެހީއަކާ ނުލައި މީހުންގެ ގައިގެ ފިނިހޫނުމިން ބަލައިލެވޭނެ އެވެ.\nކޮވިޑް-19 އިގެ ބަލިމަޑުކަމުގެ ސަބަބުން ވިޔަފާރިތަކަށް ސިއްހީ އަދި ސަލާމަތީ ގޮންޖެހުންތަކާ ކުރިމަތިލާން ޖެހިފައިވެ އެވެ. ކަސްޓަމަރުންނަށާއި މުވައްޒަފުންގެ ސަލާމަތެރި ކަމަށް ފިޔަވަޅުތައް އަޅަން ޖެހިފައިވެ އެވެ. މި ޓެކްނޮލޮޖީގެ އެހީގައި އެއް ފަހަރާ 15 މީހުންގެ ބޮޑީ ޗެމްޕަރޭޗާ ޗެކްކޮށްލެވެ އެވެ.\nމި އުފެއްދުން ރާއްޖެއަށް ތައާރަފުވުމާއެކު އާއްމުކޮށް އަތުން ހިފައިގެން ގެންގުޅޭ ތަމޯމީޓަރު ފަދަ ވަސީލަތްތައް ގެންގުޅެން ނުޖެހި، ގައި ދުރުކަން ބަހައްޓަން ފަސޭހަ ވެގެންދާނެ އެވެ.\nއެ ކުންފުނިން ބުނީ ހުން އައިސް ނުވަތަ ގައިގެ ފިނި ހޫނުމިން ހުންނަން ޖެހޭ ވަރަށް ވުރެ އިތުރަށް ހުރި މީހަކު ބިލްޑިން އަށް ވަނުމާ އެކު، މި ސޮލިއުޝަން މެދުވެރިކޮށް ސިސްޓަމަށް ވަގުތުން އެލާޓް ފޮނުވައި މޮބައިލް ފޯނުތަކަށް ނޮޓިފިކޭޝަން ލިބޭނެ ކަމަށެވެ. މީގެ އިތުރުން، މި ޑޭޓާތައް ތިން މަހުގެ ނިޔަލަށް ކްލައުޑް ސިސްޓަމެއްގައި ފަސޭހައިން ބަލާލެވޭގޮތަށް ރައްކާކުރާނެ ކަމަށެވެ.\nދިރާގުން މިހާރު ވަނީ މި ސޮލިއުޝަން އެ ކުންފުނީގެ ހެޑް އޮފީހުގައި ގާއިމް ކޮށްފަ އެވެ.\nދިރާގާ ގުޅިގެން މި ޓެކްނޮލިޖީ ރާއްޖެ އަށް ގެނެސްދިން މެލޭޝިއާގެ ރިސާޗް އެންޑް ޑިވެލޮޕްމެންޓްގެ ޗީފް އެގްޒެކެޓިވް އޮފިސަރު ޝަރްލިން ތިއެގަރަޖަ ވިދާޅުވީ ރާއްޖޭގައި އެންމެ ފުޅާކޮށް ޑިޖިޓަލް ހިދުމަތް ފޯރުކޮށްދޭ ކުންފުނި، ދިރާގާއި ގުޅިގެން މި ސޮލިއުޝަން ރާއްޖޭގައި ތައާރަފުކުރުމަކީ އުފަލެއް ކަމަށެވެ.\nދިރާގު ކޮވިޑް-19 ކޮވިޑް-19 އިގެ ބަލާއާފާތް


Aksheyge "lakshmee bomb" trailer ah thaureefu\nއަކްޝޭގެ "ލަކްޝްމީ ބޮމް" ޓްރެއިލާއަށް ތައުރީފު\nއަކްޝޭ ކުމާރުގެ "ލަކްޝްމީ ބޮމް" އަކީ ގިނަ ބައެއްގެ އިންތިޒާރާ ގުޅިފައިވާ ފިލްމެކެވެ. މި ފިލްމުގެ ފުރަތަމަ ޓްރެއިލާ ހުކުރު ދުވަހު ވަނީ ރިލީޒްކޮށްފަ އެވެ. އެއާއެކު ބޮލީވުޑް ތަރިންނާއި އަކްޝޭގެ ފޭނުން ވަނީ ޓްރެއިލާ އަށް ވަރަށް ބޮޑަށް ތައުރީފު ކޮށްފަ އެވެ.\nސޯޝަލް މީޑިއާގައި މި ފިލްމަށް ތައުރީފުކޮށް ފުރަތަމަ މެސެޖުކުރީ ޕްރޮޑިއުސަރު-ޑައިރެކްޓަރު ކަރަން ޖޯހަރް އެވެ. ކަރަން ބުނެފައި ވަނީ މިފަހަރުގެ ދިވާލީގައި މި ފިލްމު ބޮކްސް އޮފީހަށް ތޫފާނެއް ގެންނާނެ ކަމަށެވެ.\nއެކްޓަރު އަދި ޑައިރެކްޓަރު ފަރްހާން އަޚްތަރު ކުރި ޓުވީޓެއްގައި ބުނެފައި ވަނީ މިއީ ހީނ ހީނ ބަނޑުގައި ގޮއްލާވަރުގެ މަޖާ ފިލްމަކަށް ވާނެ ކަން ޓްރެއިލާ ބަލާފައި ގަބޫލު ކުރެވިއްޖެ ކަމަށެވެ. އަދި ފިލްމުގައި ބައިވެރިވާ އެންމެންނަށް ފަރްހާން ވަނީ މަރުހަބާ ކިޔާފަ އެވެ.\nޑައިރެކްޓަރު އައްބާސް މަސްތާނު މި ފިލްމުގެ ޓްރެއިލާއަށް ތައުރީފު ކުރަމުން ބުނެފައި ވަނީ އަޖައިބެއް ކަހަލަ ރީތި ފިލްމަކަށް ވާނެ ކަމަށް އުންމީދު ކުރެވޭ ކަމަށެވެ.\nއެކްޓަރު ރިތޭޝް ދޭޝްމުކް ބުނެފައި ވަނީ އޭނާގެ ދިވާލީ އަކްޝޭގެ ފިލުމު ބެލުމަށް ޕޮޕްކޯން އާއެކު ބުކް ކޮށްފި ކަމަށެވެ. ބަތަލާ ބޫމީ ޕެޑްނޭކަރްގެ މެސެޖުގައި ކޮންމެ ފަހަރަކު ވެސް ބެލުންތެރިން ހައިރާންކޮށްލުމުގައި އަކްޝޭ ކާމިޔާބު ހޯދާ ކަމަށާއި މިފަހަރު ވެސް ހަމަ އެގޮތަށް މި ޓްރެއިލާ އިން އެންމެން ހައިރާން ކޮށްލައިފި ކަމަށެވެ.\nކިއާރާ އަދުވާނީ އާއި ސިދާރްތު މަލްހޯތުރާ ފަދަ ތަރިން ވެސް ހަމަ މި މޭރުމުން އަކްޝޭ އަށް ތަހުނިޔާ ކިޔާ ތައުރީފު ކޮށްފައި ވެއެވެ.\nއަކްޝޭގެ "ލަކްޝްމީ ބޮމް" އަކީ ހޮރޯ-ކޮމެޑީ ފިލްމެކެވެ. ބަތަލާ އަކީ ކިއާރާ އަދުވާނީ އެވެ.\nބޮލީވުޑްގައި ޑްރަގް މައްސަލަ ވަރަށް ބޮޑު: އަކްޝޭ\nއަކްޝޭގެ 18 އަހަރުވީ ރޫލް "ބެލްބޮޓަމް" އަށް ބަދަލުކޮށްފި\nމި އަހަރު އަކްޝޭ ދެ ފިލްމެއް ރިލީޒް ކުރާނެ


Chelsea ge maayoos kamah ithru bolheh, Brighton athunves point eh - One Online\nޗެލްސީން ރޭ ބްރައިޓަންއާ ދެކޮޅަށް ކުޅުނު މެޗުގެ ތެރެއިން --- ފޮޓޯ/ ގެޓީ\nއިނގިރޭސި ޕްރިމިއާ ލީގުގައި ރޭ ޗެލްސީން ބްރައިޓަންއާ ދެކޮޅަށް ކުޅުނު މެޗު އެއްވަރު ވެގެން ނިމިއްޖެއެވެ.\nޗެލްސީން ލީގުގައި އެންމެ ފަހުން ކުޅުނު ހަތަރު މެޗުގައިވެސް އެޓީމަށް މޮޅެއް ހޯދިފައި ނުވާ އިރު، ރޭ ބްރައިޓަން ދަނޑުގައި ކުޅުނު މެޗު ނިމުނީ 1-1 އިން އެއްވަރު ވެގެންނެވެ. މި ސީޒަން ވަރުގަދަކޮށް ފެށި ޗެލްސީގެ ފޯމު މިދިޔަ މަހުން ފެށިގެން ވަރަށް ބޮޑަށް ދަށަށް ގޮސްފައިވާ އިރު، ރޭގެ މެޗަކީ އެޓީމުން ޕްރިމިއާ ލީގުގައި އެއްވަރުވި އަށްވަނަ މެޗެވެ.\nމިވަގުތު ލީގު ތާވަލުގެ އެއްވަނައިގައި މެންޗެސްޓާ ސިޓީ އޮތީ 22 މެޗުން 56 ޕޮއިންޓާ އެކުގައެވެ. ދެ ވަނައިގައި ލިވަޕޫލް އޮތީ 21 މެޗުން 45 ޕޮއިިންޓާ އެކުއެވެ. ތިން ވަަނަ މަގާމުގައި ޗެލްސީ އޮތީ 23 މެޗުން 44 ޕޮއިންޓް ހޯދައިގެންނެވެ. ޑިސެންބަރާ ހަމައަށް ލީގުގެ އެއްވަނައިގައި އޮތް ޗެލްސީ ސޮއްސާލައިގެން ގޮސް، މިހާރު އޮތީ ތަށްޓާ ވަރަށް ބޮޑަށް ދުރުގައެވެ.\nމެޗު ފެށިގެން ޗެލްސީގެ ފަރާތުން ފެނުނީ ފަސޭހަ ބޯޅަތަކެއް ގެއްލުވާލައި، ބޯޅަ ނުހިފެހެއްޓިގެން އުޅުނު ތަނެވެ. އެހެން ނަމަވެސް މެޗުގައި ލީޑުނެގީ ޗެލްސީންނެވެ. ކައުންޓާ އެޓޭކެއްގައި ދިޔަ ބޯޅައެއްގެ ބޭނުން ހިފައި މެޗުގެ 28 ވަނަ މިނިޓްގައި ޗެލްސީ ލީޑު ނެގީ ހަކީމް ޒިޔެޗް ޖެހި ހިތްގައިމު ގޯލުންނެވެ. އޭރިއާބޭރުން ޒިޔެޗް ޖެހި ބޯޅަ ވައްދާލީ ސީދާ ގޯލުގެ ކަނަށެވެ.\nމެޗުގެ ނަތީޖާ ހަމަހަމަ ކުރަން ބްރައިޓަން އިން ކުރި މަސައްކަތް ކާމިޔާބުވީ 60 ވަނަ މިނިޓްގައެވެ. މި ގޯލު ޖެހީ އަލެކްސިސް މެކްއަލިސްޓާ ނެގި ކޯނަރަކުން ބްރައިޓަންގެ ކެޕްޓަން އެޑަމް ވެބްސްޓާ ބޮލުންނެވެ. ލުނީ އެވެ. ޗެލްސީން މެޗުގެ ފަހު ކޮޅުގައި ގޯލަކަށް ބުރަކޮށް މަސައްކަތް ކުރި ނަމަވެސް އެޓީމަށް ކާމިޔާބެއް ނުވިއެވެ.\nމެޗުގައި ދަށްކޮށް ފެނުނު ރޮމެލޫ ލުކާކޫއާއި ޖޯޖީނިއޯ އަދި ޒިޔެޗްގެ ބަދަލުގައި ކައި ހަވާޓްޒް، މަޓެއޯ ކޮވަސިޗް އަދި ޓިމޯ ވާނާވެސް ކޯޗު ތޯމަސް ޓުޗެލް ކުޅެން ނެރެފައިވާ އިރު، އެ ކުޅުންތެރިންނަށްވެސް އެންމެ އެދެވޭ ހަމަލާތަކެއް އުފެއްދިފައެއް ނުވެއެވެ.


ޔުވެންޓަސް ބަލިކޮށް ބާސާއިން ގުރޫޕްގެ ކުރިޔަށް ޔުވެންޓަސް ބަލިކޮށް ބާސާއިން ގުރޫޕްގެ ކުރިޔަށް\nޔުވެންޓަސް ބަލިކޮށް ބާސާއިން ގުރޫޕްގެ ކުރިޔަށް\nޗެމްޕިއަންސް ލީގު ފުޓްބޯޅަ މުބާރާތުގައި އިޓަލީގައި ޔުވެންޓަސް ބަލިކޮށް ސްޕެއިންގެ ބާސެލޯނާއިން ގުރޫޕްގެ އެއްވަނައަށް ކުރިޔަށްޖެހިލައިފިއެވެ. ޔުވެންޓަސްގެ ދަނޑުގައި ކުޅުނު މެޗު ބާސާއިން ކާމިޔާބުކުރީ 2-0 ލަނޑުންނެވެ.\nމެޗުގައި ޔުވެންޓަސް ފަރާތުން މާ އެދެވޭ ކުޅެމެއް ނުފެނުނުނަމަވެސް ބާސެލޯނާއިން ވަނީ މެޗުގައި ރަނގަޅު ކުޅުމެއްދައްކާފައެވެ. މެޗުގައި ބާސެލޯނާއިން ޖެހި ފުރަތަމަ ލަނޑު ފުރަތަމަހާފްގެ 14 ވަނަ މިނުޓުގެ ތެރޭގައި އުސްމާނޭ ޑެންބްލޭ ކާމިޔާބުކުރި އިރު ބާސާއަށް ލީޑު އިތުރަށް ފުޅާކޮށްދިނީ މެޗުގެ އިތުރުވަގުތުގެ ތެރޭގައި ލިބުނު ފެނެލްޓީން ލިއޮނަލް މެސީއެވެ.\nމެޗުގައި ބާސެލޯނާގެ ގޯލަށް ޔުވެންޓަސްގެ އަލްވާރޯ މޮރާޓާ ވަނީ ތިން ގޯލް ޖަހާފައެވެ. އެހެންނަމެވެސް ވީޑިޔޯ އެސިސްޓެންޓް ވަނީ އެ ތިން ލަނޑު ބަލައިނުގެންފައެވެ. މެޗުގެ ދެވަނަހާފްގައި ޔުވެންޓަސްގެ މެރިހް ޑެމިރާލްއަށް ވަނީ ރަތްކާޑު ދައްކާ ދަނޑުން ފޮނުވާލާފައެވެ.\nބާސެލޯނާއިން ގުރޫޕް ސްޓޭޖުގައި އެންމެފަހުން ކުޅުނު 11 މެޗުންވެސް ބަލިވެފައެއް ނުވެއެވެ. މިމޮޅާއެކު ބާސެލޯނާ ގުރޫޕްގައި ކުރީގައި އޮތީ ޔުވެންޓަސްއާއި ޑައިނަމޯކިއޭވް އަށްވުރެ އިތުރަށް ތިންޕޮއިންޓް ހޯދައިގެންނެވެ.


Ali Waheed furun ethah suvaaleh!\nޓުވަރިޒަމް މިނިސްޓަރ އަލީ ވަހީދު\nއަލީ ވަހީދު ފުރުން، އެތައް ސުވާލެއް!\n13 ފެބްރުއަރީ 2021 - 11:22:16\nމި ފަހުން އެންމެ ހައިރާން ކުރަނިވި ހަބަރަކަށް ލިބުނީ ޖިންސީ ފުރައްސާރަ އާއި ރޭޕްކުރަން އުޅުމުގެ ބޮޑެތި ތުހުމަތުތަކެއް ކުރެވިފައިވާ މި ސަރުކާރުގެ ކުރީގެ ޓޫރިސަމް މިނިސްޓަރު އަލީ ވަހީދުގެ މައްޗައް އުފުލިފައިވާ އެއްވެސް މައްސަލެއްގައި ހުކުމަކާއި ހަމަޔަށް ވެސް ނުގޮސް ހަތް މަހަށް ވުރެ ގިނަ ދުވަހު އޮތުމަށް ފަހު އޭނާގެ ޕާސްޕޯޓު ހިފަހައްޓަން ކޮށްފައިވާ އަމުރު ބާތިލްކޮށް ބޭސްކުރުމުގެ ނަމުގައި އިނގިރޭސިވިލާތަށް ފުރުވާލި ހަބަރެވެ.\nއަލީ ވަހީދުގެ މައްޗަށް ޖިންސީ ފުރައްސާރައިގެ ސީރިއަސް ތުހުމަތުތަކެއް ކުރުމަށް ފަހު ޓުއަރިޒަމް މިނިސްޓްރީގެ ބައެއް މުވައްޒަފުން އެންމެ ފުރަތަމަ މައްސަލަ ހުށަހެޅީ ރައީސް އޮފީހަށާއި، ޖެންޑާ މިނިސްޓްރީއަށެވެ. އަދި އެ މައްސަލަ ފުލުހަށް ހުށަހެޅުމުން މަގާމުން އިސްތިއުފާ ދިނުމަށް އަލީ ވަހީދަށް ރައީސް އިބްރާހިމް މުހައްމަދު ސޯލިހު އެންގެވި އެވެ. އަދި މަގާމުން އިސްތިއުފާ ނުދިނުމުން ރައީސް އަލީ ވަހީދު މަގާމުން ދުރުކޮށްފައިވަނީ 2020 ވަނަ އަހަރުގެ ޖުލައި9ވަނަ ދުވަހު އެވެ. އެ މައްސަލައިގައި އަލީ ވަހީދު ދިރިއުޅޭ ގެ ބަލާއި ފާސްކޮށް ބައެއް ތަކެތި ފުލުހުންގެ ބެލުމުގެ ދަށަށް ގެންގޮސްފައިވެ އެވެ. އަދި މައްސަލައިގެ ތަހުގީގަށް އަލީ ވަހީދު ފުލުހަށް ވެސް ހާޒިރުކޮށްފައިވެ އެވެ. އަދި އޭގެ ފަހުން އެމަހުގެ 12 ވަނަ ދުވަހު އަލީ ވަހީދުގެ ޕާސްޕޯޓް ހިފަހައްޓާ ފުރުން ވެސް މަނާ ކުރިއެވެ. އޭގެ ފަހުން ހަތް މަސް ވެގެން ދިޔަ އިރުވެސް އެ މައްސަލައިގައި އޭނާގެ މައްޗަށް ފިޔަވަޅެއް ނޭޅުނުތާ އެތައް މުވައްޒަފުންނެއްގެ ޝަކުވާތަކަށް ފަހު ވެސް އޭނަ ހުރީ ބަންދުކުރުމެއް ނެތި މިނިވަންކަން މަތީ ގެޔަށް ދޫކޮށްލެވިފައެވެ.\nހަމައެކަނި ޕާސްޕޯޓު ހިފައްހައްޓާ ރާއްޖެއިން ފުރުން މަނާ ކުރިކަން އެކަންޏެވެ. އެ މައްސަލަ އެންމެ އެދެވޭ ގޮތެއްގައި ކުރިއަށް ދިޔައެކޭ ބުނެވޭކަށް ނެތެވެ. އަލީ ވަހީދުގެ މައްޗަށް ކުރާ ޖިންސީ ފުރައްސާރައިގެ ތުހުމަތުގެ މައްސަލައާ ގުޅިގެން ގޮތެއް ނިންމޭނެ ކަމަށް ވިދާޅުވީވެސް އޭގެ ތިން މަސް ފަހުންނެވެ. އެ މައްސަލަ މިހާރު އޮތީ ފައިނަލް ސްޓޭޖްގައި ކަމަށާއި އެ މައްސަލަ ދިރާސާ ކުރަމުން އަންނަ ކަމަށާއި، އަންނަ ހަފްތާއަށް ގޮތެއް ނިންމޭތޯ މަސައްކަތް ކުރަމުން އަންނަ ކަމަށް ޕީޖީ ހުސެން ޝަމީމް މިދިޔަ އަހަރުގެ އޮކްޓޫބަރު މަހުގެ 22 ވަނަ ދުވަހު ވިދާޅުވި ނަމަވެސް އޭގެ ޝަރީއަތެއް ވެސް އެންމެ ފަހުން ބޭއްވިފައިވަނީ އެ އަހަރު ނިމި އޭގެ ތިންމަސް ފަހުން މި އަހަރުގެ ޖެނުއަރީ މަހުގެ 24 ވަނަ ދުވަހުއެވެ. އެ ޝަރީއަތް ވެސް ބާއްވާފައިވަނީ ސިއްރު ކޮށްގެންކަން ފާހަގަކުރެވެއެވެ. ޖިންސީ ފުރުއްސާރައިގެ އެތައް ތުހުމަތުތަކެއް ދައުލަތުން ކުރާ މީހެއްގެ ޝަރީއަތް މިގޮތަށް ސިއްރު ކުރެވުން ވެސް މިއީ މި މައްސަލައިގައި ސަރުކާރުން ނުވަތަ އަޑިއަޑިން ނަމަވެސް އޭރުވެސް ބޮޑެތި ޖަރީމަތަކެއް ހިންގަމުން ދިޔުމުގެ ހެއްކެކޭ ބުނެވިދާނެއެވެ.\nޕީޖީ އޮފީހުން ވަނީ އަލީ ވަހީދު ޓުއަރިޒަމް މިނިސްޓަރުގެ މަގާމުގައި ހުރިއިރު، އޭނާގެ މައްޗަށް ކުރެވުނު ޖިންސީ ފުރައްސާރަ ކުރުމާއި ޖިންސީ ގޯނާކުރުމުގެ މައްސަލަތަކުގައި 2020 ވަނަ އަހަރުގެ ނޮވެމްބަރު މަހުގެ 18 ވަނަ ދުވަހު ދައުވާކުރުމަށް ކްރިމިނަލް ކޯޓަށް ފޮނުވާފަ އެވެ.\nއަލީ ވަހީދުގެ މައްޗަށް ކުރާ ދައުވާތަކަކީ، ޖިންސީ އަނިޔާކުރުމުގެ ކުށުގެ ދައުވާ، ރޭޕްކުރަން އުޅުމުގެ ކުށުގެ ދައުވާ، ދިވެހިރާއްޖޭގެ ގާނޫނުލްއުގޫބާތުގެ 132 ވަނަ މާއްދާގެ ދަށުން ބޭއަދަބީ ގޮތުގައި ޖިންސީ ގުނަވަން ހާމަކުރުމުގެ ކުށުގެ ދައުވާ އަދި ޖިންސީ ކުށުގެ ގާނޫނުގެ 18 ވަނަ މާއްދާގެ ދަށުން ޖިންސީ ގޯނާކުރުމުގެ ކުށުގެ ދައުވާ އެވެ. މީގެ އިތުރުން ވެސް ޖިންސީ ކުށުގެ ގާނޫނުގެ 19 ވަނަ މާއްދާގެ ދަށުން ޖިންސީ ގޯނާކުރަން އުޅުމުގެ ކުށުގެ ދައުވާ އަދި ދިވެހިރާއްޖޭގެ ގާނޫނުލްއުގޫބާތުގެ 412 ވަނަ މާއްދާ އާއި، އެ ގާނޫނުގެ 81 ވަނަ މާއްދާގެ ދަށުން ހުއްދަ ނޫން ޖިންސީ މުއާމަލާތެއް ހިންގުމަށް އެދުމުގެ ކުށުގެ ދެ ދައުވާއެއް އަލީ ވަހީދުގެ މައްޗަށް ކުރެ އެވެ.\nނަަމަވެސް އަލީ ވަހީދު ވަނީ ޖިންސީ ފުރައްސާރައިގެ މި ތުހުމަތުތައް ދޮގުކޮށްފަ އެވެ. މިފަދަ ބޮޑު ތުހުމަތ ތަކެއް ކުރެވި އެ ތުހުމަތުތައް ހެއްކާއިއެކު ސާބިތު ކޮށްދިނުމަށް އެތައް މުވައްޒަފުންނެއް ތިބި އިރުވެސް މި މައްސަލާގައި އޭނާގެ މައްޗައް ދައުވާ ސާބިތުވުމެއް ނުވަތަ ހުކުމް އިއްވުމެއް ނެތި ހަތް މަސް ވަންދެން ގެޔަށް ދޫކޮށްލާފައި ބެހެއްޓުމަށް ފަހު ދެން އިވިގެން މި ދިޔައީ އަލީ ވަހީދުގެ ޕާސްޕޯޓު ހިފެހެއްޓުމަށް ކުރި އަމުރު ބާތިލުކޮށް ފުރުމަށް ހުއްދަ ދެވިގެން ދިޔަ ވާހަކަތަކެވެ. އަދި ކޯޓު ފަޓުލޫނު ތުރުކުރައްވައިގެން ހިތްހަމަޖެހުމާއިއެކު މިނިވަން ކަންމަތީ ފުރާވަޑައިގެންނެވިއިރު ވެސް ސަރުކާރަށާއި ޕީޖީ އޮފީހަށް ވެސް ރޭކައެއް ނުލައެެވެ. މިއީ މި ފަހުގެ ތާރީހެއްގައި ކުށްވެރިއަކު އެންމެ ރީތި ގޮތުގައި ސަރުކާރަށާއި ފަނޑިޔާރުގެތަކާއި މުޅި ޖުޑިޝަރީއަށް ވެސް ރޭކާ ނުލާނެހެން އަރާމުކަންމަތީ ހުދު ފަޓޫލޫނު ތުރުކުރައްވައިގެން ފިއްލެވި ފުރަތަަމަ ފަހަރެވެ.\nމިހެން ބުނަން މި ޖެހުނީ އަލީ ވަހީދު ފުރި މައްސަލައިގައި އާއްމުންގެ ފާޑުކިޔުންތައް ސަރުކާރަށް އަމާޒުވުމާއިއެކު ސަރުކާރުގެ ފަރާތުން ދެއްވި ޖަވާބަކީ "ސަރުކާރަށް ވެސް އެކަން އެނގުނީ ނޫހުގެ ފަލަ ސުރުހީތަކުން" ކަމަށް ވުމުންނެެވެ. މަބުރޫކް މިހެން ވިދާޅުވިއިރު ސޯޝަލް މީޑިއާގައި ވެސް ދިޔައީ މިކަމަށް ބާރުލިބޭ ކޯޓު އަމުރެއް ދައުރުވަމުންނެވެ.\nމީސްމީޑިއާގައި ދައުރުވަމުންދާ ކޯޓު އަމުރުގައި ވާގޮތުން ބޭސް ފަރުވާއަށް އަލީ ވަހީދު ދާންޖެހޭކަން ކަށަވަރުކުރުމުގެ ގޮތުން ޑރ. ޔޫސުފް ޝާން ކޯޓަށް ހާޒިރުކޮށް އޭނާގެ ވާހަކަތައް އަޑުއެހުމަށް ފަހު އަދި ދައުލަތުގެ ފަރާތުން ވެސް އަލީ ވަހީދު ރާއްޖެއިން ބޭރަށް ދިޔުމަށް އިލްތިމާސްކޮށްފައިވާ ކަމަށެވެ. އަދި އަލީ ވަހީދު ފިލައިގެން ދިޔުމުގެ އިހްތިމާލް އޮތް ކަމަށް ދައުލަތުން ބުނެފައިވާތީ ބޭރަށް ދާއިރު އަލީ ވަހީދުއާއިއެކު ޖާމިނު ވާނެ ފަރާތެއް ހުށަހަޅާފައިވާ ކަމަށެވެ. އެހެންކަމުން އަލީ ވަހީދު ރާއްޖެއިން ބޭރަށް ފުރައިގެން ނުދެވޭ ގޮތަށް ކޮށްފައިވާ އަމުރު ބާތިލް ކޮށްފައިވާ ކަމަށް އެ ކޯޓު އަމުރުގައި ވެއެެވެ.\nމި ވާހަކަތައް ބޮޑުވެ ޕީޖީ ހުސެން ޝަމީމް ހޫނު ފެނަށް ލެވިގެން ދިޔުމާއިއެކު އިއްޔެރޭ ވަނީ އެ މައްސަލާގައި އެންމެ ފަހުން ނެރުނު ކޯޓު އަމުރާއި ގުޅޭ ސައްހަ ނޫން ގިނަ މައުލޫމާތުތަކެއް މީސްމީޑިއާގައި ދައުރުވަމުންދާ ކަމަށް ވިދާޅުވެ، އެ މައްސަލައާއި ގުޅޭ ގޮތުން ކަމުގެ ހަގީގަތް ބަޔާންކޮށް އަނެއް ދުވަހު ހެނދުނު ނޫސް ބަޔާނެއް ނެރޭނެ ކަމަށް ވިދާޅުވެފައެެވެ. އަދި އެ މައްސަލާގައި ސައްހަ ނޫން މައުލޫމާތު ނުފެތުރުމަށް އެދިލެއްވުމަށް ފަހު "ގުޑް ނައިޓް" އަކާއިއެކު ޝަމީމް ވަނީ ނިދިކުރައްވާފައެވެ. އެޔަށްފަހު މިއަދު އެންމެ ހެނދުނާއި ވައުދުވެލެއްވި ގޮތަށް އެކަމުގެ ހަގީގަތް ބަޔާންކޮށް ނޫސް ބަޔާނެއް ވެސް ނެރުއްވިއެވެ. އެހެންނަމަވެސް އެ ނޫސްބަޔާނުގައި ވާ ކަންތަކާއި ކްރިމިނަލް ކޯޓުގެ ކޯޓު އަމުރާއި އަދި ރައީސް ސޯލިހްގެ ތަރުޖަމާން މަބުރޫކް އަޒީޒް ވިދާޅުވި ބަސްތައް އޮތީ ދޮގަކަށްވެ ނިމިފައެވެ. ޕާސްޕޯޓު ހިފެހެއްޓުމަށް ފަހު ކޯޓުން އެ އަމުރު ބާތިލުކޮށް އަލުން ޕާސްޕޯޓް ހަވާލުކުރި މައްސަލައިގައި ދައުލަތުގެ ފަރާތުން އަލީ ވަހީދުގެ ޕާސްޕޯޓު ދޫކުރުމަށް އެދިފައި ނުވާނެ ކަމަށް ޕްރޮސެކިއުޓާ ޖެނެރަލް އޮފީހުން މި ބަޔާނުގައި ބުނެފައިވެއެވެ.\nއެގޮތުން އާންމުވެފައިވާ، އަލީ ވަހީދުގެ ޕާސްޕޯޓު ދޫކޮށްފައިވަނީ ޕީޖީން އެދިގެން ކަމަށް ބުނެ ލިޔުމުގައި އެފަދައިން އޮތީ ކޯޓުގެ "އިދާރީީ އޮޅުމެއް" ގެ ސަބަބުން ކަމަށް ޕީޖީން ބުނެފައިވެއެވެ. އަދި އެއީ އެއްވެސް ހާލަތެއްގައި ޕީޖީން އެދިގެން ނެރެފައިވާ އަމުރެއް ނޫން ކަމަށް ޕީޖީ އޮފީހުން ބުނެފައިވެއެވެ. ކްރިމިނަލް ކޯޓުން މި މައްސަލައިގައި ނެރެފައިވާ އަމުރަކީ، އާންމުކޮށް މި ބާވަތުގެ އަމުރު ނެރުމުގައި އަމަލު ކުރާ އުސޫލުތަކާއި ހިފާލަށް އަމަލުކޮށްފައިވާ މައްސަލައެއް ކަމަށް ޕީޖީން ބުނެފައިވެއެވެ. އަދި އެ މައްސަލަ ކަމާބެހޭ މުއައްސަސާތަކުގެ ސަމާލުކަމަށް ގެނައުމުގެ މަސައްކަތް ކުރަމުން އަންނަ ކަމަށް ޕީޖީ އޮފީހުން ބުނެފައިވެއެވެ.\nއަލީ ވަހީދުގެ ޕާސްޕޯޓު ހިފެހެއްޓުމުގެ މައްސަލައިގެ އެންމެ ފަހުގެ ޝަރީއަތުގައި، ޖާމިނުކޮށް ޕާސްޕޯޓު ދޫކުރުމަށް ދައުލަތުން އިއުތިރާޒް ކުރާ ކަމަށް ބުނެފައިވާނެ ކަމަށް ޕީޖީ އޮފީހުން ބުނެއެވެ. އަދި ޕީޖީގެ މި ނިންމުމަކީ އަލީ ވަހީދު ރާއްޖެއިން ފުރާ ހިސާބުން ފެށިގެން އޭނާގެ މައްޗަށް އެ އަމުރު ތަންފީޒު ނުކުރެވޭނެތީ، އަދި މީހަކު ޖާމިނު ކުރިކަމުގައި ވީނަމަވެސް އަލީ ވަހީދުގެ ޖާމިނު ޒިންމާ ކުރެވޭނެ ކަމާމެދު ޔަގީން ކަމެއް ނެތުމުން ކަމަށް ޕީޖީން ފާހަގަ ކޮށްފައިވެއެވެ. މީގެ އިތުރުން އަލީ ވަހީދަކީ މީގެ ކުރިންވެސް ތަހުގީގަށާއި ޝަރީއަތަށް ހުރަސް އެޅޭނެހެން ފުރައިގެން ދިއުމަށްފަހު، އެނބުރި ނައިސް ހުރި މީހެއް ކަމަށާއި، ޕާސްޕޯޓު ދޫކޮށްފިނަމަ، ރާއްޖެއިން ބޭރުގައި ދިގު މުއްދަތަކަށް މަޑުކޮށް، ހެކި ނައްތާލާ، މައްސަލައިގެ ޝަރީޢަތް އެކަށީގެންވާ ގޮތެއްގައި ކުރިއަށް ގެންދިއުމުގެ ފުރުސަތު އޮތްހާ ހިނދަކު އެނބުރި ނައުމުގެ ފުރުސަތު އަލީ ވަހީދަށް އޮތް ކަން ދައުލަތުން ޝަރީއަތުގައި ފާހަގަ ކުރި ކަމަށް ޕީޖީން ބުނެފައިވެއެވެ.\nޕީޖީން ބުނީ ޝަރީޢަތުން އަލީ ވަހީދުގެ ޕާސްޕޯޓު ދޫކުރުމަށް ނިންމާފައިވަނީ، އޭނާއަކީ އެހެން ރިކޯޑެއް އޮތް މީހަކަށް ނުވާތީ، ޑޮކްޓަރުގެ ވާހަކަތަކަށް ބިނާކޮށް، މީހަކު ޖާމިނު ކުރުމަށް ފަހު ކަމަށެވެ. ޖާމިނު ކުރުވަނީ ކާކުތޯ ޝަރީއަތުން ސުވާލު ކުރުމަށް އަލީ ވަހީދު ވަނީ ޔޫތު މިނިސްޓްރީގެ ސްޓޭޓް މިނިސްޓަރެއް ކަމަށްވާ އަސްއަދު އަލީ (އަޑުބަރޭ) އޭނާއަށް ޖާމިނުވާނެ ކަމަށް ބުނެފައިވާ ކަމަށް ޕީޖީން ފާހަގަ ކުރިއެވެ. ކްރިމިނަލް ކޯޓުން އަލީ ވަހީދުގެ ޕާސްޕޯޓު ދޫކުރުމަށް ނިންމި ލިޔުމާއި، ޖާމިނުކުރި ލިޔުން ދައުލަތާއި ހިއްސާ ކުރުމަށް އެދިފައިވާނެ ކަމަށާއި، ނަމަވެސް މިހާތަނަށް އެ ލިޔުންތައް ދައުލަތާ ހިއްސާކޮށްފައި ނުވާ ކަމަށް ދައުލަތުން ބުނެފައިވެއެވެ.\nއަދި މި މައްސަލައިގައި އަލީ ވަހީދު ހުށަހެޅި މެޑިކަލް ރިކޯޑުތައްވެސް ދައުލަތުން އެދިފައިވީނަމަވެސް، މިހާތަނަށް ދައުލަތަށް ލިބިފައި ނުވާ ކަމަށް ޕީޖީ އޮފީހުގެ ބަޔާނުގައި ފާހަގަ ކޮށްފައިވެއެވެ.\nމިވީ ކިހިނެތްކަން މިހާރު ނޯޅޭ މީހަކު ނުހުންނާނެ ކަންވެސް ގައިމެެވެ. މިވަރުގެ ކަމެއް ހިނގައިގެން ދިޔައިރު ދައުލަތާއި ސަރުކާރު އަދި ފަނޑިޔާރު ގެތައް އޮތީ ނިދާފައި ބާއޭ އެބަ ހިތަށް އަރައެވެ. ނޫނީ ކޯޓު ފަޓުލޫނުގައި ކުށްވެރިއަކު ފުރައިގެން ދާއިރު ދައުލަތަށް ނޭނގި، ފުލުހުންނަށް ނޭނގި ދެވިދާނެ ބާއޭވެސް އެބަ ހިތަށް އަރައެވެ.\nނޫންނަމަ މިކަމުގައި ދައުލަތުން ޝަރީއަތަށް ދީފައިވާ ބަޔާން ވެސް ވަނީ ކޯޓު އަމުރުގައި އޮޅުވާލާފައި ކަމަށް ބުނުމުގެ ޖާގަވެސް އެބަ އޮތެވެ. މިއީ "އެރި އިދާރީ އޮޅުމެއް" ކަމަށް ބުނެ މި މައްސަލާ ނިންމާލެވެން ވެސް މިހާރު އެބަ އޮތް ހެއްޔެވެ؟ އިދާރީ އޮޅުމަކުން ނަމަވެސް ނުވަތަ އެއީ ސަރުކާރުން ނުވަތަ ފަނޑިޔާރުގެއިން އެކަން ވާން ބޭނުންވި ގޮތް ނަމަވެސް މިއަދު މައާފަށް އެދި ލިޔުމުގައިވާ ކުށް އިސްލާހު ކުރެވިދާނެއެވެ. އެހެންނަމަވެސް ޖިންސީ ފުރައްސާރައިގެ އެތައް ތުހުމަތެއް ކޮށްފައިވާ ކުށްވެރިއަކު ދައުލަތަށާއި ސަރުކާރު އަދި ފަނޑިޔާރުގެތަކަށް ވެސް އޮޅުވާލާ ފިއްލެވި ފިއްލެވުން އިއާދަ ކުރާނީ ކިހިނަކުންތޯ؟\nދެން އުފެދޭ ސަުވާލަކީ "ޖާމިނު ވާނެ ފަރާތަކާއިއެކު ނަމަވެސް އަލީ ވަހީދަށް ހިމާޔަތް ދީފައިވާ ގައުމަކަށް ދިޔުމަށް ފަހު އޭނާ ގެނެވޭނެ އިދާރާއެއް ނުވަތަ އަތެއް ހުންނާނެތޯ؟" ކުރެވޭ ސުވާލެވެ. އެކަން އެގޮތަށް ނުވާނެކަން އެންމެ ތުއްތު ކުއްޖާއަށް ވެސް ފަހުމް ވާނެއެވެ.\nކޮރަޕްޝަނުގެ އެތައް މައްސަލައެއް ސާބިތުވެފައިވާ އަހްމަދު އަދީބު ވެސް ފިއްލަވަން އުޅުއްވީ ޓަގު ބޯޓެއްގައި ސޫރަ ބަދަލުކުރައްވައިގެން ނަމަވެސް އޭނަ އަތުލައިގަނެގެން އޭރު ސަރުކާރުން ވަނީ ގެެނެސްފައެވެ. އެހެންނަމަވެސް މިއަދު އެއްވެސް މެޑިކަލް ރިޕޯޓެއް ވެސް ދައުލަތަށް ހުށަހަޅާފައި ނުވާ "ރޭޕިސްޓަކު" ގާނޫނީ ގޮތުން ނަގަންޖެހޭ ހުރިހާ ހުއްދަތަކާއިއެކު ބޭސް ފަރުވާއަށް ފުރައިގެން އެ ދިޔައީ ހުދު ފަޓުލޫނުގައި، ސޫޓު އަޅުއްވައިގެން ދައުލަތާއި، ރާއްޖޭގެ ޖުޑިޝަރީގެ މޫނު މަތީ އެތި ފަހަރަކުން ވިހަލާފައި ކަމާއިމެދު ޝައްކެތް ނެތެވެ. އަދި މިއަދު އޭނާ ގެނެވޭނެ ނުވަތަ ގެނައުމަށް ކުރެވޭނެ މަސައްކަތެއް ވެސް ސަރުކާރަކަށް ނޯންނާނެއެވެ. އަލީ ވަހީދު އެ ދުރުވީ އެހާވެސް ހުޝިޔާރު ކަމާއިއެކީ އެވެ. މިވަރު ވެގެން ދިޔައިރު ސަރުކާރަށް މިކަން ނޭނގި އޮތުން މިއީ މިއަދު އެއްކަލަ ޖުޑިޝަރީ އިސްލާހުކޮށް މިނިވަންކުރުމަށް އައި ސަރުކާރުން ލަދުގަންނަން ޖެހޭނެ ކަމެކެވެ. އަދި މިއީ މުޅި ޖުޑިޝަރީ ތެރެއިން ހިންގި ބޮޑު ޖަރީމާއެކެވެ. ބޮޑު ކުށެކެވެ. ރޭޕިސްޓުންނަށް ދެވުނު ހިތްވަރެކެވެ.\nރާއްޖޭގެ ޖުޑިޝަރީ އިސްލާހުކުރަން ޖެހިފައިވާ ވާހަކައަކީ ފެށުނީއްސުރެ ދެކެވެމުން އަންނަ ވާހަކައެކެވެ. ހާއްސަ ގޮތެއްގައި ވެރިކަން ދިފާއުކުރުމަށް ނުވަތަ ކާމިޔާބު ކުރުމަށް ވެސް ސިޔާސީ މީހުން ގެންގުޅޭ އުކުޅުތަކުގެ ތެރެއިން އެންމެ މުހިންމު އުކުޅަކީ ވެސް "ޖުޑިޝަރީ އިސްލާހު ކުރުން" މިއުކުޅެވެ. ސަބަބުތައް ބައިވަރެވެ. ގައުމުގެ އަމަން އަމާންކަމާއި ސުލްހަ މަސަލަސްކަން ގުޅިފައިވާ އެއް ބަހާއަކީ ޖުޑިޝަރީއެވެ. އަނިޔާތަކަށް އިންސާފު ލިބިދިނުމުގެ މައި ތަނބަކީވެސް ހަމަ މި ޖުޑިޝަރީއެވެ. އެހެންކަމުން ސިޔާސީ ފަރާތްތަކުން ވެރިކަމެއް ހޯދުމާއި ވެރިކަމެއް ފުނޑިގެންދިޔުން ބިނާ ވަނީ ޖުޑިޝަރީއަށް ރައްޔިތުންނަށް އޮންނަ އިތުބާރުގެ މަށްޗަށެވެ.\nއަލީ ވަހީދުޕީޖީޕީޖީ އޮފީސްޖިންސީ ގޯނާޖިންސީ ފުރަސާރަ\nއަލީ ވަހީދުގެ ޕާސްޕޯޓް ހިފެހެއްޓޭކަންނެތް: ހައިކޯޓު\nހައިކޮމިޝަން ގޮއްވާލާނެ ކަމަށް ބުނި މީހާ ދޫކޮށްލައިފި\nޢަލީ ވަޙީދު: ބޮޑު މުސީބާތެއް!\nރާއްޖެ އައީ ޑިފެންސް މިނިސްޓަރުކަން ދޭނަމޭ ބުނީމަ: އަލީ